
LAMURIRI 


Problema voevodatului transilvan este încă departe de a 
putea fi definitiv limpezită. Faptul că informaţiunile documen- 
tare de cari dispunem se referă numai la funcțiunea acestui 
voevodat în cadrul ierarhiei regatului ungar, precum și împreju- 
rarea că autonomia transilvană condusă de voevod, a cuprins 
numai corpuri politice privilegiate, din cari elementul româ- 
nesc ca obște etnică cu funcţiune politică era exclus, a deter- 
minat pe istoricii vechi să nu vadă nici o asemănare — cu atât 
mai puțin indentitate de caracter şi tendințe — între voevoda- 
tul Transilvaniei şi voevodatele Țării Româneşti şi al Moldovei. 
Această identitate a fost pentru întâia oră desprinsă şi lămurită 
de dl prof. I. Lupaș, œ cărei comunicare tăcută la Academia 
Română asupra Voevodatului Transilvaniei a deschis noui dru- 
muri de cercetare şi discuţii în legătură cu caracterul acestei 
instituții. 

Prin studiul ce urmează am căutat să aducem nowi lămu- 
ziri privitoare la originea și evoluția voevodatului transilvan 
până la mijlocul sec. XIV, iar pentru identificarea mai temeinică 
a caracterului acestei instituții, am analizat evoluția voevoidatu- 
lui maramureșan, care trăind sub aceleași influențe politice 
exercitate de regalitatea ungară, este mai în măsură. a servi 
-drept termen de comparație pentru cercetarea instituției voe- 
vodale în teritoriul dela Apus de Carpaţi. Deasemenea datele 
analizate în cap. IV al prezentului studiu, cuprinzând intor- 
mafii referitoare la sfera de jurisdicție a voevozilor din Bereg, 
înlesnesc în mare măsură cunoaşterea caracterului instituţiei 
voevodatului de pe teritoriul Transilvaniei şi al Ungariei. 


www.dacoromanica.ro 


6 I. MOGA 


In cercetarea noastră, am întâmpinat mari dificultăți din 
cauza împrejurărilor cari de patru ani ne împiedecă să putem 
consulta literatura istorică streină şi internă pentru toate pro- 
blemele de amănunt. Ne-am văzut deci nevoiți să ne sprijinim 
în primul rând pe materialul documentar cunoscut. Acesta, deşi 
este de mult publicat, în cele mai multe cazuri a fost interpretat 
fără o situare a informațiunilor în cadrul istoric și etnic co- 
respunzător și din acest motiv datele oferite de documente au 
fost utilizate doar pentru a înregistra fapte şi stări izolate, fără 
să se desprindă legătura organică dintre ele. Încercând a îm- 
lini acest hiatus din cercetările de până acum, am subliniat că 
studiul ce urmează are caracterul de: fapte şi interpretări is- 
torice. Fără îndoială că aceste interpretări vor mai avea nevoie 
de cercetări de amănunt. care vor putea fi făcute numai după 
cunoașterea bogatului material inedit care zace încă în arhivele 
ungare, de multă vreme inaccesibile istoricilor români. In nă- 
dejdea că aceste cercetări vor putea fi făcute întrun viitor 
apropiat, publicăm deocamdată resultatele obținute până acum. 


I. M. 

VOEVODATUL TRANSILVANIEI»), 


— Fapte şi interpretări istorice. — 
de IL. MOGA 


I. PĂRERI ROMÂNEȘTI ȘI STREINE. 


Intre resultatele importante obținute de istoriografia ro- 
mână din ultimul sfet de veac, un loc de frunte ît deţine voevo- 
datul Transilvaniei ca instituţie autohtonă românească cu rol 
hotărâtor în evoluţia istorico-politică a acestei provincii. Igno- 
rată de istoriografia noastră, greșit interpretaă sau numai par- 
țial evidenţiată de istoricii streini, această instituţie a fost pen- 
tru întâia oră prezentată în rostul ei istoric de profesorul Ion 
Lupaș în ședința din 20 Mai 1936 a Academiei Române'). Au- 
torul arăta cu acel prilej eroarea săvârșită de regretatul Ion 
Bogdan în studiul său Originea voevodatului la Români”), de a 
fi dat atenţie numai voevozilor mărunți de pe teritoriul fos- 
tului regat ungar, trecând cu vederea ființa voevodatului tran- 
silvan ca cea mai veche organizaţie de acest fel la Românii din 
Nordul Dunării. Analizând apoi amănunțit informațiile izvoare- 


*) Lecţie de inaugurare a catedrei de Istoria Transilvaniei, rostită în 
ziua de 1 Decemvrie 1942 la Facultatea de Filosofie şi Litere din Cluj-Sibiu 
şi întregită cu cercetări ulterioare. A 

1) 1. Lupaş, Voevodatul Transilvaniei în secolele XII şi XIII. Analele 
Academiei Române. Mem. Sect. Istorice. Seria III. Tom. XVIII. București, 
1936—1937, p. 83—114. 

2) I. Bogdan, Originea voevodatului la Români. Analele Acad. Rom. 
Mem. Secţ. Ist. Seria II. Tom. XXIV, p. 191—207. 

lor istorice, arată caracterul autohton românesc al acestui voe- 
vodat, locul pe care l-a ocupat în ierarhia regatului ungar și ten- 
dinţele separatiste pe cari le-a manifestat față de coroana un- 
gară, 

Revelatoarea comunicare a istoricului nostru a impresio- 
nat lumea științifică străină, impunând istoricilor maghiari la 
început o rezervă plină de tâlc. Mai târziu apoi, stăruind în pă- 
rerea lui Homan Balint — combătută de I, Lupaș — că voe- 
vodatul Transilvaniei ar fi o creaţie a regelui ungar Ștefan I, 
după modelul „mărcilor” de graniță germane, istoricii maghiari 
evită să discute argumentele academicianului român privitoare 
la caracterul autohton și românesc al acestui voevodat, mulțu- 
mindu-se să susțină, potrivnic mărturiilor istorice, că despre 
nici una din organizaţiunile politice aflate de Unguri la data 
pătrunderii lor în Transilvania nu se poate dovedi că ar fi cu- 
prins în ea element etnic românesc și că voevodul niciodată 
nu s'a afirmat ca exponent al independenţei transilvane, ci a fost 
un funcționar numit de rege, de obiceiu din rândurile magnaţilor 
din Ungaria"). Acelaș istoric în comentariile ce le face unui do- 
cument din volumul Documenta historiam Valachorum in Hun- 
garia illustrantia usque ad annum 1400'), se ocupă de voevoda- 
tul românesc din comitatul Bereg și din Maramureș și plecând 
dela constatarea că în regiunea Hațegului şi a Severinului Ro- 
mânii nu aveau voevozi, afirmă că aceasta ar constitui un in- 
diciu că voevodatul, ca instituţie românească, a fost adus din 
Moldova de către Românii imigraţi în sec, XIV pe pământul 
Transilvaniei. 

O părere interesantă este cea a istoricului german Her- 
bert Schânebaum, care în studiul său Der politische und kir- 
cliche Aufbau Siebenbiirgens bis zum Tartareneintall”) crede 


3) Revista „Századok“, Budapest, 1940, p. 234. 

4) Curante E. Lukinich adjuvante L. Gáldi, ediderunt A. Fekete-Nagy 
et L. Makkai. („Etudes sur Europe Centre-Orientale“, No. 29), Budapest, 
1941, LXI -4-636 pp. +1 hartă. Cf. p. 177, nota 4. 

5) Leipziger Vierteljahrschrijt für Südosteuropa. 1 Jahr. No. 1l, April 
1937, p. 36—37. 

că este posibil ca titulatura de voevod să o fi adus în Transil- 
vania acel „Leustachius Voyvoda” care distingându-se în luptele 
purtate în 1176 de oastea împăratului bizantin Manuil I, a pri- 
mit din partea acestuia titlul de  f6eBoăos cu care bizantinii 
numiau pe conducătorii de oaste maghiari. Deși istoricul german 
crede această ipoteză verosimilă, admite totuși că titlul de voe- 
vod ar putea fi explicat și pe altă cale, dar un lucru este sigur 
— susține Schânebaum — anume că acest titlu nu își are ori- 
ginea în Transilvania. 

O atitudine mai răspicată a luat în problema instituţiei voe- 
vodatul la Români istoricul sas Georg E. Miller în studiul său 
Die mittelalterlichen Verfassungs — und Rechiseinrichtungen 
der Rumänen des ehemahligen Ungarn”). Autorul face categorică 
deosebire între voevozii conducători ai districtelor româneşti, 
supuşi autorităţii comiţilor judeţeni și „guvernatorii Transilva- 
niei numiți de rege, purtători ai titlului de voevod“. Pentru 
primii, prezintă în mare măsură malerialul utilizat de Bogdan, 
observând doar că sfera lor de autoritate este în decadenţă. In 
ce privește voevodatul transilvan, însă, autorul — potrivnic ce- 
lor susținute de I. Lupaș — formulează următoarele păreri: 

a) De vreme ce organizaţia politică-administrativă a regiu- 
nii Severinului, locuită mai ales de Români, poartă numirea de 
Banat şi nu de Voevodat, înseamnă că numirea de Voevodat 
n'a avut nici o legătură cu prezența unei populații românești 
sau cu amintirea ei istorică. 

b) Voevozii Ţării Românești și ai Moldovei au fost Domni- 
tori independenți, în timp ce voevozii Transilvaniei, ca locţii- 
tori ai regelui, erau numiţi sau destituiți de rege. Încercarea 
voevodului Ladislau, dela sfârșitul veacului 13 și începutul ce- 
lui următor, de a-și crea din Transilvania un principat autonom, 
nu se lega de vre-o tradiție sau tendință mai veche de indepen- 
denţă, ci a fost prilejuită de luptele pentru trecerea stăpâni- 
rei regatului ungar dela dinastia Arpadiană la dinastia Ange- 


8) Siebenbiirgische Vierteljahrschrift. 61 Jahrg. Ianuar-luni 1938, Heft 
1—2, pp. 1—47. 

vină. Această încercare a guvernatorului transilvan a rămas 
insă fără urmări, deoarece regalitatea medievală ungară a fost 
destul de puternică pentru a zădărnici reușita eventualelor ten- 
dințe de independenţă ale guvernatorilor transilvani. 

c) Voevodatul Transilvaniei, asemenea Banatului Severi- 
nean și Banatul Croaţiei și Sloveniei, probabil trebuie consi- 
derat ca o organizație periferică, „marcă” de graniță (Mark- 
grafschaft) adusă de regii Ungariei din Germania odată cu or- 
ganizația comitatensă franconiană. și transpusă asupra guver- 
nămintelor periferice ale regatului. 

d) Cum se poate constata din cea mai veche pomenire a 
voevodatului transilvan la 1176, — deci pe vremea regelui 
Bela III — întrebuințarea titulaturei de „Voevod“ pentru gu- 
vernatorul Transilvaniei în locul vechei numiri de „Principe“ 
ieșită din uz, trebuie să fi fost ordonată chiar de regele Bela 
III”). 

Faţă de asemenea afirmaţii, în care nesocotirea mărturiilor 
documentare este înlocuită cu suficiența unei certitudini isvo- 
râtă dintr'un fel străin de a privi realitățile etnice și istorice 
din Transilvania medievală, se impune o nouă cercetare a in- 
stituției voevodatului, așa cum s'a manifestat ea politicește pe 
teritoriul dela Apus de Carpaţi. 


II. VOEVODATUL TRANSILVANIEI. 


1. Originea Voevodatului. 


După informaţiunile documentare cunoscute până acum, cel 
dintâiu demnitar numit de rege la conducerea Transilvaniei este 
„Mercurius principes ultrasivanus“ amintit în anii 1103 şi 
11135). Am arătat în altă parte”) că nu avem nici un motiv a 


7) Georg E Müller, op. c. p. 31—32. 
5) I. Lupaș, o. c. p. 94. 
9) I. Moga, Românii în Transilvania medievală, în Rev. Transilvania, 


An. 1941, No. 3, p. 193 şi urm. 

crede că acest „princips“ ar fi condus efectiv destinele Transil- 
vaniei și că a rămas doar ca simplu demnitar la curtea regală. 

Dela 1113 până la 1176 documentele nu mai cunosc nici un 
asemenea demnitar; la aceasta din urmă dată, apare în schimb 
„Leustachius Wayvoda Transilvaniae“ 1%), 

Tăcerea de peste 6 decenii a izvoarelor istorice privitor 
la conducătorii provinciei noastre nu poate fi întâmplătoare. 
Ea ni se pare cu atât mai semnificativă, cu cât regii Ungariei nu 
s'au putut desinteresa de conducerea politică a Transilvaniei, 
de vreme ce tocmai în acest răstimp ei colonizează pe Secui şi 
pe Sași în această provincie. 

Apariţia lui Leustachius cu titlul de voevod și nu cu ce! de 
principe, cum l-a avut Mercurius, este și el un fapt hotărâtor 
în evoluţia politică a acestei provincii. S'a arătat părerea ros- 
tită de H. Schânebaum că acest titlu de voevod l-a putut aduce 
Leustachius dela Bizantini ai căror cronicari numiau pe condu- 
cătorii de oaste unguri cu terminul de fâefoăos și că chiar dacă 
acest titlu ar putea fi explicat pe altă cale, e sigur „Das der 
Titel nicht aus Siebenbürgen selbst stammt”. Părerea lui H. 
Schânebaum nu ese nouă. Vechii istorici ungari plecând dela 
faptul că Constantin Porfirogenitul numeşte pe căpetenia Un- 
gurilor cu titlul de voevod") şi făcând legătură cu instituţia 
voevodatului transilvan, au continuat să numească pe ducii un- 
guri în scrierile lor drept voevozi. La această tendință s'a re- 
nunțat însă, de când critica istorică a recunoscut caracterul slav 
al termenului voevod și că acest termen, folosit pentru ducii 
unguri de Constantin Porfirogenitul, poate constitui fie dovada 
că împăratul și-a cules ştirile prin mijlocirea unui izvor slav!?), 


10) Wentzel G., Codex Diplomaticus Arpadianus Continuatus. Tom. VI, 
Pest, 1868, p. 486: 

11) De Administrando Imperio, Cap. 38. 

12) Szabó Károly, Biborban születet Konstantin czâszâr munkái mag: ar 
történeti szempontbol ismertetve. (Operele împăratului Constantin Porfiro- 


genitul, cunoscute din punct de vedere istoric maghiar). Magyar Akadémiai 
Értesitö, 1860, p. 162—163. 

fie că termenii slavi se intrebuințau curent în limba bizantină”), 
Termenul de voevod nu are deci nimic comun cu vechea or- 
ganizaţie* politică a Ungurilor, iar originea lui slavă — ca și 
evoluţia acestei instituții la Români într'o formă proprie față 
de cea a Slavilor, dovedită de I. Bogdan'“) — arată că H. Schö- 
nebaum numai din necunoașterea realităţilor a putut formula 
părerea pe cât de categorică pe atât de greșită că acest ter- 
men nu este băștinaș în Transilvania. 

In urma acestor precizări ni se pare lămurit că părăsirea 
titlului de principe pe care Mercurius l-a purtat timp de 12 ani 
şi acceptarea de către regele ungar a titlului de voevod pentru 
conducătorul politic al Transilvaniei, a însemnat nu numai o 
schimbare de titulatură, ci renunțarea la o intenţie și acceptarea 
de nevoie a unei realități date. 

Dacă ţinem seama de faptul că tocmai în vremea când Mer- 
curius purta titlul de principe al Transilvaniei, se întroducea 
în Ungaria organizarea comitatului după model german, sun- 
tem în drept a presupune că după acelaș model german s'a în- 
cercat a se organiza pentru Transilvania o marcă de graniţă prin 
acest Mercurius. lar dacă la 1176 Leustachius purta titlul de 
voevod și nu de principe şi după el continuă cu rare întreruperi 
seria voevozilor transilvani, aceasta constitue dovada că or- 
ganizarea unei mărci după model german în Transilvania s'a 
lovit de existența adânc înrădăcinată a voevodatului, care nu 
a putut fi desființat şi nici înlocuit. 

Fără îndoială că și în timpul dela 1113 până la 1176 au 
existat voevozi în Transilvania. Faptul însă că ei nu sunt amin- 
tiți printre demnitarii regali, poate servi drept indicație că au- 
toritatea regală încă nu dispunea de ei, sau că nu avea încre- 
dere în acești conducători băștinaș ai Transilvaniei, până ce a 
reușit să-și impună în fruntea voevodatului un om de încredere 


13) Marczali Henrik, Bizanci târtenetirk. (Istoriografi bizantini), în 
Pauler-Szilagyi, A magyar honfoglalás kutfâi (Izvoarele istorice ale descăleca- 
tului unguresc), Budapest, 1900, p. 98. 

14) I, Bogdan. o. c. p. 203 şi urm. 

în persoana lui Leustachius. Deasemenea suntem îndreptățiți a 
bănui că până la 1176 acești voevozi băștinași şi-au păstrat atri- 
buţiunile administrative și judecătorești precum și dorința de 
suveranitate deplină, stăruind a le apăra față de măsurile de 
instaurare a autorităţii regale și a reprezntanţilor ei în Tran- 
silvania. 

Dacă voevodatul transilvan ar fi fost o creaţie regală după 
modelul mărcii germane, el ar fi reprezentat o ordine de drept 
în care coloniştii Sașţi și-ar fi aflat posibilitatea unei perfecte 
încadrări. Comitele lor 'ar fi stat sub controlul Markgrafului 
(Voevodului) transilvan, ca reprezentant al regelui. Deasemenea, 
dacă acest voevodat și-ar trage originea dela ipoteticul stăpâw 
tor al Transilvaniei Gyula de pe vremea regelui Ștefan I — cum 
încearcă a susține unii istori unguri — tot atât de firesc ar fi 
fost ca Secuii să-și fi aflat în acest voevodat ordinea juridică 
specifică seminţiei lor, păstrându-l ca pe o instituție proprie, 
așa cum și-au păstrat vechea lor organizare politcă-socială de 
dinaintea colonizării lor în Transilvania. 

Faptul însă că atât Saşii cât şi Secuii — departe de a avea 
instituția voevodatului — au primit dela rege autonomia lor-ad- 
ministrativă şi juridică dându-li-se drept conducător câte un 
comite numit direct de rege și anume în așa fel ca numiții oo- 
loniști să nu fie supuși autorității voevodului transjlvan, ci nu- 
mai regelui, constitue dovada că până la 1176 acesta nu dis- 
punea încă de instituția voevodatului ca de un organ executiv 
al puterii regale și că Voevodatul transilvan reprezenta o ordi- 
ne juridică deosebită de cea adusă de Sași și de cea moștenită 
de Secui, deci ordinea juridică autohtonă slavo-română'5). 


15) Se ştie că „„Voevoda“ la Slavi însemna „belli dux“. Ungurii pentru 
această demnitate au termenul de „vezér“, identic cu „vizirul“ turcesc. Deo- 
sebit de acest vizir ungur pe care Constantin Porfirogenitu) îl desemnează 
când cu termenul de voevod, când cu cel de arhonte, împăratul bizantin mai 
cunoaște la Unguri încă două demnități: „gülas“ și „„carhas“, despre cari 
precizează că nu sunt nume de persoane, ci demnități și anume judecători, 
dintre cari „giilas** este superior lui „carhas“. (De adm. imp. cap. 40). Se 
cunosc de asemenea străduinţele regelui Ștefan I şi a urmaşilor lui de a 

Neincrederea regelui faţă de această instituţie este și mai 
vădită dacă ţinem seama că și după ce voevodatul transilvan 
ajunge subordonat coroanei ungare, regele se fereşte să nu- 
mească în fruntea voevodatului vreun transilvănean și așează 
în această demnitate numai personalități de seamă din viaţa 
publică a regatului ungar, de obiceiu oameni cu experiență câş- 
tigată în conducerea comitatelor de graniţă și în Banatul Sla- 
voniei'€). 

Acest fapt să-l atribuim oare împrejurănrii că regele avea 
nevoie de oameni cu experiență câștigată — cum n'ar fi aflat 
în Transilvania — pentru ca printr'o strădanie lungă și încor- 
dată să organizeze voevodatul corespunzător nevoilor regatului 
ungar? În acest caz, pare cel puţin curios faptul că din cei 16 
voevozi, câți s'au succedat în timpul dela 1176 până la 1241, 
nici unul n'a ajuns să stăpânească în Transilvania mai mult de 
1—3 ani, cu excepţia lui Poga, care în cel de al doilea voevo- 
dat a stat 6 ani, căzând în luptă cu Tătarii. 

Desele schimbări în fruntea voevodatului constitue mai de 
grabă o indicație că regele evita să creeze dinastii voevodale 
pentru ca nu cumva cu timpul acestea să poate deveni rivate 
ale puterii regale în Transilvania. Cu atât mai mult deci tre- 
buia să se ferească a numi voevod pe vreun localnic care, prin 
legături familiare și prin sporirea de proprietăţi, ar fi fost mai 
curând îndemnat să facă din voevodatul transilvan o stăpânire 
proprie. 


desfiinţa toate aceste reminiscenţe ale organizaţiei ungurești din vremea 
păgână şi a le înlocui cu forme apusene. Dacă voevodatnl ar fi corespuns 
vreuneia din aceste demnități, sau dacă el ar fi snpravieţuit vreuneia din 
ele, atunci firesc ar fi fost ca regii ungari să fi înlocuit odată cu instituţia 
şi numirea de voevod cu una corespunzătoare apuseană. Menţinerea titlului 
de voevod pentru supremul conducător al Transilvaniei dovedeşte însă că 
această instituţie nn corespundea nici uneia dintre cele avute de Unguri, 
că ea nu este o creaţie a regilor ungari, fiindcă atunci nu i-ar fi dat o nu- 
mire slavă căriea nu i-a găsit corespondentul apusean nici în limba diplo- 
matică, ci era o instituţie autohtonă creştină pe care regii ungari n'au pu- 
tut-o desrădăcina din solul Transilvaniei. 


16) H. Schinebaum, o. c. p. 36—38. 

Aceste consideraţiuni le credem cu atât mai mult cores- 
punzătoare preocupărilor regale de atunci, cu cât înșiși regii 
Ungariei vedeau în voevodatul transilvan posibilitatea unei stă- 
pâniri deosebite. 


2. Regnum Transilvanum. 


Se ştie anume că încă din 1226 Bela, fiul lui Andrei III a 
obținut stăpânirea Transilvaniei pe care a guvernat-o deosebit 
în calitate de „rex primogenitus regis Hungariae” cu depline 
puteri, având o curte proprie'')/ După ce a ajuns însă rege al 
Ungariei, deși năvălirea Tătarilor produsese mari distrugeri în 
Transilvania cari cereau prezenţa permanentă a unui conducă- 
tor cu depline puteri, Bela IV totuși nu dă asemenea puteri 
discreţionale voevodului'*), ci păstrează Transilvania sub ex- 
clusiva sa autoritate, până la 1257 când, în urma stăruinţelor 
fiului său Ștefan, tânăr de 18 ani, îi dă această provincie. Şte- 
fan apoi, folosind titlul de „rex primogenitus illustris Ungariae 
et dux Transilvanus“ împlineşte atribuţiuni regale pe teritoriul 
Transilvaniei). Spre deosebire de tatăl său însă, Ștefan nu 
s'a mulțumit să guverneze Transilvania în numele regelui Un- 
fariei, cj să domnească întocmai ca într'o ţară cu suveranitate 
deplină. El pretinde tatălui său să-i cedeze întreg teritoriul 
dela Răsărit de Tisa fără nici un amestec al autorităţii regale 
ungare şi reuşeşte să impună această stăpânire deosebită cu 


11) Cfr. 'Teutsch-Firnhaber, Urkunderbuch zur Geschichte Siebenbiir- 
gens Wien, 1837, p. 49. 

18) Părerea obicinuit acceptată că Bela IV ar fi dat voevodului Lau- 
renţiu depline puteri în Transilvania ca „ea quae sibi viderentur in terra 
illa nobis et regno utilia, vice nostra auctoritate ordinaret“, este greşită, 
de vreme ce documentul din 27 Februarie 1243 care cuprinde acest text e 
fals (Cfr. Karácsonyi I. A hamis, hibáskeřtü és keltezetlen oklevelek jegyzéke 
1400-ig (Catalogul documentelor false, cu dată greşită şi nedatø* până la 
1400). Budapest, 1902, p. 14. 

19) Confirmă privilegii acordate de regii înaintaşi. Cfr. Zimmermann- 
Werner, Urkunderbuch zur Geschicte der Deutschen in Siebenbürgen. Band 
I. Hermannstadt, 1892, p. 82. 

forța armelor. Pacea aparentă încheiată în 1262 la Bratislava 
între Bela IV şi fiul său Ștefan se rupe la 1264, când Bela por- 
nește cu oastea șă restabilească autoritatea regalității ungare 
în Transilvania. Nevoit să se retragă întâiu până la Codlea, 
Ștefan reușește să alunge oștile lui Bela din Transilvania şi să 
le înfrângă apoi aproape de Pesta. Pacea definitivă dintre tată 
și fiu se încheie abia la 1269 când Bela recunoaște deplina stă- 
pânire a lui Ștefan asupra teritoriilor dela răsărit de Tisa/ După 
victoria din 1265, Ștefan ca „iunior rex Ungariae, dux Transil- 
vanus et Dominus Cumanorum“, dă acte de adevărat suveran”). 

Acest regnum Transilvanum a! lui Ștefan se suprapunea 
voevodului transilvan, care având aceleași tendințe spre suve- 
ranitate proprie nesocotea privilegiile regale acordate oaspe- 
ților colonizați în aceste regiuni. Astfel Sașii din Cricău şi Ighiu 
se plâng lui Ștefan că suferă mari greutăţi din pricina deselor 
descinderi a voevodului sau a oamenilor lui în mijlocul lor și 
prin faptul că îi supune pe nedrept judecății vicejudecătorului 
voevodal și le pretinde slujbe grele. Din acest motiv Ștefan 
opreşte pe voevod să facă descinderi în mijlocul Sașilor şi în 
nici un fel să nu îndrăsnească să-i judece voevodul sau judecă- 
torul său”). In scaunul voevodal apoi, Ștefan după ce prin moar- 
tea tatălui său ajunge la 1270 rege al Ungariei, așează numai 
oameni de încredere cari judecă și iau măsuri în numele lui 
„illustris Stephanus rex Ungariae, dominus noster naturalis'22), 


Ca rege al Ungariei Ștefan V nu mai folosește titulatura de 
„dux Transilvanus"/ iar voevodul Transilvaniei este amintit prin- 
tre demnitarii regali, după banul Slavoniei şi înaintea celui de 
Severin. Deasemenea este semnificativ faptul că Ștefan recon- 
firmă acum în calitate de rege privilegii pe care le acordase 
„tempore ducatus nostri Transilvani'%). Inlăturând titlul de 
dux Transilvanus şi socotind ca nedeplin valabile actele să- 


20) Zimmermann-Werner, o. c. I, p. 97. 

21) Idem, ibidem. 

22) Zimmermann-Werner, o. c. I, p. 111—112. 
23) Zimmermann-Werner, o. c. I, p. 116—117. 

vârșite de el in această calitate, Ştefan mărturisește voinţa de a 
anula tot ce constituia ființa lui „regnum Transilvaniae”, Te- 
meiurile acestui regnum însă erau mai adânci, în autonomia voe- 
vodatului transilvan și în tendințele spre suveranitate a voe- 
vozilor, Orice eclipsă a puterii regale, deslănțuia aceste forțe 
înrădăcinate în pământul Transilvaniei. 

Timpul potrivit pentru realizarea acestei suveranități voe- 
vodale pe care Ștefan o împiedeca suprapunându-i-se ca dux 
Transilvanus s'a ivit în vremea domniei aventurierului rege La- 
dislau IV Cumanyl ((272—1290), când Ungaria a fost teatrul 
unui necontenit războiu civil, Autoritatea și puterea voevodului 
crește"'), dar instabilitatea voevozilar determinată de fluctua- 
țiunile vieţii politice din Ungaria, a întârziat procesul de înche- 
Sare a statului transilvan. Anume, prin viaţa-i desfrânată în 
mijlocul Cumanilor, regele Ladislau ridicase împotriva sa toate 
categoriile politice și bisericești din Ungaria, dând prilejul unor 
violente lupte de partid. Desele schimbări de voevozi din anii 
1278—1284 sunt consecinţa acestor lupte, fiecare voevod re- 
prezentând partidul politic biruitor în anarhia internă a Unga- 
riei. Unii din ei se socoteau exponenți ai puterii regale în Tran- 
silvania, alţii o ignorau, exercitându-și autoritatea și atribuţiile 
cu dela sine putere. 


3. Voevodatul lui Roland Borș. 
1284—1294, 


Un asemenea voevod dornic de a exercita puteri depline în 
Transilvania, a fost Roland Borş (1284—1294)%5). 





2%) Matei Csák, credinciosul voevod alui Ladislau IV, judecă, anulează 
sentințe vechi şi dă altele noui ca un adevărat suveran al Transilvaniei. (Cfr. 
Teutsch-Firnbaher, o. c. p. 102—103). Deasemenea vicevoevodul Nicolae dă 
sentințe în probleme grele la 1282, sentințe pe carì abia la 1285 le confirmă 
regele (Cfr. Teutsch-Firnbaber, o. c. p. 129—130). Voevodul Finta ares- 
tează la 1279 pe rege, mai târziu se impune ca palatin şi apoi din nou ca 
rehel contra regelui. 

25) Roland Borş ajunge în scaunul de voevod al Transilvaniei ca ur- 


2 

Deși oficial recunoștea pe Ladislau Cumanul ca pe „dominus 
noster... inclitus rex Hungariae", voevodul Roland Borş s'a 
impus ca un stăpân care putea nesocoti autoritatea regelui un- 
gar în Transilvania“). De fapt opera realizată de el pentru or- 
ganizarea puterii voevodale în Transilvania este identică cu cea 
săvârșită de Ladislau Cumanul pentru întărirea puterii sale re- 
gale în Ungaria. Incă din vremea lui Bela IV și Ștefan V, față 
de tendinţele rivale puterii regale ale marilor magnați oligarhi, 
regele sprijinește nobilimea mijlocie ridicându-o la factor poli- 
tic în conducerea regatului, încât dela 1277 începând ea parti- 
cipă la „Congregatio generalis regni" care de acum înlocuește 
vechile adunări legislative restrânse. Și în Transilvania se for- 
mase o asemenea nobilime mijlocie” mai cu seamă după năvăli- 
vea Tătarilor, când numeroși nobili din Ungaria, văzând că avutul 
lor nu poate fi apărat în câmpie, s'au mutat în regiunile periferi- 
ce ale regatului și mai cu seamă în cetatea de munţi a Transilva- 
niei, unde au pus stăpânire cu, dar mai cu seamă fără voia rege- 
lui, pe numeroase moșii: Luptele dintre Bela IV și fiul său Ște_ 


mare a alianţei încheiate îutre familia Borş care avea vaste moşii îu jude- 
tul Bihor, cu familiile puternice KâszegiGutkeled cari deţineau, îndeosebi 
cea dintâi, hanatul Slavoniei ca pe un fief politic propriu. Partidul aces- 
tor familii reuşeşte să-şi impună guvernarea în Uugaria în urma victoriei 
militare obţinute împotriva regelui Ladislau Cumauul deţinând sub exclu- 
sivă stăpânire politică atât Slavonia cât şi Transilvania. 

26) Saşii din Dej, cu toate că privilegiile lor obţinute pe vremea „ba- 
nului“ transilvan Irineu, le avcau confirmate de Ştefan ca „rex primo- 
genitus illustris regis Hungariae et dux Transilvanus“ (Zimmermann- Wer- 
ner, o. c. I, p. 86), apoi de acelaş Ştefan V ca rege, precwm și de actualul 
rege Ladislau Cumanul, se grăbesc a cere confirmarea acestor privilegii și 
dela noul vocvod Roland Borş (Zimmermann-Werner, o. c. .p 147) cum o 
ceruseră şi dela înaintașul acestuia (Zimmerman-Werner, o. e. p. 146) măr- 
turie vădită că aceşti oaspeţi ştiau că cei doi vocvozi puteau nesocoti obli- 
gativitate“ decrctelor regale pe teritoriul Trausilvanici. In actul de confir- 
mare dat de Roland Borș se cuprinde formula necunoscută la voevozii înain- 
taşi și obicinuită numai în decrete regale: „quod comes de Zonuk qui pro 
tcmpore per nos fuerit constitus arătând că noul voevod transilvan nu se 
mulțumea ca în calitate de comite titular al Soluocului să numească nn vice 
comite ci substituindu-se atribuţiilor regale numia pe comiţii de Soluoc. 

fan V, precum și anarhia din vremea lui Ladislau Cumanul au 
dat prilej acestei nobilimi să obțină numeroase danii de pro- 
prietăţi, dar totodată și să pună stăpânire în mod abuziv pe 
pământurile regale și eclesiastice. De aceste împrejurări se fo- 
losi Roland Borş, care a tras toate concluziile ce se desprindeau 
din slăbiciunea puterii regale și din individualitatea politică și 
geografică a Transilvaniei, deosebită de cea a regatului ungar, 
pentru a închega statul transilvan cu deplină suveranitate. 

Mărturia realizării acestui stat transilvan o avem în do- 
cumentul din 8 Iunie 1288, în care „Ladislaus vice voyvoda Tran- 
silvanus” dimpreună cu trei comiţi ca „iudices per regnum 
Transilvanum constituti et eidem Ladislai vicevoyvode in asses- 
ores“, dând urmare ordinului voevodului Roland Borş, potrivit 
hotărîrei luate „in generali convocatione nobilium regni Transil- 
vani“ privitor la litigiul dintre episcopul de Alba Iulia și Ke- 
mény și loan, fiii lui Micula, se deplasează pe teren pentru a 
așeza pe numitul episcop în posesiunea unor proprietăţi „juxta 
sententiam ejusdem Rorandi vayvode“2). 

Din acest document reiese deci limpede că la 1288 era în 
ființă un „regnum Transilvanum" deosebit de regnum Hunga- 
riae. În fruntea lui era Roland Borş „vayvoda Transilvanus et 
comes de Zonuk“ cu puteri de adevărat suveran. Vicevoivodul 
Ladislau avea atribuțiunile pe cari în Ungaria le îndeplinea pa- 
latinul, anume era locţiitorul voevodului ca șef al puterii jude- 
cătorești, fiind ajutat în exercitarea atribuţiilor de trei comiţi 
ca „judices per regnum Transilvanum constituti". 

Voevodul, sau în locul lui vicevoevodul, întrunea și prezida 
o „Congregatio generalis nobilium regni Transilvani“, deci o 
dietă a țării; prima cunoscută în Transilvania. 

Se ştie că voevozii Transilvaniei în toate timpurile au în- 
deplinit atribuțiuni judecătorești și la fel au exercitat această 
sarcină și vicevoevozii. Dar nici unul n'a ajuns să poată realiza 
un regnum Transilvanum cu dietă proprie deosebită de cea a 


27) 'Teutsch-Firhaber, o. c. p. 144—145. 

regatului ungar, așa cum a reușit să realizeze voevodul Ro- 
land Borş. 

Acest regnum transilvan nu se poate compara cu cel stă- 
pânit de Ştefan V când era rex primogenitus ilustris regis Hun- 
gariae et dux Transilvanus. Regnum Transilvanum a lui Ștefan 
s'a constituit la început prin recunoașterea ființei politice deo- 
sebite a Transilvaniei, peste voevodatul căreia a suprapus insti- 
tuția superioară a ducatului, ca singură compatibilă unui fiu 
de rege), pentru ca în această ultimă calitate Ștefan să-și 
extindă puterea și asupra părţilor exterioare ale Transilvaniei 
aparținătoare regatului ungar până la Dunăre”). Dacă, cu toată 
această depășire a granițelor transilvane, în documente Ștefan 
stăruie să vorbească de regnum transilvanum sau ducatum tran- 
silvanum, o face fiindcă acesta era temeiul stăpânirii lui în lup- 
ta pentru cucerirea Coroanei ungare. Recunoaștera fiiinței Tran- 
silvaniei ca individualitate politică deosebită este însă numai 
provizorie. 

Ștefan nu face nimic pentru afirmarea suveranității transil- 
vane; din vremea lui nu cunoaștem nici o dietă transilvană, iar 
curtea și-o organizează nu în calitate de dux Transilvanus, ci 
ca rex junior Hungariae. Odată ajuns rege, Ștefan V nu vrea să 
știe de existența unui regnum Transilvanum şi nici să mențină 
titlul de dux Transilvanus, ci voevodului transilvan îi lasă doar 
rolul de a administra această provincie în numel regelui. Faţă 
de acest caracter al stăpânirei lui Ștefan, regnum Transilvanum 
al voevodului Roland Borş este un stat autonom cu rădăcini în 
instituția voevodatului transilvan ca o expresie a tendințelor 
acesteia spre suveranitate deplină. 





25) Timon Ákos, Magyar alkotmány- és jogtörténet (Istoria constituţio= 
nală şi juridică maghiară). Budapest, 1906, p. 116—117. 

29) Impărțirea aceasta în două a regatului ungar o va menţine din 
punct de vedere legislativ Ștefan V și după ce va ajunge rege; la 1271 el 
ține o „Conventio et congregatio omnium nobilium existentium a parte Da- 
nubii versus orientem... pro statu Regni nostri reformando et justitiam 
cuique reddendo“ (Cf. M. G. Kovachich, Supp'ementum ad Vestigia Comitios 
rum opud Hungaros. Budae, 1798, p. 31). 

Această tendință a voevodului Roland Borş era firesc să 
fie sprijinită de nobilime care participa la Congregatio genera- 
lis nobilium regni Transilvaniae și anume în primul rând de pro- 
prietarii unguri, poate și de unii Secui, dar fără îndoială și de 
acei „Saxones praedia tenentes ac more nobilium se gerentes“, 


a 


pe cari îi vom întâlni în documentele de mai târziu. 

Situaţie mai nelămurită față de regnum transilvanum a lui 
Ronald Borş o aveau însă Secuii și mai cu seamă Sașii. Privile- 
giile colective obținute prin diploma andreană din 1224 — în 
temeiul cărora erau scoși de sub autoritatea voevodală și puși în 
directă subordonare faţă de rege — nu le puteau apăra față de 
tendința spre depline puteri suverane a lui Roland Borș, decât 
cu ajutorul regelui. Ladislau Cumanul însă era cu autoritatea 
total compromisă și atât Sașii cât și Secuii erau îndemnați de 
factorii politici și bisericești din Ungaria fie să dea sprijin voe- 
vodului Roland, fie cu forțele proprii să activeze împotriva 
regelui"). 

In asemenea împrejurări, se pare că Sașii căutau să-și fău- 
rcască o autonomie naţională, fără un control -direct al regelui. 
Din acest mofiv între anii 1280—1290 nu mai găsim amintit nici 
un comes Cibiniensis, care obicinuit era numait de rege, ceeace 
constitue un indiciu că voiau să obţină dreptul de a-și alege sin- 
guri comitele. Care era atitudinea lui Roland Borş faţă de o 
asemenea autonomie naţională săsească, nu o putem şti; cre- 
dem însă că veleitățile de suveranitate deplină a voevodului 
n'ar fi putut admite asemenea autonomii. Fapt este că nici dela 
Ladislau Cumanul și nici dela voevodul Roland Borș, Sașii n'au 


30) La 1282 un document regal vorbeşte despre „Saxones Transilvanos 
qui contra nostram procedere nitebantur majestatem“ (Wenzel G. Cod. Ar- 
pad. IX, p. 330), iar la 1285 Secuii ajută pe Roland Borş să alunge pe 
Tătarii aliați ai regelui din Transilvania. Mai târziu, la 1288, când Ladislau 
Cumanul trimise din nou după ajutorul Tătarilor, arhiepiscopului Ladomir 
se adresează „universis nobilibus Ungarorum, Saxonibus, Siculis et Volachis 
de Cibiniensi et Burcia comitatibus Transilvanis“ să împiedece pe rege să 
intre în legătură cu Tătarii (Karácsonyi I., in Századok, an 1910, p. 8 şi 
urm). 

obținut nici un act prin care să li se recunoască privilegiile din 
1224, Voevodul le nesocotea. 


Pentru regnum transilvanum a lui Roland Borş cel dintâiu 
moment critic s'a produs în iarna anului 1288—1289 și în lunile 
August—Septemvrie ale anului 1289, când regele se afla în 
Transilvania, Intâiu venise gonit de armata întregului regat, 
aflând ocrotire în Țara Bârsei la comitele Braşovului“), instituit 
— se pare — de el aici ca un punct de razim al puterii regale 
faţă de pornirile ostile ale Sașilor și Secuilor. De aici caută să 
se împace cu episcopia de Alba Iulia“), al cărei sprijin era. 
preţios. Scăpat de strâmtorare, în Maiu 1289 regele se reintoarce 
la Buda unde se împacă din nou cu clerul ungar, dar cu toată 
iertarea obținută, el nu fu lăsat să îndepărteze dela guvern par- 
tida Kâszegi—Borş. Revenirea lui în Transilvania în August 1289 
pare a fi avut scopul de a sdruncina situaţia lui Roland Borş, 
un stâlp al guvernării acestui partid. De această prezenţă a re- 
gelui au căutat să profite în primul rând Capitlul de Alba Iulia**) 
apoi Saşii din Cricău) şi Secuii de pe Arieș"). Reconfirmările 
de privilegii făcute cu acest prilej opresc pe voevod să mai 
calce privilegiile Capitlului de Alba lulia. Verificarea acestor 
drepturi Ladislau Cumanul a făcut-o prin mărturia a „univer- 
sos viros religiosos, nobiles Ungaros, Saxones et Siculos partis 
Transilvaniae''%). Documentul nu precizează că toţi aceștia ar 
fi fost întruniţi într'o congregatio generalis; este însă neîndoiel- 
nică prezența lor la solemnitatea închinărei pe care regele o 
făcu în catedrala episcopală din capitala Transilvaniei. Prin 
acest act de devoțiune regele a căutat să-și recâștige încrederea 


31) E. Lukinich, o. c. p. 41. 

32) Zimmerman-Werner, o. c. I, p. 159. 

33) Zimmermann-Wiener, o. c. I, p. 161 şi 163. Teutsch-Firnhaber, o. c. 
p. 153. 

34) Zimmermann-Werner, o. c. I, p. 162. 

35) Teutsch-Firnhaher, o. c. p. 147. 

36) Zimmermann-Werner, o. c. p. 161. 

factorilor politici şi bisericești din Transilvania, în dauna auto- 
rităţii voevodale a lui Roland Borş. 

Cu toată dorința lui Ladislau Cumanul de a îngrădi puterea 
voevodală, autoritatea lui Roland Borş a rămas neatinsă; el era 
stăpânul necontestat al acestei provincii. Din acest motiv peste 
un an, la 10 August 1290, când Papa solicită din nou sprijinul 
Transilvaniei împotriva lui Ladislau Cumanul recăzut în cunos- 
cuta-i rătăcire, nu se mai adresează nobililor unguri, Sașilor, 
Secuilor și Românilor, cum a făcut-o la 1288 arhiepiscopul La- 
domir, ci „nobili viro Rolando Voivode Ultrasilvano, ejusque 
fratribus'*), cu unui potentat de neînvins. 

Mai grea situație pentru regnum Transilvanum a lui 
Roland Borş s'a ivit însă odată cu moartea lui Ladislau Cumanul 
şi urcarea pe tronul Ungariei a lui Andrei III. 

Sătui de anarhie, clerul și nobilimea regatului s'au strâns 
în jurul tânărului rege, care după ce fu încoronat la 13 Iulie 
1290, în Septemvrie al aceluiaşi an întruni dieta ţării la Buda, 
luând toate măsurile pentru refacerea prestigiului Coroanei, re- 
cuperarea posesiurilor regale înstrăinate în timpul lui Ladislau 
Cumanul și reorganizarea stării clerului și nobilirgei, cari primi- 
miră drepturi sporite“). 

În lanuarie 1291 Andrei III vine în Transilvania și la 22 
Februarie 1291 dă diploma prin care extinde hotăririle dietei 
din Buda și asupra acestei provincii*). Din acest important 
document semnalăm unele puncte cari au o legătură directă cu 
regnum Transilvanum a lui Roland Borş. Anume se precizează 
că în cazul când ţara va fi atacată de dușman, nobilimea rega- 


37) Wenzel G. Cod. Arpad. IV, p. 368. 

38) „Conscriptis libertatibus nobilium regni Hungariae antiquis, inser- 
tis etiam quibusdam articulis de novo concesis“ (Zimmermann-Werner, o. c. 
I, p. 190). 

39) Zimmermann-Werner, o. c. I, p. 173 și urm. Greşit s'a susţinut că 
regele ar fi întrunit la 12 Februarie 1291 o dietă la Alba-Iulia. (Cfr. A. 
Decei, in Revue de Transylvanie, Tome VI, p. 217 precum şi autorii Kerâszi, 
Vass, Trausch, citați de autor). „Alba“ din document nu e Alba Iulia, ci 
Szekesfehervăr-ul din Ungaria, locul de încoronare unde s'a stabilit, într'o 
dietă, punctele cuprinse în document. 

tului și Sașii din Transilvania cari deţin predii cu drept nobi- 
litar*%), sunt datori să meargă în ajutorul oastei regale. Apoi 
se subliniază că voevodul Transilvaniei nu are dreptul de a face 
popas (descensus) la nobilii din această provincie și nici la Sașii 
din categoria menţionată, precum nici banul Slavoniei nu poate 
face popas la nobilimea din părțile Dravei. Deasemenea se pre- 
vede ca atunci, când palatinul pleacă în cuprinsul regatului să 
țină judecată, trebue să fie asistat în fiecare provincie de patru 
judecători aleși și de comitele parohial. Dacă palatinul ar da 
o sentință nedreaptă, cei patru judecători în frunte cu comitele 
parolial se vor opune și vor refera regelui. Despre voevod, ca 
reprezentat al puterii regale și deci având cel puţin atribuţiile 
judecătoreşti ale palatinului în Transilvania, nu se face nici o 
amintire „Dimpotrivă prin diploma .din 22 Februarie 1291 nobi- 
limea din Transilvania și Saşii deținători de predii cu drept 
nobilitar au fost scoși prin dispoziţiile amintite de sub orice ju- 
risdicție şi autoritate a voevodului transilvan.” 

Mai erau însă în această provincie colectivităţile etnice- 
politice ale Sașilor și Secuilor, precum și Românii, despre cari 
diploma din 22 Februarie 1291 nu aminteşte, nici cel puţin ca 
având obligaţia de a veni în sprijinul oastei regatului, așa cum 
au făcut-o în trecut. Drepturile şi datoriile acestora față de Co- 
roană au fost stabilite într'o dietă specială (congregatio) la 
11 Martie 1291, pe care Andrei III o ţinu „universis nobilibus, 
Saxonis, Siculis et Olachis in partibus Transilvanis apud Albam 
Iulae pro reformatione status eorundem™“'). Cu acest prilej re- 
gele reuși să aducă pe Saşi Secui la necondiționată supunere 
față de Coroană, acordându-le drepturi politice-naţionale co- 
lective). Astfel dela 1291 începând apar din nou comiţii Si- 
biului și ai Secuilor numiţi de rege, iar la dietele regatului ți- 


40) „Saxones Transilvani praedia tenentes et more nobilium se ge- 


Tentes“, 

41) Zimmermann-Werner, o. c., I, p. 177. 

42) Rostul prezenței Românilor la această dietă îl vom lămuri într'un 
alt studiu cu titlul: „Dieta transilvană din 1291 și descălecatul Țării Ro- 
mâneşti“. 

nute în Iulie 1292 la Buda) și August 1298 la Pesta"), parti- 
cipă reprezentanţii tuturor Saşilor și Secuilor, alături de clerul, 
nobilimea și de reprezentanţii Cumanilor din regatul ungar. 

Reintegrarea Saşilor şi Secuilor din Transilvania in corpu- 
rile politice ale regatului ungar şi scoaterea nobilimei transil- 
vane şi a Saşilor nobili din această provincie de sub orice juris- 
dicție și autoritate a voevodatului, însemna desfiinţarea lui reg- 
num Transilvanum a lui Roland Borş, 

Temându-se de reacţiunea acestuia, regele îi oferi drept 
recompensă funcțiunea de palatin asupra întregului teritoriu stă- 
pânit de Ștefan V ca rex junior, deia Dunăre până la Carpaţi 
și astfel în dieta ungară din Iulie 1292 Roland Borş apare ca 
„palatinus Ultradanubialis”, în timp ce reprezentant politic al 
Transilvaniei era fostul vicevoevod, acum „Ladislaus vayvoda 
Transilvanus'"15), 

In Octomvrie 1293 însă Roland Borş se afla din nou în 
Transilvania, dar nu în calitate de „palatinus Ultradanubialis“ 
ci cu vechia-i demnitate de „vayvoda Transilvanus et comes de 
Zonuk"”, impunându-şi autoritatea-i temută, Oaspeţii din Dej 
se și grăbesc să solicite lui Roland Borş întărirea dreptului ob- 
ţinut dela regii Ladislau Cumanul și Andrei III de a ţine târg 
liber scutiți de orice jurisdicție a <lujbașilor voevodali, iar Ro- 
land le confirmă acest privilegiu, dar în termeni de adevărat 
autocrat („hanc gratiam duximus conferendam benivole et fa- 
vore” etc,1%), 

Scopul revenirii lui Roland Borş în fruntea voevodatului a 
fost fără îndoială reorganizarea lvi regnum Transilvanum care 
și după măsurile luate de Andrei III continua să existe ca o 
realitate politică înrădăcinată în conștiința publică“), Pe te- 


43) Zimmermann-Werner, c. I, p. 192—193. 


o. 
44) Zimmermann-Werner, o. c. I. p. 211. 
45) Zimmermann-Werner, o. c. I. p. 192. 
46) Zimmermann-Werner, o. c. I. p. 194. 
47) Insuşi Andrei III în diploma din 22 II 1291 vorbeşte de „nobiles 
Tegni nostri et predicti Saxones regni Transilvaniae“ (Zimmermann-Werner, 
o. c. I, p. 174 rândul 17—18); la 8 Mai 1291, deci după măsurile cunoscute 

meiul acestui regnum autoritarul voevod transilvan înţelegea să 
susțină lupta deslănțută de numeroșii magnați din regat îm- 
potriva acțiunii de revizuire a averilor ordonată de rege» In 
adevăr controlul sever asupra felului cum s'au achiziționat pro- 
prietăţile deținute de nobilime, insistența pusă de reprezentan- 
ţii coroanei pentru recuperarea drepturilor, proprietăților şi 
veniturilor regale înstreirate prin abuz, precum și hotărîrea die- 
tei de a dărâma toate cetăţile nobililor devenite cuiburi de 
atacuri banditești și de rezistență împotriva puterii regale, a 
stârnit o generală nemulțumire în iumea acestor potentaţi: Mai 
cu seamă acei magnați oligarhi, cari au ajuns să stăpânească 
judeţe întregi, nu înțelegeau să renunţe la atotputernicia lor și 
revoltându-se împotriva dispoziţiilor regale, continuau să des- 
lănţue pretutindeni actele lor de violență, atacând în deosebi 
proprietățile episcopilor și ale mânăstirilor, 

Seria acestor revolie a deschis-o voevodul transilvan Ro- 
land Borş, care împreună cu fraţii săi stăpâneau o imensă avere 
strânsă pe cale legală și ilegală în judeţele Bihor, Solnoc și 
Dobâca, precum și numeroase cetăți clădite de ei sau uzurpate 
dela alții. Voevodul atacă posesiunile episccpiei de Oradea. con- 
strânge pe magistrul Iacob, fratele episcopului, să se retragă cu 
oastea în cetatea Feneș, dar află între timp că regle însuşi plecă 
cu armata împotriva lui, semn că Andrei III considera ca cea 
mai periculoasă și plină de urmări politice revolta fraților Borș. 

Roland se grăbi atunci să acorde magistrului Iacob la 23 
Mai 1294 un armistițiu de 15 zile, în care timp acesta putea să 
se retragă cu oastea la Oradea, făgăduindu-i că îi va apăra re- 
tragerea „atât de Unguri, cât și de Românii, fie de-ai noștri, 
fie de-ai episcopiei, aflători în interiorul sau în afara hotarelor 
Șoimușului, cari în timpul acestor conflicte s'au sustras sau nu 








ale regelui pentru desfiinţarea acestui regnum sunt pomcniţi „comites per 
regnum Transilvanum judices“ (Teutsch-Firnhaber, o. c. p. 169), iar la 24 
Iunie 1291 arhiepiscopul de Calocea, cancelarul regelui, se adresează „sacer- 
dobitus universis in ducatu Transilvano constitutis“ (Teutsch-Firnhaber, o. 
ce p. 171) evidentă mărturie a fiinţei politice a Transilvaniei distinctă de 
` eca a regatului ungar. 

de sub autoritatea episcopiei“). Curând însă regele apăru în 
fruntea oastei, ocupă cetăţile lui Roland Borș, care se retrase 
în cetatea Adorian, dar și aceasta căzu la 6—7 Septemvrie 1294 
în mâna regelui. Andrei III destitui pe Roland din voevodatul 
Transilvaniei, acordându-i în schimb alte demnități pentru a îm- 
păca pe acest temut oligarh și a-l avea de sprijin într'o vreme 
când revoltele cuprinseră întregul regat. 


4. Voevodatul lui Ladislau Borş. 
1924—1315. 


In locul lui Roland, în fruntea voevodatului transilvan, dela 
1294 incepând se afla fostul vicevoevod, Ladislau, din familia 
Borş, care a ridicat puterea voevodală la un prestigiu neatins 
până atunci, făurind din regnum Transilvanum o putere ce de- 
păşia pe cea a regatului ungar. 

Ascensiunea politică și activitatea noului voevod este cu- 
noscută istoriograiiei române"), Din ea se desprinde personali- 
tatea dominantă a lui Ladislau Borş, care înfruntând voința 
Papei şi a tuturor factorilor politici din regatul ungar, s'a im- 
pus ca „arbitru al situaţiei politice din acest regat”. De fapt 
Ladislau stăpânea regnum Transilvanum cu puterea unui su- 
veran deplin. Tot ce se afla pe teritoriul Transilvaniei, cetăți, 
oraşe, domenii regale, saline etc., erau în stăpânirea lui, și 
voinţa-i autoritară căuta să şi-o impună şi la conducerea bise- 
ricii catolice şi în autonomia corpurilor privilegiate cari stă- 
teau în directă dependenţă față de rege, cum erau Sașşii. Astfel 
după moartea episcopului Petru din Alba Iulia întâmplată la 
27 Noemvrie 1307, Ladislau ocupă toate moșiile și bunurile epis- 





15) Wentzel G., Cod. Arpad. X, Budapest, 1873, p. 153. 

19) Por Antal, László erdely vajda 1291 1315 (Ladislau voevodul tran- 
silvan 1291—1315) în rev. Erdély Muzeum, 1891; I. Lupaş, Un voevod al 
Transilvaniei în luptă cu regatul ungar. Voevodul Ladislau (1291 1315) în 
vol. omagial Fraţilor Alexandru și loan Lapedatu. Bucureşti, 1936 şi în |]. 
Lupaș, Studii, Conferinţe și Comunicări istorice, vol. II, Cluj, 1940. p. 32 
şi urm, 

copiei. Spre marea indignare a clerului așează în palat oameni 
de-ai lui și impune candidatura fiului său la scunul episcopesc 
Vcant*). Ca stăpân al Episcopiei, apără „tamquam caput mem- 
bra sua” interesele ei în procesul cu Sașii*!), acestea fiind și in- 
teresele fiului său candidat la vlădicie. Cum însă această can- 
didatură întâmpina rezistența înverșunată a clerului, arestează 
pe canonici, pe cari îi eliberează numai pentru ca strângându-i 
în sinod la 7 Ianuarie 1308, să-i silească a primi și semna actul 
de alegere și numire a fiului său ca episcop, act cetit de însuși 
voevodul Lodislau în şedinţă"). Stăpân, acum, și pe biserică, 
Ladislau Borş avea putere nelimitată în voevodatul său. Ține 
diete („congregatio generalis ... cum nobilibus regni ad nos per- 
tinentibus”)™) și are o adevărată curte de suveran“') în cetatea 
sa dela Deva. 

Prestigiul unic și putera politică a voevodului Ladislau ies 
însă în evidență din atitudinea lui față de luptele cari sau dat 
după moartea lui Andrei III (14 Ianuarie 1301), pentru succe- 
siunea la tronul Ungariei. Se știe anume că Venceslav (1301— 
1305) renunțând ia tronul Ungariei, a cedat drepturile lui în 
favoarea lui Otto de Bavaria (1305—1307) care, după ce fu ales 
şi încoronat rege, își văzu stăpânirea zădărnicită de sentința 
Papei, potrivit căreia coroana fu atribuită candidatului Carol 
de Anjou, oprind pe Otto să poarte titlul de rege și deslegând 
pe supușii lui de jurământul de credință făcut. In această si- 
tuaţie critică Otto vine în Transilvania, la Bistriţa. Scopul că- 
lătoriei era cererea în căsătorie a ficei voevodului Ladislau, cu 
sprijinul căruia Otto era sigur că își va putea păstra tronul Un- 
ariei, cu toate amenințările Papei. Fără a ţine seama de oferta 





50) Temesváry I., Erdély középkori püspökei (Episcopii Transilvaniei din 
Evul Mediu), Cluj, 1922, p. 112. 

51) Zimmermann-Werner, o. c., I, p. 249, 278. 

52) Temesváry I., o. c., p. 113. 

53) Codex diplomaticus domus senioris comitum Zichy. Tom. I, Pest. 
1871, p. 118. 

54) Cf. „Nos comes Iohannes, Judex Curiae Ladislai Wayvode Tran- 
silvani“ şi „magister Petrus, dapifcrus domini Wayvode“ (Cod. Zichy, I, p. 
122). 

lui Otto, Ladislau refuză mâna ficei sale, arestă pe regele peţi- 
tor şi luă la sine coroana Ungariei. Prin aceasta voevodul tran- 
silvan îndepărtă un puternic rival în persoana lui Otto din calea 
lui Carol de Anjou, dar sechestrarea coroanei, arată limpede 
că nu sprijinirea candidatului pontifical a fost planul urmărit 
de Ladislau Borş, Căsătorindu-și la 1308 fica cu Ștefan Uroș al 
Serbiei, voevodul transilvan preconiza o alianță îndreptată îm- 
potriva lui Carol Robert și a planurilor pontificale privitoare la 
regatul ungar, 

Papa interveni, grăbindu-se să trimită pe cardinalul Gen- 
tile în Ungaria pentru a consolida situaţia lui Carol Robert. 
La 27 Noemvrie 1308 acesta a și fost ales rege, dar încoronarea 
nu sa putut face din pricină că Ladislau Borș refuza să restitue 
coroana sechestrată dela Otto. Gentile trimite delegaţi la voe- 
vodul transilvan, dar nici rugăminţile, nici amenințările aces- 
tora nu-l putură îndupleca, In consecinţă Carol Robert fu în- 
coronat cu o coroană nouă, sfințită, dar actul a fost socctit 
ca nevalabil dacă n'a fost săvârșit cu coroana regelui Ştefan I. 
Rezistenţa voevodului transilvan trebuia deci înfrântă cu aju- 
torul factorilor politici ostili voevodului, Delegații cardinalului 
porniră să împace pe Saşi**) cu Episcopia din Alba Iulia") și 


55) Saşii nemulţumiţi de perspectiva pierderii procesului lor cu epis- 
copia, la conducerea căreia se afla fiul voevodului și pierzându-și prin ares- 
tarea lui Otto sprijinul nădăjduit, în Fehruarie 1308 atacară Capitlul din Alba- 
Iulia devastând și terorizând pe preoţi (Zimmermann-Werner, o. c. I, p. 
256, 288, 291), după ce mai nainte distruseră castelele nobililor sprijinitori 
ui voevodului aflători în regunile lor. (Zimmermann-Werner, o. c. I, p. 277). 

56) Cu acest prilej Saşii acuzară pe voevod că prin teroare i-au împic- 
Cecat să-şi revendice drepturile lor faţă de Episcopie și să ia contact cu de- 
legaţii cardinalului (Zimmermann-Werner, o. c. I, p. 249, 278), iar la rân- 
dul lor Saşii au fost acuzaţi — în afară de violența săvârşită împotriva Ca- 
pitlului de Alba-lulia și de faptul că au jurat credinţă lui Otto, — că au 
participat la oastea acestuia strânsă la Buda şi apoi la Seghedin, că au tri- 
mis dela Sibiu delegaţi la Otto, când se afla la Rodna și la Bistriţa, decla- 
rând că sunt gata să-l sprijine ca rege al Ungarici, chemându-l să vină în 
această calitate la ei, nesocotind textul excomunicării pontificale rostită îm- 
potriva acestuia. (Zimmermann-Werner, o. c. I, p. 273—274). Rezultatul cer- 
cetării fu trimis apoi Cardinalului Gentile. 

au ajuns să netezească terenul în acest scop. Ladislau, la rândul 
său, convins că nu va putea obţine confirmarea pontificală pen- 
tru fiul său în scaunul vlădicesc, renunță la alegerea silnică 
făcută şi dădu libertate pentru o nouă alegere, cu condiţia să 
fie ales un prieten al lui, altcum nu va restitui moșiile episco- 
pale“). Capitlul a ales pe candidatul indicat de voevod, pe 
Benedict (1309—1319). 

Noul episcop, din ordinul cardinalului făcu mari stăruinţe 
pe lângă voevod să restitue coroana sechestrată, dar Ladislau 
Borş refuză orice compromis în această privință. Faţă de in- 
transingența voevodului, cardinalul recurse la ultima armă: ex- 
comunicarea, 

La 25 Decemvrie 1309 actul de excomunicare fu semnat la 
Bratislava: Cardinalul arată că misiunea lui este de a păstra și 
întări curăţenia credinţei catolice, ferindu-o de amestecul cu 
alte credinţe mai cu seamă în regiunile la cari se referă dele- 
saţia sa pontificală, A aflat însă că între voevodul transilvan 
şi regele Șlefan al Serbiei s'a încheiat contract pentru căsăto- 
ria ficei voevodului, născută din părinţii catolici, cu fiul rege- 
lui amintit, care este rătăcit dela dreapta credință. Deși cardi- 
nalul i-a trimis repeţite scrisori şi emisari, prin care l-a rugat 
să renunțe la această căsătorie, Ladislau „cu încăpăţinare a 
refuzat să-l asculte şi cu o dispreţuitoare și trufașe nesupunere 
i-a întors spatele“ incheind acea căsătorie şi refuzând să resti- 
tue în termenul prescris bunurile regale pe cari hoţeşte le de- 
ţine. Aceste fapte — spune cardinalul — trebuesc pedepsite 
pentru că altcum „infama impunitate“ a voevodului ar indemna 
la nesupunere şi pe alţi nobili din regat și ar răspândi la vii- 
toarele generaţii asemenea porniri spre îngâmfată îndrăsneală. 

Din motivele de mai sus deci cardinalul pronunță excomu- 
nicare asupra voevodului Ladislau și asupra vasalilor, comiţi- 
ior, castelanilor, juzilor și iobagilor, cari îl vor mai susține, 
lipsindu-i de înmormântare bisericească, 

Din pricina căsătoriei amintite, împotriva lui Ladislau se va 


5) Temesvâry L., o. c., p. 116. 

proceda ca împotriva unui sprijinitor al ereticilor şi dușman al 
credinței și întreg teritoriul supus lui, ca și cel al aderențţilor, 
sprijinitorilor și a celor ce i se vor supune sau îi vor da aju- 
tor, sfat sau înlesnire, ,, atât dincolo cât și dincoace de pădure“, 
va fi supus interdicţiei bisericeşti, Deasemenea, de oarece car- 
dinalul adese ori l-a avertizat pe voevod să restitue coroana 
regatului ungar — ceeace Ladislau până acum a refuzat să facă 
— îi pune în vedere să o predea până la data de 2 Februarie 
1310, altfel va suporta pedepsele prevăzute de legile ţării. 

Cardinalul ordonă clerului de toate categoriile să citească 
actul de excomunicare în biserici în sunet de clopote și cu can- 
delele aprinse, până ce voevodul și supușii lui nu se vor în- 
toarce la datorită supunere. Totodată pune în vedere voevo- 
dului Ladislau că, dacă se va supune Bisericei și va da satis- 
facţie pentru tot ce a făcut, va fi iertat nu numai de pedepsele 
arătate, ci va fi şi răsplătit cu favoruri din partea cardina- 
lului”’), 

Actul de excomunicare a produs efectul dorit. Deşi mai 
erau preoți în Transilvania cari nu voiau să respecte excomuni- 
carea“), Ladislau Borş, cunoscând din cazurile lui Venceslav 
şi Otto consecințele unei atari anateme, a cedat și în ziua de 
8 Aprilie 1310 a semnat la Seghedin actul prin care declară 
că „ab hora et die antea, dominum Karolum Dei gratia regem 
Hungariae recognoscimus et recipimus în dominum nostrum na- 
turalem et legitimum”... Va restitui deci regelui coroana până 
la 1 Iulie 1310, precum și minele de argint din Rodna, apoi co- 
mitatele Bistrița, Sibiu și cel al Secuilor precum și oraşele Dej, 
Cluj şi Szek cu oficiile camerale. Restituirea Coroanei o va face 
însă cu condiția ca în acea zi, cererile pe care le va înainta să 
fie respectate și bogat răsplătite, așa cum se cuvine din par- 
tea majestății regale“), 


58) Hurmuzaki, Documente privitoare la istoria Români.or. Vol I, p. 
568—571. Cf. şi I. Lupaş, o. c., în Studii, Conferințe şi Comunicări istorice, 
H, p. 37. 

59) Temesváry I., o. c., p. 130. 

60) Zimmermann-Werner, o. c., I, p. 295—296. 

Ce anume pretenţiuni va fi ridicat voevodul Ladislau, nu 
se poate preciza, E sigur însă că ele n'au fost satisfăcute de 
rege, Dovada o avem atât în atitudinea voevodului față de Ca- 
rol Robert, cât şi a regelui față de Ladislau Borş, Anume, cu 
toate că semnase actul din 8 Aprilie 1310, voevodul transilvan 
lipsea din oastea pe care regele o pregătea în 1311 împotriva lui 
Matei Csák, deși în ea se aflau toţi demnitarii regatului'!)/ Re- 
gele, la rândul său, căuta să-și asigure credincioși în interiorul 
Transilvaniei împotriva voevodului transilvan. Intr'un document 
de mai târziu, Carol Robert mărturisește că, fiind constrâns 
de turburările din regat, s'a văzut nevoit să dea ascultare ce- 
rerilor făcute de unii ardeleni, scoțându-i de sub jurisdicția 
voevodului“”), fapt care — după cum însuși regele recunoaște 
— constituia o micșorare a autorităţii voevodale. Motivarea re- 
gelui că a acordat asemenea scutiri numai constrâns de mişcă- 
rile din regat, este menită doar să justifice revenirea asupra. 
acestor măsuri, mai târziu.'De fapt Carol Robert după 8 Apri- 
lie 1310 a urmărit statornic reducerea autorităţii voevodale și 
prin aceasta nimicirea puterii pe care o exercitase Ladislau 
Borş, In răstimpul dela 1310, până la 1315 când Ladislau fu- 
sese destituit din voevodat, nu mai avem nici o urmă de acti- 
vitatea lui de voevod; nici o dietă ţinută, nici un act dat de el, 
toate actele fiind date fie de rege fie de Capitlul de Alba-lulia. 
Toate acestea constituesc dovada că prin actul din 8 Aprilie 
1310, Ladislau Borş a semnat desființarea puterii lui voevo- 
dale nefărmurite în regnum transilvanum. “ 

Voevodul transilvan, fireşte nu se împăca cu situația dată 
şi când regele voi să aşeze garnizoane proprii în cetăţile tran- 
silvane, Ladislau s'a împotrivit, fapt care i-a dat prilej regelui 
să-l destitue în 1315 din voevodat**). Carol Robert se grăbi acum 
să desființeze măsurile luate de Ladislau Borş prin abuz de 
putere, sau prin nesocotirea privilegiilor regale preexistente. 


61) Homan-Szekfii, Mogyar történet (Istorie maghiară), vol. II, p. 262. 

£2) Nagy I., Codex diplomaticus hungaricus Andegavensis. Tom. II, Bua 
dapest, 1881, p. 118. 

63) Homan-Szekfü, o. c., II, p. 263—264, 

Astfel restitue Abației din Egreș unele sate cari „odinioară au 
fost ocupate de voevodul Ladislau'%'), apoi dă dreptul Sașilor 
din Mediaș, Șeica și Biertan să se reunească cu cei din Sibiu, de 
oarece „prin volnicia lui Ladislau, fostul voevod Transilvania, au 
fost separați de comunitatea Sașilor din Sibiu și ocupați, și 
cari de fiul său, tot cu numele Ladislau, voevodul transilvan, 
potrivnic libertăţii lor, au fost până acum stăpâniţi'*%), Dea- 
semenea, noul voevod, Nicola Pok, oprește pe iobagii celor doi 
foști voevozi Ladislau dela folosința moșiilor Babuș și Beud, 
cari sunt ale comitelui Iacob fiul lui Apa“), iar regele restitue 
magistrului Doja moșia Pănad din judeţul Bihor care „de La- 
dislau fostul voevod silnic fusese ocupată'"). 

Revolta împotriva regelui era acum unicul gând al lui La- 
dislau Borş. El se afla în strânse legături cu fostul palatin Iacob 
Kopasz din familia Borș, destituit și el din aceleași motive din 
demnitatea ce o ocupa, stăpânul unui întreg ţinut compus din 
județele Bihor, Sabolci, Sătmar, Crasna și Solnocul Interior, 
având la Nord-Est graniță Someșul, la Nord-Vest Tisa, la Sud 
Bereteul, iar la Răsărit întinzându-se până la Baia Mare și 
Almaş. Acesta organiza revolta intrând în legătură cu puterni- 
cele familii Kâszegi şi Gutkeled, cu Matei Csák, precum și cu 
Moiș, fiul lui Moiș din Transilvania, In cazul când revolta va 
da rezultatele dorite, ei aveau candidat la tronul Ungariei pe 
Andrei, principele de Halici. In acelaș scop şi-au asigurat spri- 
jinul regelui sârb Ștefan Uros II şi, — se pare — așteptau aju- 
tor și dela Basarab, domnul Țării Românești. 

Răscoala începu în primăvara anului 1317. Regele căută 
să-și asigure aliaţi în regiunile unde stăpânirea lui era mai pe- 
riclitată/ Și precum în lupta împotriva lui Matei Csák avusese 
cel mai statornic ajutor dela Sașii din Zips, la fel caută să-și 
consolideze situaţia în Sudul Transilvaniei, acordând la 25 Mai 


04) Zimmermann-Werner, o. c., I, p. 301. 
65) Zimmermann-Werner, o. c., I, p. 315—316. 
86) Zimmermann-Werner, o. c., I, p. 317. 


67) Nagy I., Cod Andeg. I, p. 380. 

1317 Sașşilor, ceea ce timp de opt decenii n'au reușit să obțină 
dela regii Ungariei, anume confirmarea drepturilor cuprinse în 
diploma andreeană din 1224%). 

Sigur de Sași, Carol Robert trimite pe credinciosul său Doja 
împotriva lui Iacob Kopasz, cate încă în acelaș an, 1317, fu în- 
frânt la Debreţin/ Palatinul se refugie în cetatea Solyomkö un- 
de fu asediat; Moiș îi vine în ajutor din Transilvania dar fără 
rezultat și în cele din urmă Kopasz fu prins și ucis"). "Anul 
următor acelaș Doja sdrobeşte răscoala lui Moiș, fiul lui Moiş 
din Transilvania.” 

Regele răsplătește acum pe cei ce l-au servit cu credinţă, 
între alții pe Dionisie Elefant, care și-a lăsat familia în captivi- 
tatea lui Matei Csâk pentru a-l servi pe rege, a ajuns în prinsoa- 
re, de unde scăpând a cucerit cetatea Valcău a lui Ștefan și 
cetatea Dergench a lui Bekch predându-le regelui. Acelaş Dio- 
nisie a mai înfrânt pe alți rebeli și a cucerit din mâna lui Iacob 
Kopasz cetatea Adrian, proprietatea familiară în care la 1294 
se refugiase și Roland Borş. Pentru toate aceste merite Dionisie 
primește moşiile unor rebeli cari au luptat alături de Moiș, fiul 
lui Moiș, moșii pe cari le deţineau prin abuz încă din vremea 
voevodului Ladislau"). Deasemenea regele dă magistrului To- 
ma, comite de Sirmiu, Bács şi Arad, drept recompensă pentru 
meritele câştigate în luptă contra lui Matei Csâk, 22 de moșii 
în Transilvania, foste ale lui Andrei fiul lui Ipoci și sechestrate 
din cauză că s'a alăturat acţiunii lui „Ladislau, fost voevod, 
principal rival și necredincios impotriva majestăţii noastre re- 
sale''!) > Doja de Debrețin, voevod al Transilvaniei și comite 
de Solnoc, pentru luptele victorioase purtate impotriva lui Ko- 
pasz şi Moiș, primeşte cetatea Uioara dimpreună cu 13 sate 
aparținătoare, care fusese sechestrată dela fraţii loan, Nicolae 
şi Iacob, vinovaţi de rebeliune”). Autoritatea lui fusese apoi 


68) Zimmermann-Werner, o. c., I, p. 322—323. 
6?) Nagy I., Cod. Andeg. II, p. 217 218. 

10) Nagy I., Cod. Andeg. I, p. 521—522. 

T1) Zimmermann-Werner, o. c., I, p. 340—341. 
72) Codex dipl. comitum Zichy. I, p. 171—172. 

extinsă și asupra celor cinci comitate stăpânite odinioară de 
palatinul Iacob Kopasz”). 

Räăsculații, înfrânți, nu se mai pot menţine în Transilvania 
de cât în cetățile Ciceu și Deva, iar în Bihor în cetatea Leta. 
În primăvara anului 1321 voevodul Doja pregătea, din ordinul 
regelui, campania împotriva lor). Castelanul Ciceului trecuse 
de partea regelui, fiind iertat și chiar răsplătit pentru acea- 
sta), iar comitele Nicolae, fiul lui Petru Gerend, a predat re- 
gelui cetatea Leta pe care o deţineau „fiii lui Ladislau, fostul 
voevod, necredinciosul nostru“, fiind pentru aceasta iertat de 
toate samavolniciile săvârșite în timpul cât a stat alături de fiii 
lui Ladislau, până la predarea cetăţii"). 

` Situaţia fiilor lui Ladislau devenise critică, Regele, printr'o 
expediție personal condusă, înfrânse pe Ştefan Uroș II, cuceri 
Belgradul și banatele Maciva, Şo şi Ozora, adică Nordul Serbiei 
dela Dunăre până la râul Bosna”). Deasemenea regele smulse 
cetatea Mehadiei, din mâna răsvrătitului Ioan, fiul banului se- 
verinean Teodor”). In acelaș timp, Ștefan Uroș II muri la 1321, 
iar fiul său Ştefan Uroş III (1322—1331) schimbase orientarea 
politică a tatălui său, căutând alianţa cu Carol Robert. 

Pierzând orice nădejde de ajutor din Serbia, fiii lui Ladis- 
lau, rămași stăpâni doar în Deva, nu mai aveau altă posibilitate 
de ajutor decât la Basarab, domnul Țării Românești. Ocuparea 
cetăţii Mehadiei de către oștile regale însemna întreruperea ori- 
căror legături posibile ale fiilor lui Ladislau. prin banatul seve- 
rinean, cu domnul Ţării Românești. Ei se pare că au căutat alte 
puncte de legătură prin Carpaţii Meridionali. 

Numai în cadrul unor asemenea tendințe ne putem explica 
textul documentului din 5 August 1322, prin care regele arată că 
în timpul când „Ladislau, fiul fostului voevod transilvan Ladis- 


73) Nagy I., Cod. Andeg. I, p. 604, 611—612, 631—632. 
14) Nagy I., Cod. Andeg. I, p. 612. 

15) Zimmermann-Werner, o. c. I, p. 354—355. 

16) Nagy I., Cod. Andeg. II, p. 124—126. 

11) Homan-Szekfii, Magyar Történet, II, p. 265—266. 
18) Nagy I., Eod. Andeg. II, p. 151. 

lau, împreună cu fraţii săi, răpiți de îngâmfare, cu îndrăsneală 
temerară și cunoscuta -necredinţă, în chip rebel s'au ridicat îm- 
potriva majestăţii noastre, atacând regiuni din părţile Transil- 
vaniei pe cari cu păgubitoare incursiuni și tiranice devastări în 
numeroase rânduri le-au pustiit, ridicând numeroase piedeci în 
calea străduinţelor noastre", ,,. Nicolae fiul lui Conrad de Tăl- 
maciu a dat dovezi de neclintită credință pentru „înfrângerea, 
umilirea și exterminarea pomeniţilor necredincioşi ai noștri” și 
mai cu seamă numitul Nicolae, mărturisindu-și statornicia în 
sincera credință și curăţenia gândurilor, a restituit regelui ce- 
tatea Salgo, pe care o deţinea împreună cu nouă sate şi anume 
Cunţa, Amnaș, Săcel și Orlat cu alte cinci sate româneşti” (Să- 
liște, Galeș, Vale, Cacova şi Sibiel); fapt de pe urma căruia 
— după cum însuși regele mărturisește — „a rezultat, în afară 
de sporirea stăpânirei noastre, toată odihna și liniștea dorită de 
credincioşii noștri în aceste părţi, împotriva incursiunilor sau 
atacurilor neprevăzute ale adversarilor noştri''%). Raportul di- 
rect între activitatea desfăşurată de Nicolae de Tălmaciu împo-. 
triva acţiunii rebele a fiilor lui Ladislau și restituirea cetăţii 
Salgo cu cele 9 sate în mâna regelui este evident. Faptul că 
această cetate, ale cărei ruine se văd şi azi pe Vârful Zidului, 
deasupra Sibielului*), închidea una din cele mai importante tre- 
cători folosite pentru incursiuni militare peste Carpaţi"), arată 
că „incursiunile sau atacurile neprevăzute ale adversarilor“ des-. 
pre cari pomeneşte regele, nu trebuesc raportate numai la ac- 
ţiunea revoluţionară a fiilor lui Ladislau, în interiorul Transil- 
vaniei, ci înainte de toate la incursiunile pe cari Basarab le-a 
făcut, sau populaţia locală şi regele se temea că le va face peste 
Carpaţi în sprijinul fiilor lui Ladislau. Asemenea incursiuni erau 
așteptate de vreme ce regele între anii 1321—1323 a trimis la 
Basarab în repeţite râniduri pe Martin fiul lui Bugar care şi-a 


19) Zimmermann-Werner, o. c. I, p. 365—366. 

80) A. Decei, Cetatea Salgo dela Sibiel (jud. Sibu) în Anuarul Institu= 
tului de Istorie Națională, VIII (1939—1942), Sibiu, 1942, p. 299—342. 

81) I. Moga, Marginea, Ducatul Amlașului şi Scaunu? Săliştei în „Oma. 
giu profesorului Ioan Lupaș“, Bucureşti, 1943, p. 577—578. 

împlinit „cu credință și în chip lăudabil“ însărcinările primi- 
te”). Se pare că rezultatul obţinut de Martin a fost recunoaşte- 
vea de către Basarab a suzeranității ungare, cu prețul păstrării 
banatului severinean pe care îl revendica domnul român. 


5. Voevodul Toma Szecheny. 


Neintervenţiunea lui Basarab în favoarea acţiunii fiilor lui 
Ladislau era cu atât mai prețioasă pentru Carol Robert cu cât 
noul voevod transilvan Toma de Szecheny, om de verificată în- 
credere a regelui, stârnise o generală nemulțumire în Transil- 
vania. Nu voia să rămână, în ce privește autoritatea lui voevo- 
dală, mai prejos decât Roland și Ladislau Borș. Chiar dacă nu 
putea pretinde o suveranitate deplină, voia ca puterea lui voe- 
vodală să nu aibă nici o îngrădire în cuprinsul Transilvaniei. 
"Curând după venirea lui în Transilvania, Toma convoacă la 18 
Aprilie 1322 dieta ţării (congregatio generalis) la Turda cu cle- 
Tul, nobilimea, Sașii și Secuii unde ţine judecată dând sentinţe 
în diferite procese*). Cum însă în scutinţele acordate de rege 
între anii 1310—1322 diferitelor persoane sau comunităţi din 
Transilvania, scoţându-i de sub jurisdicţia voevodală şi punân- 
du-i în directă spunere faţă de rege, Toma îşi vedea limitată au- 
toritatea în voevodat, la 25 Aprilie 1324 obținu dela rege un im- 
portant act, prin care Carol Robert, revocând toate aceste scu- 
tințe, reașeză pe Toma și pe voevozii ce-i vor urma în deplina 
lor jurisdicție, având dreptul să judece în toate pricinile „pre- 
cum judecau vechii voevozi din vremea înaintaşilor noştri iluştri 
regi ai Ungariei“, rezervând pe seama judecății regale numai ca- 
Zurile referitoare la proprietăţile sechestrate pentru acte de înal- 
tă trădare și nedreptăţile săvârșite de oameni din Ungaria în 
pretenţiile lor bănești asupra celor din Transilvania, sau de 
aceştia împotriva celor din regatul ungar**). Actul obținut avea 


52) Nagy I., Cod. Andeg. II, p. 151. 
83) Zimmermann-Werner, o. c., I. p. 361—364. 
84) Zimmermann-Werner, o. c., I, p. 32—383. 

repercusiuni mai mari decât textul documentului lasă să se va- 
dă, de oarece Toma încă din lanuarie 1324 reuși să obţină și 
demnitatea de comite al Sibiului*5), extinzându-și astfel auto- 
rilatea și asupra Sașilor, lar pentru ca nemulţumirea mai ve- 
che a acestora să poată îi stăpânită și să nu poată primi vreun 
sprijin dela Domnul Țării Românești, voevodul — la 11 Aprilie 
1324 — obținu dela rege stăpânirea cetăţii Salgo cu satele care-i 
aparțineau®’). 

Sașii, înspăimântați de puterea nelimitată a lui Toma de 
Szécheny, care le nesocotea privilegiile de curând (1317) con- 
firmate de rege, s'au răsculat sub conducerea greavului Henning 
din Sânpetru. Regele veni în vara aceluiaș an în Transilvania și 
` chemă pe Cumani în ajutorul voevodului Toma. In Iunie 1324 re- 
gele era lângă cetatea Deva"), de unde Toma isgonise pe rebelii 
fii ai lui Ladislau, cucerind cetatea; în luna următoare era pe 
Târnave, iar în August la Sibiu, apoi la Orăștie“). Intre timp 
sosind Cumanii, voevodul Toma atacă oastea săsească a lui Hen- 
ning la Rupea, o sdrobeşte, iar greavul revoluţionar căzu în lup- 
tă. Liniştea fu restabilită în Transilvania, iar pentru ca Sașii să 
nu mai aibă motive de nemulțumiri, lui Toma i s'a luat demnitatea 
de comite al Sibiului, dându-i-se în schimb numeroase moșii în 
diferitele judeţe ale Ungariei. 

Despre fiii lui Ladislau nu se mai face amintire documen- 
tară decât la 1329. Anume regele, continuând politica urmată 
până acum de a împroprietări în Transilvania cât mai mulţi 
nobili din Ungaria cari s'au distins în luptel*Contra răsculaților, 
mai cu seamă cei cari au luptat împotriva lui Matei Csâk, la 
10 Aprilie 1329 face schimb, primind dela Ștefan Pogâny pro- 
prietăţile acestuia din județul Trencin din Ungaria de Nord, 
dându-i în schimb alte moșii din judeţele Dobâca și Cluj, se- 
chestrate pentru înaltă trădare dela Moiș fiul lui Moiș și dela 


85) Ziwmmermann-Werner, o. c., I, p. 379, 381, 388. 
86) Zimmermann-Werner, o. c., I, p. 383—384. 

o. c, I, p. 385. 

o. c., I. p. 386—387. 

fostul voevod Ladislau şi fiii lui, Despre aceștia din urmă 
documentul spune că satele și moșiile le-au fost sechestrate 
„din pricina nefastei necredințe cunoscute, la care fusese con- 
vertit acel Ladislau voevod care trăește şi acum, iar fiii săi, 
urmându-l în stricăciunea necredinţei, totdeauna s'au învrajmăşit 
contra majestăţii noaslre şi şi acum, îr.tovărășiți cu alți necredin- 
cioși şi rivali ai regelui, uneltesc spre aceeași necredință a tră- 
dării și, făcând incursiuni în posesiunile regale, nu se înfri- 
coșează a provoca vaste incendii și atâta distrugere şi depo- 
pulare încât abia se poate spune prin vorbe“ %), 

Documentul este în adevăr revelator. Bătrânul voevod La- 
dislau era încă în viață, Unde s'a putut refugia după înfrânge- 
rea răscoalei? In Serbia, din cauza împrejurărilor cunoscute nu, 
deci numai la Basarab. Intr'un document din 9 Decemvrie 1330 
regele pomeneşte de Domnul Țării Româneşti ca de „cunos- 
cutul rival rebel al nostru''%), cu care se luptase la Posada. El 
trebue să fi fost și „rivalul“ cu care — după cum mărturisește 
regele în documentul din 10 Aprilie 1329 — fiii lui Ladislau 
unelteau trădarea şi devastau posesiunile regale. 


În mod curent se arată drept cauză a expediției lui Ca- 
rol Robert împotriva lui Basarab, ocuparea Banatului severi- 
nean de către Domnul Țării Românești. I. Lupaș a arătat însă 
că acel care a stăruit la Carol Robert să pornească campania 
împotriva lui Basarab, a fost în primul rând Toma de Szecheny 
voevodul Transilvaniei. Anume Cronicon Pictum Vindobonense, 
precizează că „după ce Regele strânsese oştire numeroasă,,, 
el însuși la îndemânul voevodului transilvan Toma și alui Dio- 
nisie, fiul lui lancha, s'a dus în luna Septemvrie prin Severin, în 
țara lui Basarab,-voevodul Valahilor. ., ca regele să alunge din 
țara aceasta pe însuși Basarab, sau țara lui să o dea cel puţin 
în stăpânirea unuia din apropiații săi, cu toate că însuși prin- 


89) Nagy I., Cod. Andeg. II, p. 394. 

90) I, Lupaș, Atacul lui Carol Robert, regele Ungariei, contra lui Basa- 
rab cel Mare, Domnul Țării Româneşti, în Studii, conferințe şi comunicări 
istorice, II, p. 54. 

cipele plătise totdeauna cu credință darea cuvenită Măriei Sale 
Regelui. Indată ce Regele a cuprins Severinul și castrul aces- 
ivia, toate cele amintite le-a predat lui Dionisie împreună cu 
demnitatea de Ban"). După cum cu dreptate s'a afirmat, cei 
aci instigatori ái acestei campanii nenorocite pentru oștile re- 
gale urmăreau fiecare câte o stăpânire peste munţi: Dionisie 
banatul severinean, iar voevodul Toma domnia Țării Româ- 
nești*?), 

Dionisie era mare demnitar, stolnicul regelui”) și bun cu- 
noscător al împrejurărilor din Severin. După ce regele smul- 
sese la 1321 cetatea Mehadiei din mâna rebelului Ioan, fiul ba- 
nului Teodor, așează aici castelan pe Dionisie”), pentru a su- 
praveghea atitudinea lui Basarab. In acelaș scop, am văzut, dă- 
duse regele și cetatea Salgo, voevodului Toma: 

Odată precizate aceste fapte, textul documentului din 10 
Aprilie 1329, în care Carol Robert se plânge că fiii lui Ladislau 
întovărășiți cu rivali de-ai regelui fac incursiuni, incendiază, 
distrug şi depopulează posesiuni regale, nu se poate referi la 
banatul Severinului, de oarece Basarab nu avea motiv să pră- 
deze un teritoriu care îi aparţinea. Aceste atacuri nu s'au putut 
produce decât în regiunea românească a castelului Salgo — 
ducatul Almașului de mai târziu — și în ţinutul plin de cnezi 
români ai cetății Mehadiei. Din aceste două importante puncte 
strategice trebuia îndepărtată puterea regală, pentru a înlesni 
acțiuni mai mari în Transilvania, 

Aceste atacuri periclitau atât veleităţile lui Dionisie, cât 
mai cu seamă voevodatul lui Toma de Szécheny. Bătrânul La- 
dislau Borş, refugiat la curtea lui Basarab, nu se mai gândea la 
o revenire în scaunul voevodal al Transilvaniei. El sprijinea pe 
fiul său, tot Ladislau, care purta titlul de voevod transilvan, 
demnitate pe care o socotea ca o dreaptă moștenire din care în 


91) T. Lupaș, o. c p. 50. 

92) C. C. Giurescu, Istoria Românilor. Ed. III. Bucureşti, 1938, p. 364. 

9) Nagy I, Cod. Andeg. II „p. 467, 629. 

94) 'Turchâuyi T. Krassó-Szörény megye története (Istoria judeţului 
Caraş-Severin), Lugoj, 1906, p. 198. 

mod abuziv fusese îndepărtat de rege, Basarab, prin numeroasele 
incursiuni făcute peste munți, arăta o hotărâtă voință de a ajuta 
pe tânărul Ladislau să se reîntoarcă în scaunul voevodal al 
Transilvaniei, ceeace primejduia voevodatul lui Toma de Szé- 
cheny., Din acest motiv deci, voevodul transilvan stăruia ca re 
gele să pornească cât mai neîntârziat campania împotriva lui 
Basarab pentru a îndepărta primejdia unei coaliții între Țara 
Românească și Transilvania condusă de tânărul Ladislau Borş. 
Numai în lumina acestor fapte ne putem explica de ce regele 
fixă drept scop al expediției nu numai constrângerea lui Ba- 
sarab de a se supune autorității coroanei ungare — ceeace după 
cum arată Cronicon Pictum Vindobonense, Domnul Țării Ro- 
mânești a și acceptat — ci îndepărtarea lui din domnie, pu- 
nând banatul Severinului sub conducerea lui Dionisie, iar Țara 
Românească sub cea a lui Toma de Szécheny. 

Nu știm dacă aceĝsta, odată ajuns domn al Țării Româ- 
nești, mai intenționa sau nu să-și păstreze și voevodatul Tran- 
silvaniei. Probabil că nici regele n'ar fi admis acest cumul și 
nici Toma de Szecheny nu l-ar fi dorit. Ținând seama de stă- 
ruinţa cu care a impus regelui să reașeze autoritatea voevodală 
în deplinele ei atribuţiuni, apoi de felul arbitrar cum acest 
voevod a înţeles să se folosească de puterea lui judecătoreas- 
că%5), precum şi de dorinţa de a-și extinde autoritatea şi asu- 
pra autonomiei săsești, tot atâtea fapte cari ţinteau la făurirea 
unei stăpâniri nelimitate în Transilvania, suntem în drept să 
afirmăm că Toma Szâcheny prin alungarea lui Basarab din scau- 
nul de domnie al Țării Româneşti, urmărea să ajungă la o 
stăpânire cu toate atributele suveranităţii, pe care în Transil- 
vania nu o putea realiza. 

Biruinţa lui Basarab la Posada în anul 1330 asupra oștilor 
regale a pus capăt acestor proiecte, Ele rămân totuşi ca pre- 
țioase mărturii despre tendințele voevozilor transilvani spre 
suveranitate, tendințe pe cari regii angevini au reușit să le ză-, 
dărnicească, 


95) Nagy I, Cod. Andeg. II, p. 617—618. 

6, Concluzizuni privitoare la voevodatul transilvan medieval. 


Din cele expuse cu privire la voevodatul transilvan în sec. 
XII—XIV, se pot desprinde unele constatări menite a lămuri 
caracterul și tendințele acestei instituţii. 


Inainte de toate, primele mărturii documentare despre voe- 
vozii transilvani și atitudinea pe care regele a avut-o față de 
instituție ne îndreptățește să afirmăm că voevodatul, departe 
de a fi o creaţie a regilor unguri, este o realitate politică stră- 
veche autohtonă în Transilvania, reprezentând la originea lui o 
ordine de drept şi o formă politică de siat româno-slavă,; pe 
care regii s'au străduit a o modifica după nevoile statului un- 
gar, dar n'au putut-o desrărdăcina din pământul acestei pro- 
vincii, 

Prin scoaterea colectivităţilor politice privilegiate, precum 
și a unor particulari din Transilvania, de sub autoritatea voe- 
vodului,'regii Ungariei totdeauna au mărturisit dorința de a mic- 
şora puterea voevoaală, preocuparea lor de căpetenie fiind — 
mai cu seamă pe vremea lui Șiefan V, Ladislau Cumanul, An- 
drei III şi Carol Robert — de a împiedeca constituirea statului 
transilvan deosebit de cel al regatului ungar.” 

In schimb, voevodatul Transilvaniei a tins spre suverani- 
tate proprie, voevozii afirmându-și această tendință, la început 
uneori prin nesocotirea privilegiilor acordate de regi diferite- 
lor persoane sau colectivități din Transilvania, apoi prin exerci- 
tarea atribuţiunilor judecătorești cu depline puteri și mai cu 
seamă prin constituirea lui Regnum Transilvanum cu dietă pro- 
prie, iar mai târziu cu o constituție proprie. până la afirmarea 
independenței totale față de regatul ungar. 


AY 


In lumina acestor precizări, afirmaţia lui G. E. Müller că 
încercarea voevodului Ladislau Borș de a-și crea în Transilva- 
nia un principat autonom nu avea rădăcini în vreo tradiţie sau 
tendință mai veche de independenţă, fiind prilejuită doar de 

luptele pentru trecerea stăpânirei regatului ungar dela dinas- 
tia arpadiană la cea angevină, precum și aserțiunea că această 
încercare a „guvernatorului transilvan” Ladislau a rămas fără 
urmări, se dovedesc a fi lipsite de orice temeiu. Tendinţele 
spre suveranitate ale voevodatului transilvan sunt mai vechi de- 
cât voevodatul lui Ladislau Borş; acesta a avut precursor pe 
Roland Borş şi urmaș pe Toma de Szâcheny, rivalul său. Reg- 
num Transilvanum al lui Ladislau Borş n'a fost deci o apariţie 
spontană și ocazională, ci desăvârşirea unu proces mai vechiu. 

S'ar putea, firește, ridica obiecţia, că acest Regnum Tran- 
silvanum al lui Roland şi Ladislau Borş, spre realizarea căruia 
tindea și Toma de Szecheny, a fost creaţia izvorâtă din dorința 
nestăpânită de putere a unor oligarhi, fără vreo legătură cu 
instituția voevodatului transilvan. Fără îndoială că anarhia care 
a bântuit regatul Ungariei în a doua jumătate a secolului XIII 
şi începutul celui următor, a înlesnit în primul rând posibilitatea 
pentru Roland şi Ladislau Borş, de a organiza acest Regnum 
Transilvanum deosebit de cel al Ungariei. După cum se știe, 
ei nu sunt singurii cari au deţinut asemenea stăpâniri potriv- 
nic drepturilor coroanei ungare. Făcând însă comparaţie între 
Regnum Transilvanum şi celelalte stăpâniri oligarhice, se con- 
stată că acestea din urmă au dispărut odată cu înfrângerea mi- 
litară sau moartea celor cari le-au creat. Stăpânirea lui Iacob 
Kopasz a dispărut fiindcă nu se sprijinea pe mai vechi tendințe 
de autonomie și mai cu seamă fiindcă nu avea la temelia ei o 
individualitate geografică şi politică închegată și distinctă de 
cea a regatului ungar; „regatul“ lui Matei Csák n'a putut su- 
praviețui fiindcă, deşi avea o individualitate geografică proprie, 
nu se sprijinea pe o instituţie politică autohtonă — asemenea 
voevodatului transilvan şi al banatului slavon — care să fi su- 
pravieţuit în cadrul regatului ungar. 

Regnum Transilvanum în schimb, cu toate înfrângerile po- 
litice şi militare suferite de exponențţii lui principali, Roland şi 
Ladislau Borş, a supraviețuit nu numai prin tendințele simi- 
lare, nerealizate, ale lui Toma de Szecheny, dar prin toată evo- 

luţia ulterioară a voevodatului transilvan. Păstrarea dietelor 
transilvane ca for judecătoresc și legislativ propriu și organi- 
zarea unei ordine sociale şi politice cuprinse într'o constituţie 
transilvană deosebită de cea a regatului ungar, sunt etapele 
prin care vcevodatul Transilvaniei a ajuns să exercite atribu- 
tiile suveranităţii interne, până când prin sdrobirea puterii mi- 
litare a Ungariei în bătălia dela Mohács, a fost în măsură să-și 
impună și suveranitatea externă, rupându-se de coroana ungară 
și devenind stat independent. La temelia acestei evoluţii nu stă 
deci o creaţiune improvizată — cum greșit a fost socotit regnum 
transilvanum al lui Ladislau Borș — ci însași instituția vozvo- 
datului. 


Cu aceste concluziuni am putea socoti terminată expu- 
rerea noastră asupra voevodatului transilvan. 


Totuși, fiindcă în fruntea acestui voevodat, dela 1176 în- 
coace au stat, cu unele excepţii, personalități maghiare, iar au- 
tonomia transilvană s'a alcătuit din uniunea corpurilor politice 
privilegiate, din rândul cărora colectivitatea etnică românească 
a fost exclusă, ușor s'ar putea susține că voevodatul transil- 
van şi-a pierdut caracterul lui originar românesc şi deci că 
tendinţele lui spre autonomie și suveranitate n'au nimic comun 
cu instituţia voevodatului românesc așa cum este ea cunoscută 
ca trăind în diferitele regiuni ale Transilvaniei sau ale Unga- 
riei. 

In adevăr, dacă am încerca să desprindem caracterul şi 
sensul evoluției voevodatului românesc pe baza informațiuni- 
lor oferite de documentele medievale ungare, lesne am cădea în 
eroarea lui I. Bogdan și G. E. Măller, de a judeca această in- 
stituție numai după cum apare sporadic în faza ei de decadenţă, 
în regiuni unde feudalismul reușise să reducă atribuțiile voevo- 
dului la simplul rol de cnez sătesc,sau în cel mai favorabil caz, 
să facă din voevodul român un subaltern al comitelui județean, 
La aceşti voevozi. evident că numai în rare cazuri putem între- 

vedea tendinţe spre păstrarea autonomiei românești; în nici un 
caz ei nu se pot ridica până la afirmarea unor tendinţe spre su- 
veranitate. Din acest motiv, caracterul, evoluţia şi tendințele voe- 
vadatului românesc nu le putem urmări decât în acele regiuni 
periferice ale regatului ungar, unde organizarea feudală a pă- 
truns târziu şi unde instituția voevodală s'a putut menţine în 
vechile ei atribuţiuni, apărându-se viguros împotriva ordinei feu- 
dale. O asemenea regiune este Maramureșul. Studierea evolu- 
tiei voevodatului maramureșan în raport cu politica regală dusă 
față de această instituţie, va înlesni posibilitatea de a lămuri 
caracterul şi tendințele voevodatului românesc şi măsura în care 
acest caracter și tendinţe sunt identice sau nu cu ale voevoda- 
tului transilvan. 


III. VOEVODATUL MARAMUREȘAN. 


1. Coloniștii în Maramureş. 


Maramureşul este amintit documentar întâia oră la 1199 
ca pădure regală”), iar la 1231 ca domeniu regal”). La 1272 
sunt amintiţi coloniștii streini („hospistes') cari au înaintat pe 
valea Tisei dela Vest spre Răsărit până la prisăcile (,indagi- 
nes") Maramureșului”), iar în următoarele trei decenii aceşti 
oaspeţi pătrund în Maramureș, încât documentele ne pot aminti 
la 1300 de „populi seu hospites nostri în terra Maramaros 
congregati"*), La începutul aceluiaș an, Conventul din Alba 
Iulia arată că făcuse plângere la Scaunul Apostolic împotriva 
episcopului de Agria, care „deși cunoaşte sfintele canoane, to- 
tuși nesocotindu-le ... a solicitat şi obţinut dela rege dreptul de 


86) G. Fejér, Codex diplomaticus Hungariae ecclesiasticus ac civilis. 
Lyp Pois 1829, p. 384. 

1) Wenzel G., Codex diplomaticus Arpadianus continuatus. I. XI, Bu- 
dapest, 1873, p. 231. 

88) G. Fejér, o. c., V, p. 210 şi 176. 

99) I. Mihályi, Diplome Maramureșene din secolul XIV şi XV. Maramu- 
reş-Sighet. 1900, p. +. 

dijmă şi jurisdicțiunea spirituală în Maramureș care este parte 
a diecezei Transilvane ,. 1%), La această dată (deci încă nu 
era definitiv precizat căreia dintre cele două autorităţi bise- 
ricești urmează să se supună nouii coloniști, ceeace constitue o 
indicație pentru recenta lor provenienţă” 

Abia după sosirea acestor oaspeţi începe organizarea poli- 
tică și administrativă a acestui ţinut. Întâia oră la 1300 avem 
amintit pe „Nicolaus vayvoda“,,, în calitate de „comes de 
Ugocha et Maramarusio''%) care apoi la 1319 este numai „co- 
mes de Maramarusio'"*, Urmașul lui Nicolae este fiul său Şte- 
fan, amintit documentar la 1326 și 1327 în calitate de comite 
al Maramureșului!) "In aceste prime trei decenii ale secolului 
XIV fusese organizat comitatul maramureșan” și drept conse- 
cință firească pentru oaspeţii coloniști, li s'a fixat situaţia și 
drepturile prin documentul din 26 Aprilie 1329. Anume regele 
acordă oaspeţilor Sași și Unguri din Maramureș, grupaţi în 
orașele Vişc, Hust, Teceu și Câmpulung dreptul ca, în numitele 
orașe orice om liber să se poată așeza și locui dimpreună cu 
averea lui, după ce mai nainte şi-a plătit darea și a primit au- 


100) I, Mihályi, o. c., p. 1. 

101) Fejér G., o. c„ VIII, p. 147. Titlul de voevod nu se referă la 
Maramureş, ci la demnitatea de voevod al Trausilvauiei purtată de Nicolae 
îu anii 1272 şi 1312—1315. Părerea d-lui A. Decei (Cf. Une opinion tendan. 
cieuse de Lhistoriogruphie hongroise în Revue de Transylvanie, Tome V, 
Nr. 3, p. 308), că Mauriciu , tatăl lui Nicolae, ar fi fost primul voevod ro- 
mân al Maramureșului înainte de 1299, nu poate fi menţinută. Aceeaşi pă- 
rere o susţine grâit şi D. Onciul: „Din documentele ungureşti aflăm că co- 
mitatele Ugocea și Maramureş formau sub regii ungurești un voivodat ro- 
mân autohton, ale cătui începuturi sunt necunoscute. Prima menţiune de 
un asemenea voevod se află în documentele ajunse până la noi la anul 
1299, cu uumele Nicolau, care se mai află numit și la anul 1303“. (Cf. D. 
Onciul, Dragoș și Bogdan, fundatorii principatului moldovenesc. Convorbiri 
Literare, Anul 1884, p. 306. 

102) Nagy I., Codex diplomaticus hungaricus Andegavensis, Tom. I, Bu- 
dapest, 1878, p. 505. 

103) Zimmermann-Werner, Urckundenbuch zur Geschichte der Deutschen 
in Siebenbürgen, I, Band., Hermannstadt, 1892, p. 407 şi Fejér G., o. c., VIII 
p. 212. 

torizație dela primarul său. Oaspeții (coloniştii amintiți) nu vor 
fi supuși judecății nici unui comite, ci numai judelui destinat 
lor de rege, sau judelui ales de ei. Au dreptul să-și aleagă li- 
ber judele și să primească pe preotul sau protopopul pe care-l 
doresc ei. Toate pricinile ivite, sau cele cari se vor ivi în viitor 
între ei, vor fi judecate de primarul și bătrânii lor, în afară de 
cazurile de omucidere, violenţă, furt şi incendiu, cari vor fi ju- 
decate de judele regesc dimpreună cu primarul, iar din pedep- 
sele încasate două treimi vor reveni judelui regesc, iar o treime 
primarului, Regele acordă apoi numiţilor oaspeţi dreptul de a 
merge cu mărfurile lor ori unde, în deplină libertate, precum 
şi dreptul de a ţine târguri, la zile fixe, în orașele amintite, 
fără să plătească nici o dare. Totodată oprește ca vreunul din 
demnitarii regali să poată face cu sila sălaș strângând dajdie 
printre oaspeţi. „Mai hotărâm — spune regele în punctul 10 al 
actului privilegial — ca pământurile lor pe cari după cum de- 
clară ei prin defrișeri le-au luat în stăpânire ... să nu poată fi 
înstrăinate din mâna lor de nimeni, oricărui graiu sau neam ar 
aparține“. Oaspeţii vor plăti în schimb regelui drept terragium 
pentru fiecare pământ câte o jumătate de șoim în ziua de Sf. 
Martin a fiecărui an. Dacă vor să întemeieze așezări noui, sunt 
liberi să o facă, dar pentru fiecare curte sau pământuri fără 
arătură să plătească drept teragiu numai trei mărci. In schimb 
regele scutește total pe oaspeţi de dijmă, de darea porcilor, a 
fructelor și de plocoanele obicinuite, aceasta din cauza lipsei 
cerealelor. 

Drept justificare a acestor numeroase scutiri, regele arată 
în textul documentului motivele invocate de coloniști: „quia 
ipsa terra Maramurusiensis multum sterilis esse dicitur"... 
„quod terra Maramurusiensis infertilis, laboriosa et gravis ad 
residendum fore dignoscitur“. Această mărturie a oaspeților are 
o valoare deosebită; ea rezumă experiența făcută de acești stre- 
ini în decurs de peste 4 decenii, cari deşi s'au așezat în cea 
mai fertilă regiune a Maramureșului, în valea Tisei, totuși o 
găseau neproductivă şi greu de locuit. Ei nu erau deci în stare să 
valorifice bogăţiile acestei regiuni și să asigure veniturile cu- 

venite regelui, dimpotrivă, pentru menţinerea lor în Maramureş 
regele le acordă alt isvor 'de venit şi anume libertatea de a ţine 
târguri şi de a face comerţ scutit de dări. 

Toate aceste scutiri şi privilegii regele le acordă cu un sin- 
Sur scop: ca numărul supușilor credincioși să sporească, iar pu- 
terea regală să se extindă cât mai departe. (quod numerus... 
fidelium subiectorum ... augeatur et regalis potentia latius ex- 
tendatur). Consolidarea poziţiei acestor colonişti în Maramureș, 
în afară de latura ei secundară economică, avea o impor- 
tanță înainte de toate politică; ei erau un sprijin al puterii re- 
gale în aceste părţi. Din acest motiv regele îi apăra împotriva 
dreptului de stăpânire al locuitorilor de altă limbă, precizând 
că pământurile pe cari oaspeţii le-au defrișat să nu poată fi 
luate din mâna acestora de nimeni, de orice graiu sau neam ar 
fi el („terras eorum, quas ipsi stirpando praeocupasse dicun- 
tur... nullis idiomatis vel nationis homines ipsos terras ab ipsis 
auferendi habeant facultatem”). 

`Acest al 10-lea punct din documentul privilegial are o sem- 
nificație de mare valoare. El presupune existența unor drepturi 
mai vechi de proprietate a locuitorilor de altă limbă și națio- 
nalitate — sau cel puţin pretenţia acestora de a fi stăpânit — 
în regiunea din Valea Tisei, unde în decurs de patru decenii colo- 
niștii au săvârșit defrișeri de păduri pentru a câștiga teren de 
agricultură. 

Un alt fapt deosebit de caracteristic este absența comite- 
lui din actul privilegial. Atribuţiunile lui, între altele, aceea 
de a judeca în numele regelui în procesele de violenţă, furt și 
omucidere, nu le îndeplineşte un comite, ci un jude anume în- 
sărcinat de rege. De veniturile comitelui nu se pomenește nimic, 
nici în forma de scutire acordată oaspeţilor. Dar certitudinea 
absenței comitelui o avem nu numai din aceste considerațiuni, 
ci înainte de toate din faptul că în acest timp, vreme de două 
decenii, între anii 1328—1348, nu mai este amintit documentar 
nici un comite în Maramureş'%),. 


104) Dr. Wertner M, Adalékok a XIV századbeli magyar vilăgarchon= 

Această vacanţă în demnitatea supremă de conducere a co- 
mitatului maramureșan este cu atât mai vrednică de a fi subli- 
niată, cu cât tocmai în acest răstimp şi anume pentru vremea 
anterioară anului 1343 documentele pomenesc de existența unui 
voevod al Maramureşului” Anume în cunoscutul document din 
21 Octomvrie 1343 regele pomenește de „Boghdan, quondam 
woyvoda de Maramarosio, noster infidelis''1%), De vreme ce la 
1343 Bogdan era „fost voevod”, rezultă că el și-a îndeplinit 
această demnitate înainte de anul amintit, fără să se poată pre- 
ciza de când și dacă regele l-a recunoscut în această demnitate 
ca pe o autoritate oficială în Maramureș, sau voevodul funcţiona 
fără încuviințarea regală. Deocamdată reținem că înainte de 
1343, în timpul când nu este amintită existenţa vreunui comite 
în Maramureș, exista un voevod al acestui ţinut, care — fără 
îndoială — era conducătorul acelei populaţii de alt graiu și 
neam decât coloniștii Sași și Unguri, despre care se vorbeşte în 
punctul 10 al documentului privilegial din 26 Aprilie 1329. 


2. Vechimea voevodatului maramureșan. 


Odată stabilit acest fapt, se impune întrebarea: de când 
există instituţia voevodatului românesc în Maramureș? 

Răspunsul isoricilor unguri — după cum sa arăat la înce- 
putul acestui studiu — este că instituția voevodatului a fost adu- 
să aici de Românii cari au imigrat din Moldova în sec. XIV pe 
pământul Maramureșului, mai precis: „de către anumite fa- 
milii române de rang superior, cari după imigrarea lor voiau să 
scoată în evidenţă prin titlul de voevod starea lor mai aleasă 
în societatea vremii''1%), 

Pentru verificarea ipotezei de mai sus, precizăm că docu- 
mentar pentru întâia oră este pomenit un Român în Maramureș 


tologidhoz. (Contribuţiuni la arhontologia laică maghiară din veacul XIV) 
în rev. Tertenelmi Tár, an. 1907, p. 24. 

105) I, Mihályi, o. c, p. 17. 

106) E, Luchinich, o. c., p. 177, nota nr. 4. 

la 1317, anume Dragomir, fiul lui Dragoș, care primise la acea 
dată nu știm în ce condițiuni, moșiile Giuleşti și Valea Mare 
(Nireş)'%), apoi la 1326 cneazul Stanislau fiul lui Stan, care 
primește moșia Strâmtura'%), la 1336, fraţii Drag și Dragoș în 
favoarea cărora se delimitează moşia Bedeu'") şi în sfârşit tot 
din vremea domniei lui Carol Robert (1310—1342) fără să pre- 
cizeze anul, voevodul Silvestru (Erdeu) și fratele său Stan, cari 
primesc cneziatul din Sarasău''9), Admiţând, deci, că vreunul 
din acești Români ar fi adus cu ei din Moldova titlul de voevod, 
putea acest fapt să ducă la constituirea unui „voevodat al Ma- 
ramureșului''? Fiindcă, trebue subliniat, că Bogdan nu era un 
„voevod'' orecare, ca Silvestru de exemplu, ci regele precizează 
că era „vayvoda de Maramarosio“, deci voevodul întregului ți- 
nut. Şi mai cu seamă putea admite regele să se constitue un 
asemenea voevodat, când exista organizat încă din anii 1303— 
1327 un comitat al Maramureșului? 

In logica susținătorilor teoriei imigrării românești sar pu- 
tea obiecta că regele putea admite constituirea voevodatului 
maramureșan tocmai pentru a sprijini imigrarea Românilor în 
acest ţinut, acordându-le în acest scop autonomia obiceiurilor 
proprii cuprinse în jus valahicum și în instituția voevodatului. 

O asemenea obiecţiune însă nu poate fi susținută cu nici o 
dovadă ştiinţifică. Dimpotrivă, dacă ea ar corespunde realităţii 
istorice, atunci în mod firesc pentru anii 1303—1327, când sunt 
pomeniţi comiţi maramureșeni, ar trebui să avem amintiţi şi 
voevozi, ca subalterni sau colaboratori ai lor.'lar dacă voevo- 
datul s'ar fi organizat numai după 1327, regele n'ar fi putut 
admite constituirea acestei forme de autonomie românească în 
detrimentul şi chiar cu prețul desființării comitatului, de vreme 
ce comitele era reprezentantul puterii şi al intereselor regale în 
acest ţinut. 


— 





107) J. Mihályi, o. c., p., 27 nota nr, 5. 
108) J. Mihályi, o. ce p. 6. 
109) J. Mihályi, o. c P- 13. 
110) J, Mihàlyi, o. e» p- 20. 

Dar toate considerațiunile de mai sus devin inutile în fața 
faptului documentar controlabil că voevodatul maramureşan exi- 
sta mult înainte ca vreun izvor isforic să poată dovedi ființa unui 
voevodat al Moldovei. Acest fapt singur arată câtă lipsă de te- 
meiu stă la baza teoriei formulată de istoricii maghiari că in- 
stituția voevedatului ar fi fost importată din Moldova in Ma- 
ramureș, și încă târziu, în sec. XIV, 

Autorul acestei ipoteze pleacă dela premiza falsă că Ro- 
mânii Maramureșeni ar fi imigraţi din Moldova. Această ipo- 
ieză însă — pe care istoriografia ungurească de mult o prezintă 
drept certitudine — nu se sprijină pe nici o dovadă istorică, ci 
exclusiv pe repetarea până la exasperare a acestei aserţiuni. 
Însușindu-și această ipoteză ca pe un fapt real, dl. L, Makkai 
intenționat nesocotește faptul că acele familii — la cari se re- 
feră și al căror număr, după cum s'a arătat este atât de redus 
— nici una nu este de provenienţă moldoveană; despre nici 
unul din Românii amintiţi documentele nu arată că sunt „vene- 
tici” (advenae), cum se cbicinuia în asemenea cazuri''!), Dim- 
potrivă, când se face aluzie la prezenţa acestei populaţii mara- 
mureșene băștinașe în punctul 10 al documentului privilegial 
acordat la 26 Aprilie 1329 coloniștilor Sași și Unguri de pe va- 
lea Tisei, se întrevăd pe seama acestei populaţii drepturi de 
proprietate mai vechi decât ale coloniștilor, regele fiind nevoit 
să ia apărarea acestora, față de pretențiile ei nesprijinite pe 
anterioare danii sau încuviințări regale, ci pe conștiința stăpâ- 
nirii din strămoși a pământului maramureşan, 

Aceasta fiind realitatea, regele nu putea organiza aici co- 
mitatul pentru a-l sacrifica în faţa unei instituţii importate din 
Moldova încă neîncadrată în ierarhia politică-administrativă a 
regatului ungar. Dimpotrivă, rostul înființării comitatului a fost 
tocmai supunerea acestei populaţii băștinașe la legile regatului 
și deci a desființării vcevodatului existent, chiar dacă docu- 
mentele nu pomenesc de el. 





111) I, Moga, Les Roumains de Transy.vanie au Moyen Age. Bibliotheca 
Rerum Transilvaniae, VI. Sibiu, 1944, p. 89—91. Cf. şi E, Lukinich, o. c. 
p. 168. 

Tot ceeace putem afla din documente în perioada mult mai 
bogată în informaţii de după anul 1343, confirmă acest punct de 
vedere în ce privește raporturile dintre comitat și voevodat, 


3, Politica regală ungară faţă de voevodatul maramureşan. 


In lumina acestor constatări, puţinele documente anterioare 
anului 1342 primesc un înţeles cu totul diferit de cel care li s'a 
atribuit până acum, O atenţie deosebită merită în această pri- 
vință documentul din 22 Septemvrie 1326. Regele Carol Robert 
„ţinând seama de dovezile de credință şi de serviciile vrednice 
ale cneazului Stanislau, fiul lui Stan“, şi mai cu seamă de „sta- 
tornicia fidelității lui și de sincera devoțiune pe care totdeauna 
a avut-o față de Noi și față de Sacra Coroană şi de cari dă do- 
vadă în prezent și credem că va da și în viitor"... dă posesiu- 
nea regală Strâmtura (Surduc) din Maramureş numitului cneaz 
Stanislau şi prin el moștenitorilor lui și urmașilor acestora „iure 
perpetuo et irrevocabiliter ac hereditarie possidendam, tenen- 
dam et habendam, eximendo et excipiendo eandem ab omni ju- 
risdictione, judicio et collecta qualibet regali, per nos vel offi- 
ciales nostros quoslibet exercenda, exigenda pro tempore quan- 
do cumque, et dimissimus eidem Kenesio et suis heredibus, om- 
nem ipsius terrae seu populorum in eandem commorancium de- 
bitum et collectam, more et lege nobilium regni precipiendam, 
Nulli ergo omnino hominum liceat presentem paginam infringere, 
aut ei ausu temerario contraire et nullus sit, qui super populos 
dicte terre Zurduky collectam aliquam exigere presumpmat, quod 
si quis facere presumpserit, Regiam indignationem incurant''112), 

Textu] de mai sus a suferit mai târziu un amendament. 
Anume la 1346, când urmașii lui Stanislau, fiii săi Micu, Neagu, 
Manea şi Radu, reconfirmară actul de danie primit de tatăl 
lor, regele Ludovic, după transcrierea integrală a documentului 
din 22 Septemvrie 1326 mai adaugă: „Quendam autem articu- 
lum in pretacto privilegio paterno, scilicet de exemptione, ob- 


112) I, Mihályi, o. c., p. 6—7. 

scurum positum, clarius specificamus. Ita ut idem Mik et fra- 
tres sui et ipsorum heredes, ad instar aliorum nobilium Regni 
nostri, judicio et jurisdictioni regali, necnon aliorum judicum or- 
dinariorum Regni debeant et teneantur subiacere'11:), Acest 
amendament, care abia acum, cu prilejul reconfirmării actului 
obținut la 1326 de Stanislau, s'a simțit nevoia a fi adăogat, drept 
interpretare a textului subliniat de noi din documenul privile- 
gial originar, arată atât sensul în care a fost redactat, cât şi 
felul cum a fost aplicat textul daniei din 1326, în înţelesul că 
nu numai moșia Strâmtura și locuitorii ei, ci chiar şi cneazul 
Stanislau şi urmașii lui sunt scutiți de jurisdicția și judecata 
regelui şi a slujbașilor lui, precum și de orice dare regală. Așa 
s'a aplicat textul arătat până în 1346 și se pare că nimeni nu s'a 
opus, de vreme ce abia în acest an, când în urma pierderii pe- 
ceţii de pe actul originar urmașii lui Stanislau se văd nevoiţi a-l 
reconfirma, i se dă textului amintit o interpretare mai restrânsă. 
Această din urmă interpretare corespunde însă situaţiei poli- 
tice din 1346, când regele era biruitor în Moldova și stăpânea 
în Maramureș, iar nici decum celei anterioare cu două decenii, 

Drepturile acordate la 1326 sunt neobicinuit de mari, și 
ele sunt semnificative pentru politica urmată de rege în acest 
timp în Maramureș. Comparându-le cu cele obicinuite a fi con- 
ferite nobililor cari au prestat servicii mari regalității, în deo- 
sebi prin fapte de arme, cele obținute de cneazul Stanislau de- 
pășesc orice uzanță în această privință. "Avem anume unicul 
caz când un cneaz român obține ca: 

a) moșia și locuitorii ei și cneazul însuși să nu fie supuși ju- 
risdicţiei şi judecății regelui și nici a subalternilor lui; 

b) cneazul să aibă dreptul a strânge impozite feudale (lege 
et more nobilium) fiind în acelaș timp scutit atât el cât și popu- 
laţia moșiei de impoziele regale. 

Pentru a înțelege rostul acestei neobicinuite danii, se cer 
reîmprospătate unele evenimente premergătoare. Am arătat că 
în primăvara anului 1317 izbucnise răscoala palatinului Iacob 


113) Į. Mihályi, o. c., p. 21. 


www.dacoromanica.ro 


54 1. MOGA 


Kopasz, a cărui stăpânire se întindea până la Baia Mare în ve- 
cinătatea Maramureșului. 

Această răscoală n'a rămas fără răsunet între Românii 
maramureșeni. O indicație în această privinţă ne-o oferă faptul 
că în acelaș an 1317 regele dă lui Dragomir, fiul lui Dragoș, 
moşiile Giuleşti și Valea Mare. Asemenea danii nu se făceau 
însă de cât pentru a răsplăti servicii sau dovezi de credință aduse 
în împrejurări grele regelui și deci suntem în drept să bănuim că 
Dragomir, pentru a-și merita dania obţinută, a sprijinit acţiunea 
de înfrângere a răscoalei lui Iacob Kopasz; poate chiar a par- 
ticipat la învingerea din acelaș an 1317 a palatinului rebel la 
Dobriţin. Cum însă o danie similară, sau orice alt act de re- 
compensă a serviciilor prestate, regele n'a mai dat nici unui alt 
român maramureșan în acest timp, e logic să presupunem că 
cnezii și mulțimea românilor din acest ţinut a avut altă atitu- 
dine de cât Dragomir, poate chiar una de insubordonare, de 
revoltă împotriva autorităţii regale. O atare mișcare era cu atât 
mai îndreptăţită, cu cât cu sprijinul acestei autorităţi se infil- 
traseră coloniștii streini în cea mai fertilă regiune a Maramure- 
şului, în valea Tisei, unde Românii se vedeau pe rând expro- 
priați. 

Revolta lui Iacob Kopasz şi a lui Moiș fiul lui Moiș consti- 
tuiau un prilej bine venit pentru Românii maramureşeni să se 
ridice impotriva acestor intruși și a sprijinitorului lor comitele. 
Se pare că o asemenea mișcare nu numai că s'a produs, dara 
continuat și după înfrângerea în anii 1317—1318 a celor doi re- 
voluţionari amintiţi. Numai admițând această ipoteză se poate 
explica de ce printre măsurile luate de rege la începutul anului 
1319 împotriva revoluţionarilor din Vestul Transilvaniei con- 
duși de fiii lui Ladislau, a fost nu numai înlocuirea voevodului 
transilvan Nicolae Pok, cu luptătorul neînfricat împotriva rebe- 
lilor, Doja de Debrețin, ci și trimiterea lui Nicolae în Maramu- 
reș, unde mai îndeplinise funcțiunea de comite. Rostul lui Ni- 
colae era deci să aducă pe Românii maramureșeni în credință 
faţă de rege. 

Ținând seama de aceste antecedente, dania obţinută de cneazul 

Stanislau primeşte semnificația unui act ce depăşeşte caracterul 
său individual, “Timpul când a fost dată, corespunde epocei în 
care_ţegele răsplătia din plin pe toți cei ce au contribuit prin 
atitudinea sau faptele lor la înfrângerea rebelilor. După cum s'a 
arătat, în aceste acte de răsplată în mod curent se precizează 
faptele de arme săvârşite în slujba regelui. In actul de danie 
din 22 Sept. 1326 acordat lui Stanislau nu se face însă nici o 
pomenire de asemenea fapte de arme, ci se subliniază ca un 
merii deosebit al cneazului român „neclintita credință şi sin- 
cera supunere" față de rege și Sacra Coroană, atitudine pe care 
regele nădăjduește că Stanislau o va menține şi în viitor. Acum 
se pune în mod firesc întrebarea dacă o asemenea atitudine izo- 
lată a unui cneaz român din Maramureș putea reprezenta pen- 
tru rege o importanţă suficientă a justifica dania şi libertățile 
excepţionale acordate prin actul amintit? Fără îndoială că da, 
însă numai în cazul când cneazul avea suficientă trecere printre 
mulțimea Românilor maramureşeni cari au avut atitudine po- 
trivnică celei dovedite de Stanislau, fiind ostili autorităţii regale 
şi deci şi reprezentantului ei în Maramureş, comitele. 


Putea exista o asemenea nemulțumire împotriva comitelui? 
Fără îndoială că da; însăși fiinţa comitatului Maramureşan ve- 
nea să introducă o altă ordine de drept decât cea autohtonă ro- 
mânească: ordinea și justiția feudală. Din acest motiv cneazul 
care accepta această ordine, deţinând puterea lui din mâna re- 
gelui și sub controlul comitelui, dacă ar fi încercat să impună 
dreptul şi fiscalitatea feudală chiar şi în satele pe cari le de- 
ţinea dela rege — cum era cazul Strâmturei —, risca să întâm- 
pine rezistenţa poporului'!1). Din acest motiv Stanislau obţinu 
dela rege ca măsură de prevedere: 


a) neobligativitatea de a primi şi a se supune atât el, cât 
şi locuitorii Strâmturei justiției și fiscaliăţii feudale și 


1M) Cf., în această privinţă ordinul sever dat de rege Românilor din 
Lipce şi Hernice de a se supune cnezilor impuşi de el, poruncindu-le ca 
altfel să nu îndrăznească a face. (I. Mihályi, o. c., p. 29—30). 

b) scutirea de impozitele regale, cari, în cazul când înca- 
sarea dărilor feudale nu s'ar putea efectua, să poată fi reţinute 
drept recompensă pentru el. 

Aceste neobicinuite libertăţi acordate cneazului Stanislau 
dovedesc că organizarea ordinei feudale prin comitat în Ma- 
ramureș întâmpina mari rezistențe printre Români și lasă să 
întrevadă că meritele dovedite de cneazul Stanislau prin ne- 
clintita sa credință față de coroana ungară nu se reduc numai 
la neparticiparea eventuală la vre-o răscoală, ci mai cu seamă 
la atitudinea binevoitoare, poate chiar la sprijinul efectiv dat 
pentru consolidarea comitatului regal în Maramureș, 

In lumina acestor consideraţiuni, documentul din 22 Sept. 
1326 constitue o formă de compromis între voința regelui de a 
întroduce în Maramureş ordinea feudală prin mijlocirea comita- 
tului și între ordinea băştinaşe cuprinsă în jus valachicum exer- 
citată de cnezi şi voevozi, ordine de care era nevoit să țină sea- 
ma. Acest compromis constituia cea mai ispititoare tentafie ofe- 
vilă de rege cnezilor maramureşeni pentru a-i câştiga la credința 
față de coroana ungară. 

In vremea când Stanislau primise dania amintită, exista un 
comite în fruntea Maramureșului. Scurta prezenţă a acestuia în- 
să (1326—1327) și absența următoare timp de două deceni 
(1328—1348) a comiţilor maramureşeni, ne determină să cre- 
dem că instituția comitatului în aceste regiuni la 1326 era in- 
trată în grea criză; altfel regele n'ar fi oferit lui Stanislau acea 
formulă de compromis cu ajutorul căreia credea că va mai putea 
converti şi pe alţii pentru salvarea și consolidarea acestei insti- 
tuţii ca organ al puterii regale în Maramureș. Adăogând la ace- 
ste constatări faptul că anii următori, la 1329, regele ia măsuri 
pentru asigurarea rezultatelor obținute de coloniștii Sași și Un- 
guri în valea Tisei, acordându-le cunoscutele privilegii şi apă- 
rându-le — într'o vreme când în Maramureș nu era comite — 
pământurile defrișate de ei față de pretenţiile de mai vechi 
proprietari ale populaţiei băștinașe, avem întrezărită adevărata 
situație politică din această regiune. 

De fapt, prezenţa coloniştilor Saşi și Unguri în orașele Vișc, 

Hust, Teceu și Câmpulung, constituia singurul reazim de nă- 
dejde al puterii regale în Maramureș, Așezările lor, toate dea- 
lungul văii Tisei — care pentru ei era încă tot o regiune „nepro- 
ductivă şi greu de locuit” — străjuiau singura cale de pătrun- 
dere dinspre Ungaria în acest ţinut, Din acest motiv credem că 
nu numai prin simplă întâmplare, în rarele cazuri când se în- 
tâmpla ca regele să câștige pentru scopurile lui politice oameni 
mai de seamă dintre Români, le dădea moșii tot pe valea Tisei, 
în apropierea coloniștilor amintiţi, căutând oarecum să-i soli- 
darizeze cu acești oaspeți în susținerea comună a unui regim, pe 
care poporul din regiunea dealurilor şi dela munte îl priveau cu 
ostilitate, Astfel, moșia Bedeu a cărei delimitare nouă se face 
la 1336 în favoarea lui Dragoș și Drag — amândoi pomeniţi ca 
„răvientes regiii'', deci ca nobili în slujba regelui — se află între 
Teceu și Câmpulung, iar Sarasăul, al cărui cneziat tot dela Ca- 
rol Robert îl primise voevodul Silvestru și fratele său Stan, este, 
așezat între Câmpulung și Sighet, 

Alte documente privitoare la Români și la Maramureș în 
general de pe vremea lui Carol Robert (1310—1342) nu sunt 
cunoscute. Se pare că numai la aceste patru familii (Dragomir 
din Giulești, Dragoş şi Drag din Bedeu, cneazul Stanislau și 
voevodul Silvestru cu fratele său) s'a redus succesul re- 
gelui de a câştiga oameni credincioși, dispuși a primi or- 
dinea feudală și supunerea necondiționată față de Coroană. Re- 
zultatul nu era de disprețuit, ținând seamă că cei doi fraţi, Dra- 
goş şi Drag, vor fi mai târziu campionii politicei regale în Mol- 
dova, înainte de descălecatul lui Bogdan, 

Carol Robert n'a ajuns să se bucure de roadele acestor 
convertiri, Faptul că dela 1328 până la sfârșitul domniei (1342), 
deci timp de un deceniu și jumătate, n'a numit nici un comite în 
Maramureş, dovedeşte că preznța unui asemenea demnitar se 
lovea de rezistența unor factori puternici, cari nu puteai fi nici 
cele câteva familii româneşti amintite și cu atât mai puţin co- 
loniștii privilegiați, ci massa populaţiei băștinașe în frunte cu 
cnezii și voevodul ei. Fără această rezistenţă puternică nu poa- 
te fi explicată absența comiţilor maramureșeni în acest timp, 

cum nu poate fi motivat nici caracterul vădit politic al drep- 
turilor şi libertăţilor neobicinuit de mari date cneazului Sta- 
nislau, precum nici momentul acordării privilegiilor speciale co- 
loniştilor Saşi şi Unguri de pe valea Tisei. 


4, Răscoala lui Bogdan. 


Această rezistenţă colectivă condusă de voevod o vedem 
confirmată documentar de faptul că la 21 Oct, 1343, când pen- 
tru întâia oră se rupe tăcerea, pomenind despre fostul voevod 
al Maramureșului în persoana lui Bogdan, acesta este amintit 
ca rebel: „noster infidelis”, cum precizează regele. De când 
data acţiunea de nesupunere a lui Bogdan nu se poate pre- 
ciza. Faptul însă, care nu poate fi contestat, că Bogdan a înde- 
plinit funcțiunea de voevod încă de pe vremea lui Carol Robert 
și că nici un izvor contimporan nu arată că nesupunerea lui 
Bogdan s'ar fi produs şi în vremea acestui rege, ne îndreptă- 
țește să bănuim fie că regele între anii 1328—1342 a sacrificat 
comitatul recunoscând voevodatul românesc în deplina lui au- 
tonomie, fie că — și această ipoteză ne pare mai verosimilă — 
acești ani constitue o perioadă de negocieri şi concesiuni din 
partea regelui, care suspendând numirea de comiţi în Maramu- 
teş, căuta să obțină dela voevodul român modalitatea accepta- 
bilă prin care aatonomia românească s'ar fi putut încadra în 
ierarhia regatului ungar. 

Și într'un caz și într'altul, rezultă că acţiunea revoluţiona- 
ră a lui Bogdan a început după moartea lui Carol Robert și 
urcarea pe tronul Ungariei a regelui Ludovic Angevinul (21 
Iulie 1342), fapt care dovedește că noul rege a luat altă atitu- 
dine de cât tatăl său în chestiunea voevodatului, sau poate sa 
grăbit să ia măsuri pentru a pune capăt unei acţiuni mai vechi 
de insubordonare a lui Bogdan, destituindu-l din voevodat; Da- 
că o asemenea schimbare radicală în raporturile dintre voevo- 
dat și regalitate nu s'ar fi produs, documentele ar fi ignorat 
total, în orice caz ar fi mai întârziat încă să pomenească de 
voevodatul Maramureșului, 

Despre acţiunea revoluţionară a lui Bogdan în acest timp, 
izvoarele nu dau indicaţiuni de cât incidental. Anume docu- 
mentul din 21 Oct. 1343 arată că Ioan, fiul lui Dionisie Kölcsei 
a dat în judecată pe Crăciun de Bilke, voevodul Românilor din 
Bereg, acuzându-l că a sprijinit pe fostul voevod al Maramure- 
şului, Bogdan, necredinciosul regelui, în lupta pe care voevodul 
rebel a purtat-o împotriva fraților Kölcsei în iarna din 1342— 
1343 şi pe care intenţiona să o reia din nou: Regele convingân- 
du-se de nevinovăția lui Crăciun, îl scutește să se prezinte în 
proces!1%). 

Despre acești fraţi Kâlcsei se știe că moșiile lor aflătoare 
în județul Sătmar, fuseseră sechestrate de Carol Robert în fa- 
voarea Coroanei, fapt care determină pe numiții fraţi să poarte 
un lung proces pentru recunoașterea dreptului de proprietate 
asupra moșiilor pierdute. Ei au obţinut reintegrarea în posesiu- 
ne abia la 1 Iulie 1344, drept recompensă a meritelor câștigate 
în luptele pe care le-au purtat cu voevodul revoluţ.onar Bog- 
dan''%). Acuzaţia lui loan Kâlcsei împotriva vozvodului: de Be- 
reg, Crăciun, că ar fi sprijinit pe Bogdan în aceste lupte, chiar 
dacă s'a dovedit nedreaptă în ce privește persoana lui Crăciun 
şi a fiilor săi, nu putea fi formulată, dacă acţiunea revoluţio- 
nară a lui Bogdan n'ar fi alat răsunet și printre Românii din 
Bereg." Nu este exclus ca voevodul maramureșan să fi așteptat 
ajutorul lui Crăciun, sau să fi dus negocieri prealabile cu el în 
acest sens, dar voevodul de Bereg, ţinând mai mult la siguranța 
situaţiei lui și a fiilor săi, precum și la beneficiile”) pe cari le 
avea de pe urma atitudinei credincioase față de rege să se fi 
răsgândit, evitând să treacă de partea lui Bogdan. 

Ludovic avea motiv să aprecieze luptele fraţilor Kölcsei îm- 


115) I, Mihályi, o. c., p. 17. 

116) Dr. Karácsonyi I. Æ magyar nemzetségek a XIV század kăzepeig. 
(Seminţiile maghiare până la mijlocul sec. XIV). Vol. III. Budapest, 1901, p. 70. 

117) Moșia Bilke se află în colţul Nord-Estic al comitatului Bereg, îm 
apropierea imediată a Maramureșului. Crăciun o avea de mult; la 1339 se 
face o nouă delimitare a ei în favoarea lui Crăciun. (Cfr. E. Lukinich, 0. C.» 


p. 93—94). 

potriva voevodului maramureșan cu atât mai mult, cu cât ac- 
țiunea revoluționară a aoestuia se deslănțuise tocmai când re- 
gele începuse pregătiri în vedrea campaniei împotriva Tătarilor 
din Moldova. Ceruse anume, dela papa Clement VI deslegarea 
păcatelor pentru el și luptătorii lui în cazul că vor cădea „pentru 
apărarea credinței catolice în războiul sau lupta contra schis- 
maticilor, Tătarilor, păgânilor și a altor neamuri necredincioa- 
se” și Ludovic obținu această iertare prin rescriptul pontifical 
din 6 Martie 1343™). Campania fu amânată — se pare din cau- 
za acțiunii lui Bogdan; expediţia s'a desfășurat apoi în anii ur- 
mători, 1345—1346, condusă fiind de Andrei Lackfi, comitele 
Secuilor™”), In urma succeselor obținute, Ludovic, pentru con- 
solidarea puterii regale în Moldova eliberată de Tătari, la 1347 
reînființă episcopia catolică din Milcov. 

Curând după aceste campanii din Moldova, avem noui știri 
despre acțiunea desfăşurată în Maramureş de revoluționarul 
Bogdan. Anume, un document din 15 Septemvrie 1349 arată că 
Ștefan, fiul lui Iuga și nepot al lui Bogdan „nuperrime notam 
infidelitatis Bogdano quondam vayvoda patruo suo, nostra et 
regni nostri infideli notorio adherendo incidit” și a alungat pe 
Giula fiul lui Dragoş şi pe frații aceluia, anume Dragoș, Ște- 
fan, Tatar, Dragomir, Costea și Miroslav de pe moșiile lor Giu- 


118) Documentul, copiat din arhiva Vaticanului se află în posesiunea 
d-lui Dr. Şt. Pascu, căruia îi mulțumesc pentrucă mi l-a semnalat. 

110) Pentru această calitate a lui Andrei Lackfi cfr. Wertner M., o c. 
în Történelmi Tár, 1907, p. 63. Documentul din 1343 care amintește pe An- 
drei Lackfi ca voevod al Transilvaniei e fals (Cfr. Dr. Karácsonyi I„ A 
hamis, hibăskeltii és keltezetlen oklevelek kritikai jegyzéke. (Catalogul cri- 
tic al documentelor false, greşit datate şi nedatate). Budapest, 1902, p. 36) 
şi deci şi concluziile lui D. Onciul (cfr., Originele Principatelor Române. Bu- 
cureşti, 1899, p. 247), trase din acest document fals privitoare la data ex- 
pediției din Moldova în anul 1343 rămân greşite. Ordinea în care croni 
carul Ioan Küküllö povesteşte această expediție, după călătoria reginei Eli- 
sabeta în Italia (1343—1345) şi înainte de campania din Croaţia (1344—1345), 
nu poate servi drept indicație că expediția din Moldova a fost la 1343. Ea 
sa putut săvârşi şi în anii când regele era ocupat în alte părți, de' vreme 
ce nu el o conducea. Mai degrabă sunt exacte datele stabilite de Podhracki, 
anume anii 1345, 1346, combătute de Onciul. 

leşti şi Valea Mare (Nireş) primite dela Carol Robert, arzân- 
du-le şi casele, din pricina că Giula și fiii săi „a via fidelitatis 
diventere et suo (scilicet Sthepani) ac ipsius Bogdan quondam 
„voyvodae, nostri infidelis notorii, contubernio et societati jun- 
gere nequivissent'1%), Dim, Onciul”), considerând pe „nuper- 
rime” din textul de mai sus ca referindu-se la o acţiune recentă 
a lui Bogdan o pune în legătură cu descălecatul acestuia în 
Moldova, care s'ar fi săvârșit în anul 1349, Textul însă ni se 
pare destul de clar: „nuperrime“ se referă la recenta aderarea 
a lui Ștefan la acțiunea unchiului său Bogdan și la devastarea 
moșiilor lui Giula și deci cronologia lui Onciul bazată pe inter- 
pretarea semnalată mai sus este greșit datată cu un deceniu mai 
de vreme decât cea arătată de cronicele moldovene. 

Documentul de mai sus arată atitudinea lui Bogdan faţă de 
rezultatele obținute de rege în campaniile din Moldova, Voevo- 
dul maramureșan reia acțiunea revoluționară împotriva regelui 
și a Coroanei, folosindu-se — probabil — pe lângă motivele 
vechi şi de argumente mai noui: ameninţarea catolicismului în 
Moldova și Maramureș 1%) deopotrivă, contra ortodoxiei, In- 
cearcă să determine pe Giula fiul lui Dragoș şi pe fiii săi să 
adere la mișcare, dar aceştia, înfeudaţi prin dreptul de pro- 
prietate deţinut dela rege asupra moșiilor lor, rămân neclintiţi 
alături de Coroană, Bogdan reușește în schimb să convingă pe 
nepotul său Ştefan, fiul lui Iuga, care porneşte acţiunea de răz- 
bunare împotriva Dragoşizilor din Maramureş, alungându-i din 
moşiile Giulești şi Valea Mare şi arzându-le casele. Faptul s'a 
petrecut curând „nuprrime”, înainte de 15 Sept, 1349; 

Acelaș document mai precizează apoi că la data de 15 
Sept, 1349 în fruntea voevodatului maramureşan stătea fratele 
lui Ștefan, „Johannes, filius Ige, voyvoda Olachorum nostro- 


120) I, Mihályi, o. c., p. 27. 

121) D. Onciul, o. c., p. 100, 244. 

122) La 1346 protopopul catolic din Sighet face jurământ în calitate de 
„Vicarius in Maramorosia“ al episcopului din Agria, dovadă a unui program 
sporit de activitate a catolicismului în Maramureş (I. Mihály, o. cc. p. 
23—24). 

rum Maramarusio', cum îl numește regele. El nu era însă unica 
autoritate în Maramureş; tot la data de 15 Sept. 1349 apare în 
calitate de comite al acesui judeţ până la 31 Martie 1350, An- 
drei Lackfi, care nu mai este acum numai comite al Secuilor, ci, 
pe lângă demnitatea de comite al Maramureșului, mai deținea 
şi pe cea de comite al Braşovului și al Sătmarului'*). 

Această primă apariţie documentară a unui voevod oficial 
recunoscut în Maramureș, concomitent cu comitele sub controlul 
căruia era așezat, impune în mod firesc întrebarea, cine a exer- 
citat puterea voevodală în Maramureș în răstimpul dela 1343 
până la 1349? 

DI. C. C. Giurescu crede că Dragoş”). Nici un document 
nu pomenește de Dragoş în calitatea lui de voevod al Maramu: 
reşului, iar în împrejurările de atunci, numirea și funcționarea 
acestui „serviens regius“ ca voevod maramureșan nu putea să 
rămână trecută sub tăcere de documente. Titlul de voevod al 
Maramureșului atribuit de tradiție) lui Dragoș, provine fără 
îndoială din calitatea mai târzie de voevod al Moldovei, dem- 
nitate pe care făuritorii tradiției nu puteau să nu o acorde 





123) M. Wertner, o. c., în Tărtâne!mi Tár, 1907, p. 24. 


121) Istoria Românilor. Ed. III, vol. I. Bucureşti, 1938, p 386. Cfr. şi 
N. Iorga, Istoria Românilor. Vol. III. Ctitorii. Bucureşti, 1937, p- 204, unde 
vorbind despre unirea Sătmarului, Maramureşului, a Sccuimei şi Braşovului 
sub conducerea lui Audrei Lackfi, scrie: „In legătură cu aceasta sau şi îndată, 
dincolo de acestea, nefiind întindere să se facă un Banat, cum se va îucerca. 
la Vidin pentru Bulgaria, s'a dat o simplă de'egație fără titlu unuia din 
mulţii voevozi maramureșeni, lui Dragoş“. 

125) Cf. Letopiseţul dela Bistriţa și cel dela Putna la D. Onciul, o. c., 
p 71. Variantă mai bogată a tradiţiei, din cronica anonimă nu admite un 
voevudat maramureşan a lui Dragoş. Acesta este doar „un bărbat cuminte şi 
viteaz“ care împreună cu tovarăşii săi, după ce au ucis zimbrul cu prilejul 
vânătoarei din Moldova „s'au întors îndărăt“, „Și s'au rugat de craiul un- 
guresc Vladislav să le dea drumul, iar craiul cu mare milostivire i-au lăsat 
să plece“, Aşa au revenit cu toţii apoi în Moldova și —abia acum şi aici! — 
„şi-au ales pe Dragoş domn și voevod. Și de atunci s'au început cu voia lui 
Dumnezeu teara Moldovei“... (Apud D. Onciul, o. c., p. 73—74). Această 
parte a tradiției, aşa cum se cuprinde în eronica anonimă, cuprinde mai mult 
adevär istoric. 

unui descălecător de ţară şi pentru timpul și locul lui de pro- 
venienţă. 

S'a emis şi părerea că în răstimpul amintit voevod al Ma- 
ramureșului ar fi fost tot Bogdan'%). Documentele însă, atât la 
1343 cât şi la 1349, îl pomenesc stăruitor ca „fost voevod al 
Maramureșului” și ca „rebel” împotriva regelui. Sigur este deci 
numai voevodatul lui Bogdan înainte de 1343, pe vremea lui 
Carol Robert!2); în primii 6 ani de domnie a lui Ludovic, nu. 
Ţinând seama apoi de faptul că regele în acești ani poartă pri- 
mele campanii în Moldova și deci că este puţin verosimil ca să 
fi pornit la o asemenea intreprindere fără să aibă asigurată li- 
niștea în Maramureș, pare cu atât mai greu de admis să fi 
lăsat soarta acestei provincii în mâna revoluționarului Bogdan, 
fără să o fi dat în grija unui comite, căruia să-i fi lăsat sufi- 
ciente forțe militare pentru a înfrâna pe voevodul rebel. In acest 
timp însă nu avem amintit nici un comite în Maramureș şi 
deci suntem în drept să bănuim că regele avea aici un om de 
încredere printre Români, care se bucura de suficientă autori- 
tate, Acest om credem că a fost Iuga. Ca frate a lui Bogdan, el 
aducea prestigiul ce se lega de membrii familiei voevodale și 
printr'o atitudine rezervată faţă de activitatea voevodului rebel, 
el putea potoli pe Românii maramureşeni, făcându-i să aștepte 
soluționarea problemelor ridicate de Bogdan dela rezultatul 
campaniilor militare din Moldova. Faptul că Iuga nu este amin- 
tit de documente ca vozvod sau ca fost voevod al Maramure- 
șului, nu exclude ca el să fi îndeplinit rolul indicat mai sus, 
cu atât mai mult cu cât o numire a lui de către rege ca vozvod 
ar fi stricat scopului urmărit, provocând conflictul şi ruptura 
cu fratele său Bogdan, popularul voevod al Maramureșului. 








126) DI. L. Makkai, în comentarul pe care-l face documentului din 21 
Oct. 1343 (Cf. E. Lukinich, o. c., p. 101), în arborele genealogic al Bogdă- 
neștilor, consideră pe Bogdan voevod al Maramureșului între anii 1343—1365. 

127) Pentru timpul anterior anului 1343 dl. L. Makkai așează voevod 
în Maramureş pe Iuga, deși cum s'a arătat, în acest timp e sigur voevodatul 
lui Bogdan. Singurul timp când Iuga a putut împlini neoficial dar efectiv 
această sarcină sunt anii 1343—1348. 

In perspectiva acestor consideraţiuni, numirea lui Ioan, fiul 
lui Iuga, ca voevod al Maramureșului, în preajma sau chiar în 
anul 1349, — fără ca documentele să pomenească în prealabil 
de vreun serviciu făcut de acesta regelui — apare ca o dreaptă 
răsplată a serviciilor reale dar tăcute ale tatălui său, 

Punerea voevodului loan sub controlul comitelui de Mara- 
mureș în persoana puternicului și temutului Andrei Lakfi, s'a 
făcut din cauza neprevăzutei defecţiuni a lui Ştefan, fratele 
voevodului, Hotărârea s'a luat la Bistriţa unde la mijlocul lu- 
nei Septemvrie 1349 venise regele pentru a verifica situaţia 
din Moldova și pentru a lua măsuri cuvenite în Maramureș, în- 
nainte de a pleca, însoțit de Andrei Ladfi, în campania din 
Italia, 

Aici, la Bistriţa, se afla atunci și loan, voevodul Maramu- 
reșului, chemat de rege pentru a raporta asupra situației create 
de mișcarea lui Bogdan și defecţiunea lui Ștefan. Această de- 
fecţiune a trezit neîncrederea regelui și faţă de voevodul frate, 
bănuit probabil că lasă mână liberă unchiului său Bogdan, 
Faptul că n'a putut împiedeca pe fratele său Ştefan să alunge 
pe Dragoșeșştii din Maramureș de pe moșiile lor Giulești şi 
Valea Mare, apăsa greu pe umerii voevodului Ioan. Din acest 
motiv regele decise punerea voevodului sub controlul lui An- 
drei Lackfi, a cărui putere se întindea dealungul întregei gra- 
nite de Nord-Est a ţării, din Sătmar, peste Maramureș și Se- 
cuime până în Brașov și în Moldova pe care el o apăra de 
Tătari. In ziua de 15 Sept. 1349, voevodul Ioan, însoţit acum 
de un om de încredere al lui Andrei Lackfi („Nicolaus filius 
Petri, proximus et fidelis magistri Andreae Lack”) fu trimis 
de rege dela Bistrița în Maramureș, cu ordin la mână ca fără 
întârziere să reașeze în posesiunea moșiilor Giulești și Valea 
Mare pe Giula și fiii săi, iar peste câteva zile, la 2i Sept. 1349, 
voevedul Ioan raporta din Sighet regelui că a executat ordi- 
nul, de faţă fiind toţi cnejii maramureșeni şi vecinii moșiei!%), 

Tot ca o măsură de asigurare a ordinei în Maramureș tre- 


128) I, Mihályi, o. c., p. 27—29. 

bue considerat și documentul dela 1 Aprilie 1350 în care regele 
dăruiește cneziatul satelor românești dn Maramureș Lipce şi 
Hernicești (Zeleumezeu) |ui Seracin, Nicolae, Valentin şi Lu- 
caciu, fii lui Crăciun de Bilke, voevodul din comitatul Bereg. 
Caracteristic pentru acest act de danie este ordinul energic for- 
mulat al regelui către populaţia acelor sate, să primească pe 
fraţii amintiţi ca pe cnezi și stăpâni ai lor (tamquam Kenesios et 
seniores vestros), să-i păstreze atât pe ei cât și pe urmașii lor în 
pace (pacifice!) şi în toate să se supună lor, așa cum au ascultat 
și de cnezii predecesori. Altfel să nu indrăsnească a face”). 
Acest ordin, neobicinuit în asemenea acte de danie, dovedește 
că populaţia acestor sate era în stare de insubordonare și că 
regele credea posibil ca ea să refuze primirea unor cnezi străini, 
chiar dacă din ordinul lui ar fi așezați în fruntea satelor amin- 
tite, poate tocmai fiindcă erau cnezi regali şi nu aleşi de popu- 
laţie. Deasemenea documentul precizează că regele dăruise fiilor 
voevodului Crăciun din Bereg cneziatul acestor sate cu scopul: 
„habitatorum multitudine decorari et ad statum uberiorem re- 
formari”, ceea ce lasă să se intrevadă că o bună parte a po- 
pulaţiei plecase împreună cu cnezii lor, probabil în tabăra lui 
Bogdan. 

Deocamdată, drept consecință a acțiunii desfășurate de 
voevodul rebel și a reacţiunii imediate regale, sa ajuns ca, 
după două decenii de absenţă totală (1328—1348), comitatul 
maramureşan să fie reînființat, iar voevodatul — care în aceste 
două decenii se impusese ca unică autoritate efectivă in Maramu- 
reș — fu subordonat comitatului. Poate la aceasta, în afară de 
evenimentele arătate, a contribuit — dacă ipoteza noasira este 
justă — moartea voevodului Juga, ai cărgi fii sau dovedit sub 
nivelul prestigiului și autorităţii tatălui lor. 

Reabilitarea Dragoșeștilor din ordinul regelui, chiar de 
către fratele Jui Ștefan care i-a alungat de pe moșii, apoi reîn- 
toarcerea voevodului loan dela Bistriţa cu demnitatea pusă 
sub controlul și tutela comitelui maramureșan, constituia o lo- 


1%) I, Mihályi, o, c., p. 29—30. 

vitură dată acţiunii lui Bogdan, ale cărui acte erau arătate 
ca neputincioase față de voinţa regală. Dar mai scădea sim- 
titor și prestigiul fiilor lui Iuga, deci a- Bogdăneştilor, față de 
Dragoșești. Situaţia acestora din urmă a fost și mai mult con- 
solidată prin numirea lui Dragoș, la 1352, ca voevod al Mol- 
dovei'"*). 

Prilejul pentru așezarea lui Dragoş în această demnitate 
îl aduseră pregătirile pe care le făcea regele pentru o expe- 
diție hotărâtoare impotriva Tătarilor din Moldova"). Dela 
1336 nu mai avem nici o știre despre Dragoş și fratele său 
Drag. Nu este exclus ca ei încă din vremea campaniilor dela 
1345—1346, să fi rămas în Moldova, sau poate numai în regiu- 
nea Bistriţei, eventual a Câmpulungului molodovenesc, colabo- 
rând cu Andrei Lackfi, comitele Secuilor, la organizarea Mol- 
dovei şi la apărarea ei împotriva Tătarilor. Nu avem nici un 
document care să arate o recompensă dată de rege lor, sau 
chiar numai o menționare a lor în această activitate. Faptul 
însă, că regele pe Dragoș îl însărcinează, la 1352, cu conduce- 
rea Moldovei, — pe care trebue să o bănuim cel puțin în parte, 
dacă nu total, organizată ca provincie periferică a regatului 
ungar —, ne lasă să întrevedem că Dragoş era un bun şi verificat 
cunoscător de pe ieren al împrejurărilor de acolo şi că era cel 
mai indicat om care, — cunoscut de Românii din Moldova — 
era în măsură să-i ţină în ascultare față de coroana ungară şi 
să-i ducă la luptă impotriva Tătarilor!*2). 

Organizarea statului moldovean şi desăvârşirea lui prin 
așezarea lui Dragoş ca voevod al ţării, coincide cu destituirea 
lui loan fiul lui luga din voevodatul maramureșan.  Infrânt, 


130) Lui Dragoş şi fiului său Sas cronicele îi dau 6 ani de domnie 
înainte de descălecatul lui Bogdan dela 1359, deci Dragoş a început să dom- 
mească în calitate de voevod al Moldovei la 1352, 

131) Hurmuzaki, Documente privitoare la Istoria Românilor, Ig» Bucu- 
rești, 1890, p. 22, 24—28. 

132) Tradiţia cunoaște un descălecat în massă: „au plecat din Mara- 
mureș cu toţi tovarășii lor şi s'au aşezat acolo și și-au ales pe Dragoș domn și 


voevod“, (Onciul, o. c., p. 71, 73—74). 

Ştefan, rebelul înfocat din anii 1348—1349, se pocăește, obţi- 
nând acum iertarea regelui și împreună eu loan, destituit din 
voevodat, la 14 Mai 1353 se mulțumesc ca în calitate simplă 
de „Stefanus et Iohannes Olahi.., filii Ige... fideles servientes 
Domini Regis”... să împartă între ei acea porțiune din domeniul 
familiar Cuhea, care le revenea lor'*), De partea aparținătoare 
lui Bogdan regele nu s'a atins, Deşi era socotit ca rebel — 
la 1349 se precizează că este „nostro et regni nostro infidelis 
notorius” și deci îndeplinea toate motivele pentru a fi judecat 
pentru înaltă trădare cel puţin la confiscarea averii, — regele 
nu îndrăzneşte să sechestreze averea lui Bogdan și nici cu pri- 
lejul împărțirei dela 1353 nu odă nici fiilor lui Juga, nici altor 
servientes regii, probabil având încă nădejdea să-l reîntoarcă 
la credința față de Coroană. Bogdan nu era doar un delicvent 
comun, ci un răzvrătit în numele unei idei potrivnice regalită- 
ţii şi coroanei ungare. Impărțeala dela 1353 constituia totuși un 
succes pentru rege; pe această cale sa rupt definitiv legătura 
între loan și Ștefan, fiii lui Ioan, şi unchiul lor Bogdan, deci o 
mai mare izolare a acestuia și un îndemn pentru ceilalți ade- 
renţi ai lui să-l părăsească, de vreme ce şi nepoţii lui, inclusiv 
răsvrătitul de odinioară Ștefan, l-au părăsit. Ultima nădejde a 
aderențţilor lui Bogdan, regele socotea să o spulbere prin cam- 
pania pe care o pregătea pentru îndepărtarea definitivă a Tă- 
tarilor dintre Prut şi Nistru și consolidarea autorității coroanei 
ungare și a domniei lui Dragoș în Moldova. 

Expediția — cum se ştie — s'a desfășurat în 1354, cu de- 
plină izbândă. Dragoş poate a căzut în luptă; în orice caz na 
supraviețuit mult această victorie. După cronologia letopiseţu- 
lui dela Bistriţa între anii 1354—1358 a domnit în Moldova fiul 
său Sas, 

Fratele acestuia, Drag, apare la 1355 în documente ca 
nefiind în Moldova, ci în calitatea de comite („comes Drag”) 
ca delegat al regelui, însărcinat să revizuiască graniţele moșiei 
Giuleşti și Valea Mare în favoarea lui Dragoș fiul lui Giula și 


138) I, Mihályi, o. eu p. 30-—32, 

a fraţilor săi'*!), Să fi fost aceasta o încercare a regelui de a 
verifica la fața locului, cum ar fi primită de Români instalarea lui 
Drag în funcţia de comite al Maramureșului, cu evidenta conse- 
cință a renunţării definitive la voevodat? Dacă prezenţa lui 
Drag în calitate de comite și delegat al regelui la această ho- 
tărnicie ar putea fi în acest sens interpretată — ceeace date 
fiind împrejurările politice de atunci n'ar fi exclus — ar în- 
semna, fie că Românii maramureșeni au privit rău această 
eventualitate, fie că Drag însuși n'a vrut să ia asupra lui opro- 
briul unei asemenea situații, 

In anul următor, Maramureșul este pus sub autoritatea lui 
Oliver Ratold, comite de Sătmar şi Maramureș, (Noemvrie 
1356)'%5), Despre existenţa oficial recunoscută a unui voevod 
român dela 1349 încoace nu mai avem nici o știre. Voevodatul 
maramureșan pare să fi fost desființat la 1356 în favoarea co- 
mitatului. A fost sau nu o măsură temporală de încercare — 
dela 1356 până la 1361 nu mai avem amintiți comiţi maramu- 
reșeni — nu putem preciza. Prezenţa chiar și numai vremelnică 
a unui comite în Maramureș, în timp ce nu exista nici un voe- 
vod român oficial recunoscut, constituia însă pentru Bogdan și 
aderenţii săi o confirmare a scopurilor urmărite de politica 
regală în Maramureș și deci un prilej de a relua cu și mai în- 
dârjită hotărire mișcarea revoluţionară. De data aceasta nu- 
mărul aderenţilor hotărîți sporește, iar Bogdan dă mișcării un 
obiectiv nou: stăpânirea Moldovei, fiindcă acest bastion răsă- 
ritean al coroanei ungare, atâta timp cât era condusă de oa- 
meni credincioși regelui, zădărnicea orice putință de afirmare 
a autonomiei românești din Maramureș, 


5. Descălecatul lui Bogdan în Moldova. 


Prilejul potrivit pentru trecerea în Moldova, Bogdan îl 
găsi după moartea voevodului Sas, întâmplată în anul! 1358. 





154) 1. Mihályi, o. c. p. 35—36. ex 
135) Wertner M., o. c.. în Történelmi Tár, 1907, p. 21. 

Cronicarul loan de Küküllő, fără să precizeze anul, povestește 
evenimentele: „In timpul acestuia (regelui Ludovic) Bogdan 
voevodul Românilor din Maramureș, adunând pe Românii din 
acel district, a trecut în taină în țara Moldovei, care era supusă 
coroanei ungare, dar din pricina vecinătăţii Tătarilor de mult 
timp părăsită de locuitori, Și, deși a fost combătut ma; adese 
ori de oastea regelui, crescând numărul Românilor în acea ţară, 
ea s'a constituit în stat'1%), Avem deci înregistrat un exod ma. 
re de Maramureșeni cari l-au întovărăşit pe Bogdan în Mol- 
dova. 

Descălecatul a surprins pe rege. Nu l-a putut împiedeca 
cu forţa, dar a luat imediat măsuri pentru a atenua pericolul 
care amenința întreg rezultatul cu grele jertfe obținut de 
politica regală în Maramureș și mai cu seamă în Moldova. 
Proporţiile acestei primejdii le vedem din documentele date 
de rege în anul următor, La 20 Martie 1360 Ludovic arată cum 
„cunoscând strălucitele merite ale credinciosului nostru din Ma- 
ramureș, Dragoș fiul lui Giula, câștigate prin multe feluri de 
acte de credință și loială supunere, servicii aduse majestăţii 
noastre cu prilejul mai multor misiuni și expediţii încredințate 
lor, mai cu seamă în restaurarea ţării noastre moldovenești, 
când pe mai mulţi Români, porniţi spre abatere din calea cu- 
venitei credinţe, prin necontenita lui strădanie, cu trează veghe 
și neobosită grije i-a readus la păstrarea neclintitei credințe 
față de coroana regală“,.., dăruește lui Dragoș fiul lui Giula, 
precum și fiilor săi Giula și Ladislau satele maramureșene, Sla- 
tina, Brebu, Copăceni, Hernicești, Deșești și Satul-Sugătag „eo 
jure nobilitatis titulo, quo caeteri veri primi et naturales regni 
Nobiles sub vexillo regio exercituantes uti dignoscuntur''1%7), 
In aceleași condițiuni regele recompensează în ziua de 14 Mai 
1360 meritele românului său credincios Vanciuc, dându-i mo- 


136) Trad. după Onciul, o. c., p. 99—100. Textul latin m Schwandtner 
Sci istores rerum hungaricarum veteres ag genuini. Vindobonae, 1766. Nom. I 


p. 245. 
237) I. Mihályi, o. c., p. 38. 

şia Varalia'%) și pe cele ale lui Stan fiul lui Petru, căruia-i 
dăruește satul şi moşia Rona de Sus'9), 

La 24 lunie 1360 apoi, un document arată pe Ștefan, fiul 
lui luga, rebelul de odinioară și pocăitul de mai târziu, voevod 
al Maramureșului („Stephanus, filius Ige, woywoda noster Ma- 
ramorosienisi'')140), 

Precipitarea acestor danii — unele neobicinuit de mari și 
toate în condițiuni excepționale, cu drepturi și situaţii egale 
primilor nobili ai țării cari sub steagul regelui și-au câștigat 
merite războinice — apoi reințiințarea voevodatului maramu- 
reşan, — fiindcă aceasta o dovedește documentul din 24 Iunie 
1360 — arată de fapt panica, de care era cuprins regele în urma 
descălecatului lui Bogdan. lar spaima era motivată. Cele trei 
acte de danie dela 20 Martie şi 14 Mai 1360, deși se referă la 
o expediţie militară — trimisă, se pare, sub conducerea lui 
Dragoș din Giulești, încă în anul descălecării, 1359, împotriva 
lui Bogdan — ele nu pomenesc de lupte cu voevodul descăle- 
cător și nici de riscuri militare, pe cari le-ar fi înfruntat bene- 
ficiarii actelor de danie semnalate, ci numai de „dovezi de cre- 
dință și servicii" neprecizate, sau, în cazul lui Dragoș, de suc- 
cesul obţinut prin readucerea unor Români la credință față de 
rege. Campania pornită s'a redus deci la o încercare de paci- 
ficare a Moldovei prin negocieri și persuasiuni. Rezultat efe- 
mer. Bogdan n'a putut fi constrâns la o luptă, n'a putut fi în- 
vins; el rămânea o primejdie în Moldova, scăpat de sub supra- 
vegherea regelui. 

In lumina acestor fapte, reînființarea voevodatului mara- 
mureșan și numirea lui Ștefan, fiul lui Iuga, în această demni- 
late, primesc o semnificație deosebită. Ele constituesc o dovadă 
că descălecatul lui Bogdan din vara anului 1359 a năruit întreg 
rezultatul străduințelor de şase decenii a politicei regale în Ma- 
ramureş. Acest descălecat a constrâns pe rege să recunoască 


135) I. Mihalyi, o. c, p. 41. 
139) I. Mihalyi, o: c., p. 42—43. 
140) I. Mihályi, o. c., p. 45—46. 

existența, acum din nou oficial confirmată, a voevodatului ro- 
mânesc, ca unică soluţie la care sa putut opri regele pentru 
menţinerea Maramureșului sub ascultarea sa. 

Ludovic pentru a menţine în credinţa faţă de Coroană pe 
puţinii aderenţi rămași încă nerăsplătiţi, la 14 Mai 1361 dă 
jumătate din cneziatul satului românesc Ozon din Maramureș 
Românilor săi Bud, Şandor, Oprișa, loan, Dragomir și Balea, 
fiii lui Licovoi, pentru „strălucitele merite“ câștigate prin fap- 
tul că în numeroasele treburi ale regelui și ale resatului, s'au 
străduit, după puterea lor, să fie, și la bine şi la rău, pe placul 
Maestăţii Salet“). 

Ca măsură de siguranță apoi, pune voevodatul lui Ște- 
fan sub controlul și ocrotirea comitelui Benedict Himfi, comite 
în acelaș timp și al Sătmarului și Ugocei'*), om energic, brutal 
şi fără scrupule, iar ca urmaș al acestuia în funcţia de comite 
maramureșan, fu așezat Simeon de gen. Pok, comite în acelaș 
timp al Crasnei, Sătmarului și Ugocei'*), Numirea acestor mari 
demnitari în fruntea comitatului maramureșan, în perioada dela 
1361—1364, deci în timpul când s'au desfășurat campaniile îm- 
potriva lui Bogdan“), constitue dovada că voevodatul lui 
Ştefan nu prezenta suficiente garanţii pentru dominarea si- 
tuaţiei din Maramureș, în vremuri atât de critice. 

De fapt în Moldova regele n'a reușit să obțină rezultate 
durabile de pe urma acţiunii din toamna anului 1359 a lui 
Dragoș. Așa zisa „restaurare a ţării noastre Moldovane“ s'a do- 
vedit de domeniul iluziilor. Acţiunea lui Bogdan trebue să fi 





141) I. Mihályi, o. c p. 50—51. 

142) Wertner M., o. c., în Tortene:mi Tár, 1907, p. 24. 

143) Idem, ibidem, p. 25. 

144) Cronicarul I. Küküllö, aminteşte în general de repetate campanii. 
Prima, cea din 1359, am văzut că s'a redus la o simplă încercare de a rea- 
duce pe Români la credință față de Coroană, pe cale pașnică. Pentru anul 
1360 nu avem nici o indicație că s'ar fi făcut expediţie în Moldova. Cam- 
paniile militare efective în sprijicul fiilor lui Sas împotriva lui Bogdan tre- 
bue să se fi produs începând cu primăvara anului 1362, de vreme ce abia 
dela 1 Nov. 1361 avem confirmată prezența din nou a comitetuiui mara- 
mureșzn. 

fost populară şi în Moldova, unde fără îndoială că bătrânul re- 
voluționar își avea oamenii lui de încredere, menținând trează 
nădejdea într'o apropiată eliberare de sub asalturile catolicis- 
mului și de sub stăpânirea indirect simțită a regelui prin co- 
miţii Secuilor și prin Dragoșești. Descălecatul lui Bogdan în- 
semna deci sorocul mult așteptat al realizării acestei liberări, 
prin acela, care în decursul celor două decenii de acţiune revo- 
luţionară în Maramureş s'a impus şi regelui ca o personalitate 
temută, de mare prestigiu, și care în ochii Moldovenilor prin- 
sese nimb de erou neînfrânt al libertăţii. Fără această popu- 
laritate — fireşte din vreme și sistematic întreţinută — a lui 
Bogdan printre Moldoveni, nu poate fi explicat succesul mare 
al descălecatului, într'o vreme când în Moldova se mai aflau fiii 
lui Sas, ca urmași legitimi pe tronul ţării, sprijiniți de forța mi- 
litară a regatului ungar. 

Proporţiile înfrângerii suferite de coroana ungară prin 
descălecatul lui Bogdan în Moldova, nu pot fi măsurate decât 
prin clocotul de ură cu care regele descrie, într'un document de 
mai târziu, acțiunea voevodului revoluţionar şi rezultatul ei: 
„Bogdan voevod şi fiii săi fulgeraţi de diavol, dușmanul ome- 
nirei, care, cu păinjenișul răutăților și a veninoasei înșelăciuni 
pătrunzând în inima lor, i-a determinat ca, abătând pe mai 
mulți din calea statorniciei în cuvenita credință, să treacă clan- 
destin din numitul nostru regat al Ungariei în ara noastră 
moldovană, pe care s'au învrăjmășit a o deţine și păstra pentru 
ei, spre ofensa Majestății noastre'1*5), 

Această apocaliptică descriere a descălecatului corespunde 
vremii când regele epuizase toate mijloacele politice și purtase 
repeţite campanii împotriva lui Bogdan, care reușise să în- 
frângă oștile regale, rupând definitiv Moldova de coroana un- 
sară. Cronicarul loan de Küküllő — s'a văzut — aminteşte 
despre aceste expediții militare: Bogdan „a fost combătut mai 
adeseori de oastea regelui". ...` Ultima campanie a fost fără 
îndoială cea purtată cel mai târziu în toamna anului 1364, ter- 


145) I. Mihályi, o. c., p. 57. 

minată cu definitiva victorie a lui Bogdan. Acest sfârșit îl cu- 
noaștem din documentul din 2 Februarie 1365, cel în care re- 
gele caracterizează în culori atât de întunecate descălecatul și 
acțiunea ulterioară a lui Bogdan''%).' Din acest document se 
vede că greul luptei l-a purtat Baliţă (în documente Balc), fiul 
lui Sas, rămas voevod al Moldovei în locul tatălui său. Despre 
el povesteşte regele că s'a luptat „cu vărsarea propriului sânge, 
suportând răni mortale și expunând morţii crude pe frații, ru- 
dele și pe cei mai mulţi din slujitorii săi“... deci o luptă dis- 
perată, la sfârșitul căreia Baliţă fu nevoit ca „părăsind ţara 
noastră Moldovană, lăsând acolo pe scumpele lui rudenii și 
pe numeroșii cumnați, precum și toată averea, să vină în slujba 
noastră, pentru sporirea cinstei și puterii noastre"... 
Răsplata trebuia să fie pe măsura jertfelor: Baliţă și fra- 

ţii săi primesc moșia din Maramureș a lui Bogdan și anume do- 
meniul Cuhnea cu satele Ieud, Bacicov, amândouă Vișaele, Moi- 
seni și amândouă Săliștele. In legătură cu această danie merită 
a fi subliniate amănuntele date de document. După ce regele 
face descrierea cunoscută în termeni plini de ură a descăleca- 
tului și a acțiunii lui Bogdan în Moldova, adaugă și sancţiunea: 
„pentru ca perversitatea (lui Bogdan) să nu treacă drept exem- 
plu la alţii ispitiţi de asemenea fapte“ rebelul voevod și fiii săi, 
ca nevrednici, sunt spoliați de proprietăţile lor și toate actele 
eliberate lui și fiilor săi pentru aceste moșii sunt declarate 
stricate, anulate și revocate ca nevalabile. "Deci, după un sfert? 
de veac de activitate revoluţionară a lui Bogdan împotriva au- 
torităţii coroanei ungare, timp în care săvârșise și actul răspicat 
al trădării, descălecatul, regele, fără să îndrăznească nici du- 
pă acest act să. sancționeze pe voevodul rebel, abia acum, când 
armata ungară suferise definitiva înfrângere în Moldova și când 
această țară fu scoasă de sub autoritatea coroanei ungare, se 
decide să sechestreze moşia din Maramureș a lui Bogdan, pen- 
tru a o da lui Baliţă și fraţilor săi. Această atitudine a regelui 
ne dă măsura proporţiilor excepționale a personalităţii lui Bog- 


348) I, Mihályi, o. ce. p. 56—58. 

dan, căruia unul din cei mai de seamă monarhi ai Ungariei, Lu- 
dovic cel Mare, fusese în stare până în ultima clipă să-i ierte 
cele mai răspicate acte de trădare, numai să-l poată avea printre 
credincioşii săi, 

In documentul din 2 Februarie 1365, Baliță este amintit ca 
„Balk, filius Zaaz, vayvoda noster Maramorosiensis“, Deci, în 
schimbul domniei piendute din Moldova, Baliță primește voe- 
vodatul Maramureșului. Menţinerea acestei instituţii era nece- 
sară din aceleași motive, pe cari le invoca regele drept justifi- 
care a sechestrării averilor lui Bogdan în Maramureș: „ut ne 
perversitas (Bogdani) aliis similia presumentibus transeat in 
exemplum", Dar regele se grăbi să pună voevodatul sub controlul 
comitelui, La 20 Iunie 1366 este amintit Nicolae Lackfi în cali- 
tate de comite al Maramureșului, Sătmarului, Ugocei și co- 
mite al Secuilor, iar la 5 Iulie 1368, fostul comite maramureșan 
Simeon fiul lui Mauriciu de gen. Pok“). Este, oare, aceasta o 
mărturie de neîncredere a regelui faţă de Baliță și Drag, ale că- 
ror intenții nu le cunoştea, sau poate chiar o înfrânare timpurie 
a legitimei dorințe, pe care cei doi frați o puteau avea, de a stă- 
pâni voevodatul maramureșan cu aceleași atribuțiuni de Domn 
supus numai autorității Coroanei, nu și supravegherii unui co- 
mite? Nu o putem şti, 

Spre a îndepărta amestecul acestor streini în atribuţiile 
voevodale, pentru Baliţă nu mai rămânea altă posibilitate, de- 
cât să accepte fără rezerve ordinea impusă de rege în Mara- 
mureș şi prin dovezi de credinţă să obţină pentru sine și fratele 
său și demnitatea de comite, Și în adevăr, de la 1368 începând, 
Baliţă, împreună cu fratele său Drag, îndeplinește funcțiunea de 
comite al Maramureșului, la care apoi regele le-a mai adăogat, 
dela 1373 începând, demnităţile de comite al Sătmarului, al 
Ugocei și al Secuilor. In afară de aceste recompense, regele 
le mai dă în decurs de trei decenii cetăţile Chioariu, Nyalâb 
şi Aranyos, apoi orașele Vişc, Hust şi Sighet și circa 100 sate 
şi moșii în județele Maramureș, Sătmar şi Ugocea'“5). 


141) Wertner M., o. c. în Târtenelini Tár, 1907, p. 25. 
118) E. Lukinich, o. c. p- 215, 134, 248. 250. 267, 279—283, 298--300, 

Această risipitoare generozitate regală, unică prin propor- 
ţiile ei neobicinuite, constituia nu numai demna răsplată a 
unei domnii pierdute, ci ea arăta totdeodată şi importanţa ex- 
cepțională pe care o atribuia regele succesului obținut prin fraţii 
Baliţă și Drag, de a fi acceptat instituția comitatului ca supra- 
ordonată voevodatului maramureşan. 

In cest timp Baliţă continuă să poarte titlul de voevod de 
Maramureș. Dela 1387 începând însă și fratele său Drag poar- 
tă demnitatea de voevod maramureşan, pe lângă cea de comite, 

Instituţia voevodatului deci, chiar și subordonată comitatu- 
lui, se impunea în Maramureș ca o realitate, pe care regele este 
nevoit să o accepte, ca neputând fi deocamdată desrădăcinată 
din această regiune românească. 


5, Concluziuni. 


Ne-am ocupat în cele de mai sus, mai cu siăruință de voe- 
vodatul maramureşan, înainte de toate fiindcă istoricii streini nu 
pot contesta caracterul lui românesc, apoi din motivul că dintre 
voevodatele constatate documentar pe teritoriul Ungariei și al 
Transilvaniei, este singurul unde această instituţie sa putut 
manifesta în așa fel, încât să putem desprinde din evoluţia ei 
atât caracterul cât și tendinţele ei politice, 

Din cercetările noastre se desprind următoarele con- 
cluziuni: 

a) Voevodatul maramureșan n'a fost adus de Români pre- 
tinși imigraţi din Moldova în sec. XIV — cum susţin istoricii un- 
Suri — ci este o instituție autohtonă românească. 

b) Politica regală în Maramureş s'a caracterizat prin ten- 
dința continuă de a înlocui voevodatul cu comitatul, sau cel pu- 
țin de a-l supune controlului acestuia, cu scopul unei treptate 
desființări. Colonizările de Sași şi Unguri pe valea Tisei, ten- 


310, 316, 318, 331—323, 336—339, 341, 376—377, 379—382, 385—326, 388— 
394, 408, 418—421, 426, 431—432, 434—436, 439—442, 447—449, 459, 463, 
473, 415, 478—490, 493, 495—496, 502, 518—521. 

taţiile şi recompensele oferite Românilor pentru a-i câștiga pen- 
tru credință față de coroana ungară, suspendarea temporală a 
comiților și acceptarea de fapt, nu de drept, a voevodatului, în 
momente de criză, recunoașterea oficială a voevodatului numai 
în forma subordonată comitelui și reînvierea lui sub presiunea 
înfrângerilor militare suferite în Moldova dela Bogdan, toate 
acestea sunt fazele luptei de șapte decenii, dusă de rege pen- 
tru a impune aici ierarhia și ordinea feudală și a supune prin 
comitat autonomia românească apărată de voevod. In decursul 
acestor frământări se precizează tot mai limpede faptul că: 

c) voevodatul a tins spre afirmarea deplină a independenţei 
față de coroana ungară, pe care dacă na putut-o realiza în 
Maramureș, a desăvârșit-o în Moldova, prin descălecatul lui 


Bogdan. 


IV. CARACTERUL ŞI TENDINŢELE VOEVODATULUI ROMÂNESC. 
1. Voevodatul și autonomia românească. 


Expunerea sumară de mai sus asupra raporturilor dintre 
vcevodat şi comitat în Maramureș nu poate fi pe deplin înțe- 
leasă, fără cunoașterea caracterului și a tendințelor voevodatu- 
lui românesc pe teritoriul fostului regat ungar. Cei ce s'au ocu- 
pat de această instituție, n'au ţinut seamă de faptul că mate- 
rialul documentar de care dispunem se referă numai la epoca 
de decadență a voevodatului, când acesta stătea sub presiunea 
jerahiei feudale, care tindea la îngrădirea atribuţiilor lui și 
chiar la desființarea acestei instituţii. Din acest motiv — oprin- 
du-se numai la cazurile semnalate de documente, când procesul 
de desființare a vcevodatului este în plin mers, — I. Bogdan 
scrie: „In toate părţile unde găsim în Ungaria voevozi de ai 
Românilor, aceștia sunt sau a) identici cu cnezii, sau b) niște 
cnezi mai puternici, având oarecare autoritate asupra altor 


www.dacoromanica.ro 


VOEVODATUL TRANSILVANIEI 77 


cnezi”), iar G, E. Müller îi consideră subordonați comitelui 
şi numai pentru Maramureș admite că voevodul era reprezen- 
tantul colectivității româneşti față de rege'5). Ocupându-se apoi 
de voevozii maramureșeni, I, Bogdan scrie: „O definire mai de 
aproape a atribuțiunilor acestor voevozi nu găsim în documente; 
admițând însă analogia cu voevozii din celelalte comitate, e de 
presupus că și cei din Maramureș se alegeau din cneji și anume 
din familiile de cneji mai însemnate prin bogăţia sau autoritatea 
lor morală; că erau recunoscuţi de rege ca voevozi ai Româ- 
nilor, cu îndatorirea de a aduna și a plăti regelui veniturile 
obișnuite delă populaţia românească a ținutului, îndeplinind aci 
şi funcțiunea de castelan, care lipsia în Maramureș. Aceste ve- 
nituri și îndatoriri erau mai ales quinquagesima din oi și ser- 
viciile militare. Pentru aceasta ei căpătau întâiu usufructul unor 
moșii, pe care regele li le dăruiau apoi, dacă își câștigau merite 
militare mai însemnate, cu drept de proprietate deplină și no- 
bilitate, transformându-i astfel din voevozi în adevăraţi nobili 
ai regatului și scutindu-i de orice dări și de orice atârnare de 
slujbașii regelui, de comiţi sau castelani. 

Nobilitarea lor a însemnat însă, ca şi a cnejilor, pierderea 
lor deplină pentru poporul românesc'5!), 

Această prezentare a atribuţiunilor voevodului nu mai poa- 
te fi suficientă, mai cu seamă că ea cuprinde, în afară de infor- 
maţiile curente din documente, și afirmaţii neacceptabile: nu 
avem nici o dovadă și nici din evoluţia instituţiei voevodatului 
maramureșan nu rezultă că voevozii ar fi îndeplinit și funcţiu- 
nea de castelan, care lipsia din Maramureş, Dacă voevodatul 
maramureșan ar fi fost în această situațiune, s'ar fi ajuns fie la 
desființarea totală a comitatului, fie la cea a voevodatului și 
n'am fi avut rivalitatea care se constată în Maramureș între 
aceste două instituțiuni. Deasemenea procesul de trecere dela 
situația — prezentată ca minoră — de voevod, la cea de „ade- 





19) I. Bogdan, Originea voevodatului la Români. Analele Academiei Ro- 
mâne. Ser. II, Tom. XXIV, Bucureşti, 1902, p. 195. 

150) G. E. Müller, o. c., p. 28. 

151) I. Bogdan, o. c., p. 202. 

värat nobil al regatului”, nu constitue o evoluție firească la 
voevozii maramureşeni. Mişcarea lui Bogdan dovedeşte rezis- 
tența și lupta împotriva acestor tendințe ale politicei regale. 

O mai atentă cercetare a documentelor, precum și încadra- 
rea informațiunilor, destul de puține, în împrejurările istorice 
contimporane, pot totuşi oferi suficiente indicațiuni privitoare 
la caracterul și tendințele voevodatului la Românii din Transil- 
vania și Ungaria. Astfel documentul din 30 Septemvrie 1364, este 
lămuritor în această privinţă. In el Regina Elisabeta arată cum: 
„Communitas Walacorum nostrorum in comitatu nostro Beregh 
existentium", reclamând „quod quia ipsi per officiales comitis 
nostri de Beregh, quos loco woyvode, contra libertatem eorum 
inter ipsos locare est consuetus, diversas iniurias patiuntur, ideo 
woywodam Wolacum qui pro ipsis utilis et honestus videretur, 
de communi voluntate eis preficere admitteremus, secundum quod 
etiam alii Wolachi in Maramarosio et aliis partibus regni nostri 
residentes huius modi potirentur libertate. Nos igitur attendentes 
supplicationem ipsorum Wolacorum fieri esse congruam, annui- 
mus eisdem Wolacis nostris ut woiwodam quem communitas wv- 
lacorum habere voluerit, libzram eligendi et preficiendi habeant 
facultatem, qui omnes causas inter ipsos exortas iudicare debet 
et fine debito terminare, omnes eciam proventus rostros et uni- 
versa iura ex parte dictorum Wolacorum nobis et dicto comiti 
nostro proveniercia idem woywoda fidel:ter nobis tenebitur am- 
ministrare*““®?), 

Dar, important este momentul politic în care a dat regina 
acest document, El corespunde timpului când autoritatea Co- 
roanei trece printr'o grea criză în aceste regiuni, în urma înfrân- 
gerilor succesive suferite de armata regală în Moldova din par- 
tea lui Bogdan. Grija regelui după descălecat a fost — după 
cum însuși o mărturisește — ca nu cumva exemplul lui Bogdan 
să ispitească și pe alții a săvârși asemenea acte de trădare. 
Nimic mai firesc deci, de cât ca regina să se grăbească a solu- 


152) I, Mihályi, o. e p. 55, 

ţiona nemulțumirile Românilor din Bereg, prin diploma din 30 
Sept, 1364. 

Natura acestor nemulțumiri este precis indicată: Românii 
din Bereg sufereau mari nedreptăți de pe urma abuzului deve- 
nit obiceiu, de a li se impune în locul voevodului funcționari de 
ai comitalui „potrivnic libertății lor“. In Bereg, dedi, sa pro- 
dus desființarea voevodatului în favoarea comitatului și a sluj- 
başilor lui. Tendința era veche; realizarea ei a fost înlesnită fă- 
ră îndoială de atitudinea de totală supunere la politica regală 
a voevodului Crăciun din 1342—1343, devenind astfel obiceiu. 
Faptul că — după cum reiese din textul documentului — acest 
obiceiu era potrivnic libertăţii Românilor, arată lămurit că re- 
gina prin actul din 30 Sept. 1346, nu acorda Românilor din Be- 
reg drepturi noui, ci vechile lor libertăți. 

Precizarea făcută de regină, că aceste libertăţi sunt ace- 
leaşi şi la Românii din alte părți ale Ungariei şi în deosebi la 
Românii din Maramureș, lasă să se întrevadă că, spre deosebire 
de faptul cum au fost ele încălcate de autorităţile comitatului 
Bereg, în Maramureș au putut fi menținute, şi aceasta — adău- 
săm — numai datorită rezistenţei continue opusă de voevodat 
şi în deosebi de mişcarea revoluţionară a lui Bogdan. Iată, deci, 
o anumită lature, identiticabilă, a scopurilor urmărite de voevo- 
dul rebel: apărarea libertăţilor cuprinse în documentul din 30 
Sept. 1364 faţă de comitat. 

Aceste libertăți, după cum arată documentul, sunt în pri- 
mul rând: 

a) Dreptul Românilor de a-și alege liber voevodul; 

b) Dreptul voevodului de a judeca „în toate cauzele ivite 
între Români“, având astfel atribuţiuni judecătoreşti depline şi 
în justiția majoră și în cea minoră.“ 

Această interpretare a textului din document: „omnes cau- 
sas inter ipsos exortas iudicare debet et fine debito terminare“, 
cere a fi mai amănunțit justificată, datorită documentelor mai 
târzii, cari arată dificultăţile ridicate de lumea feudală în apli- 
area atribuţiilor judecătoreşti ale voevodului în diferite ca- 
zuri, 

Astfel proprietarii feudali, primarii satelor nobilitare și 
cetățenii orașelor din județul Bereg, socoteau că în temeiul pro- 
cedurei urmate- față de iobagii lor, sunt în drept să aresteze 
pe Români, să le sechestreze averile și să-i condamne pentru 
orice crimă sau delict săvârșit pe teritoriul proprietăţilor no- 
bilitare sau orășenești. Din acest motiv, în urma reclamaţiei 
făcute de proprietarii de sate românești Clemente și loan fii 
ai lui Maxim'*) și de Nicolae și Valentin'*') fii ai fostului voevod 
de Bereg Crăciun, în ziua de 6 Oct, 1366 regina ordonă ca Ro- 
mânii și iobagii numiților proprietari, aflători în teritoriul sau 
în mijlocul nobilimei, al stăpânilor feudali, sau al orașelor, 
să nu poată fi judecați, nici arestaţi, nici să nu li se sechestreze 
avutul decât pentru furt, tâlhărie, sau alte cr'me publice. Orice 
alte pricini ar avea cu ei, să fie judecate numai în faţa numi- 
ţilor stăpâni ai lor, cari vor da satisfacție fiecărui reclamant, 
după cum cere legea’). 

Aceeași fii ai voevodului Crăciun şi ai lui Maxim, vor de- 
termina și clarificarea situației lor de Români proprietari de 
sate deţinute de regină, față de sfera de jurisdicție a pala- 
tinului, a judelui curiei regale și a comitetului, în raport cu cea a 
voevodului. Astfel] la 25 Sept. 1370 regina decide'*) ca în ches- 
tiunea proprietăților pe cari numiții Români le dețin dela re- 
gină... aceștia vor fi judecați de comite ca reprezentant al 
persoanei reginei!*), iar în celelalte pricini mai mici, vor fi ju- 
decați de voevodul Românilor din Bereg“. Ordonă deci pala- 
tinului și judelui curiei regale, precum și subalternilor lor, să 
nu îndrăsnească a judeca pe numiții Români, nici să-i cheme 
în faţa lor la judecată. lar dacă cineva are de făcut vre-o re- 
clamaţiune împotriva acelor Români, să o ducă înainte comite- 


153) E, Lukinich, o. e. Doc. nr. 60 181. 

151) E, Lukinich, o. c. Doc. nr. 56, 77, 84, 86, 138. 

155) I, Mihályi, o. c p. 59. 

156) 1, Mihályi, o. €» p. 63—64. 

157) Cf. textul mai lămurit al documentului din 24 Sept. 1380 la I, 
Mihályi, o. c., p. 76. 

lui sau a voevodului, cari le vor da satisfacția cuvenită po- 
trivit legilor. 

La 1378 apoi, ținând seama de plângerile Românilor din- 
comitatul Bereg, că diferiții funcționari îi trag în judecată în 
mod arbitrar, nesocotindu-le mărturiile şi dovezile şi fără să 
fi făcut cercetare prealabilă judecătorească în faţa cnezilor sau 
voevodului, cum au cerut ei, regina ordonă tuiuror autorităților 
regatului, să nu îndrăsnească a judeca pe numiții cnezi și ro- 
mâni, de cât pentru furt, tâlhărie şi alte crime. lar dacă au vre-o 

“pricină împotriva lor, să-i cheme în fața judecății comitelui 
de Bereg, sau a mai marilor acelor Români, conform legii'**). 

Caracteristica acestor hotărâri ale reginei este că ele n'au 
fost respectate, Din acest motiv ordinul din 6 Octomvrie 1366 
a fost nevoie să fie repetat la 27 Februarie'*), iar cel din 25 
Sept. 1370 a fost reinoit la 24 Sept. 1380:%0), 

Cercetând aceste documente, G. E. Miller observă, mai co- 
rect decât alţii istorici, că: „Betreffs der Gerichtsbarkeitsrechte 
der Woiwoden ist hervozuheben, dass die anfänglich weitge- 
kenden Rechte dieser Woiwoden in der Folgezeit zu Gunsten 
der Komitatsoberbehörden eingeschränkt erscheinen”, Anume, 
în timp ce la 1364 jurisdicția voevodului de Bereg cuprindea 
toate pricinile ivite între Români, la 1378 a fost restrânsă nu- 
mai la cauzele mai mici, judecarea crimelor fiind reservată co- 
mitelui, căruia i se dă în anii 1370, 1380, 1383 şi judecarea ches- 
tiunilor de proprietate!“!), 

Documentele mai sus pomenite însă arată că procesele 
de proprietate au fost rezervate pe seama comitelui nu 
mai în calitatea acestuia de reprezentant al reginei (,/Comes 
noster de Bereg in nostra persona“) şi numai când sunt puse 
în discuţie proprietăţile pe cari Româniii le dețineau dela re- 





159) N. Drăganu, Românii în veacurile IX XIV pe baza toponimiei și a 
onomasticei. Bucureşti, 1933, p. 375. Cf. şi E. Lubkinich, o. c., doe. ur. 210. 

159) I, Mihályi, o. ce» p. 78. 

100) I. Mihályi, o. c, p. 76. 

161) G. E. Müller, o. c., în Siebenbürgische Vierteljahrschrift, 61 Jahrg. 
1938, Heft 1—2, p. 29, 

gină („super factis possessionum quas iidem a nostra tenent 
maiestate”). Proprietățile deținute nu prin danie regală, ci prin 
drept de moştenire, rămâneau deci în sfera de judecată a voe- 
vodului și se făceau după -dreptul românesc), In ce privește 
dreptul de judecată al crimelor, atribuit comitelui, documentele 
nu sunt în deajuns de clare, Cele din 6 Oct. 1366 şi 27 Febr. 
1383 se referă numai la cazurile când Românii au săvârșit aces- 
te crime pe teritorii aparținătoare nobililor, proprietarilor feu- 
dali sau ale orașelor, nu și ale satelor cneziale românești, Cel din 
19 Febr. 1378 se referă în general la Românii din județul Bereg. 

La început însă voevozii au avut atribuțiuni judecătorești 
mai mari — după cum constată și G. E Müller — extinzându- 
se asupra tuturor pricinilor ivite între Români, deci — adăugăm 
— și asupra crimelor, Dovada o avem în documentul din 7 Mai 
1371, în care se confirmă existența unei proceduri românești în 
judecarea crimei de furt'*), 

Această procedură aparţinând justiției majore, în mod fi- 
resc n'a putut fi aplicată decât de voevod, sau, în regiunile 
unde voevod nu exista, de „universitas kneziorum“ ca supremă 
autoritate judecătorească la Români 

În urma precizărilor de mai sus, textul „omnes causas 
inter ipsos exortas iudicare debet et fine debito terminare" din 
documentul din 30 Sept., trebue interpretat în sensul că voe- 
vodul avea atribuțiuni judecătoreşti atât în procesele de justi- 
ție majoră (cr'mele), cât și în cele de justiție minoră (delic- 


tele). 


162) Impărțirea moşiei Cuhea la 14 Mai 1353 se face „juxta modum 
olachorum, que inibi fieri consvevissent et que iam sunt et in posterum ficri 
possent“, (Cf. I. Mihályi, o. c., p. 31). 

163) Barabás Samu, Codex diplomaticus... comitum familiae Teleki 
de Szék. Tom. I. Budapest, 1895, p. 168. Românul Petru fiind arestat pentru 
crima de furt şi dus de funcţionarii judeţeni spre a fi judecat în fața caste- 
lauului din Deva, ..universi kenezii et olachi de quator sedibus, districtibus 
castri Deva ipsum iudicium et legem regni inhibuerunt... dicendo ut iidem 
officiales iuxta legem olachorum eundem Petrum comprobare possent, sed 
non cum aliis iuribus regni, ideo ullum iudicium seu iustitiam ipsis facere 
interdixerunt“, Cf. şi E. Lukinich, o. c., p. 233. 

Această deplină sferă de autoritate judecătorească a voe- 
vodului este însași ființa autonomiei românești exercitată şi în- 
truchipată de voevod!“!), 


Care a fost atitudinea regalității și a organelor ei execu- 
tive față de această instituție? Din necontenitele străduinţe ale 
nobilimei și ale comiţilor, de a îngrădi puterea voevodală, luân- 
du-i dreptul de judecată în procesele de crimă și lăsându-i nu- 
mai pe cele referitoare la delictele obicinuite, apoi din tendinţa 
— isbutită în Transilvania — de a încadra pe Românii din ju- 
deţele nobilitare în justiția feudală, precum și din desființarea 
voevodatului în Bereg, rezultă, credem, mai presus de orice în- 
doială că finta regalității ungare, urmărită prin organele ei sub- 
alterne, a fost desființarea voevodatului și prin el a autonomiei 
românești!%5). 


Această autonomie românească se apără impotriva legilor 
regatului ungar, cari nesocotesc libertățile (datinele) cuprinse 
în jus valahicum; este potrivnică ordinei şi ierarhiei, care ocro- 
leşte şi execută justiția feudală, deci comitatului nobilitar. In 
cele mai multe regiuni, mai cu seamă în comitate, autonomia 
românească a fost fie total, fie în parte strivită de regimul feu- 
dal; în alte părți — cum sunt districtele românești din Hune- 
doara și Banat — ea a găsit forme de compromis pentru a se 
menţine în cadrul comitatului, în Maramureș însă ea a opus o 








164) In documentul din 30 Sept. 13614 se precizează şi obligațiile voe- 
vodului: de a strânge darca cuvenită regelui şi comitelui. Această sarcină 
însă voevodul nu o îndeplinea ca subordonat al comitelui— cum greşit crede 
G. E. Müller — ci pentru a feri autonomia românească de amestecul func- 
ționarilor judeţeni. Cu acelaş scop s'a înființat în districtele privilegiate ro- 
mâneşti din județul Hunedoarci şi din Banat instituţia crainicului. (Cf. G. 
E. Miller, o. c., p. 32—33 și $. Dragomir, Câteva urme ale organizaţiei de stat 
slavo-române. Dacoromania, Anul I (1920—1921), Cluj, p. 151 sqm. 


165) Cazurile rare — şi numai despre acestea vorbesc documautele -— 
când regele confirmă existența voevodatului în diferite părţi ale ţări, sunt 
determinate fie de situaţii dificile, în care se găsea regele faţă de rezistența 
Românilor, cum este cazul în Maramureş, fie de măsuri de oportunitate fis- 
cală până la treptata desființare a acestei instituţii. 

rezistență continuă tuturor încercărilor de a fi subordonată, di- 
minuată, sau desfiinţată. 


2. Tendinţa voevodatului românesc spre suveranitate. 


S'ar putea crede că afirmarea atât de viguroasă a auto- 
nomiei românești, mai bine zis a voevodatului, în Maramureş, se 
datorește mișcării lui Bogdan, sau că numai această mișcare 
a creat-o. Rezistenţa împotriva ordinei feudale, reprezentată și 
întrodusă prin comitat, este însă mai veche și, după cum sa ară- 
lat, ea a determinat vacanţa comitatului timp de două decenii în 
Maramureş (1328—1348). Bogdan are meritul de a fi dat ca- 
racter revoluționar acestei rezistențe şi mai cu seamă de a fi dus 
lupta pentru conservarea și afirmarea autonomiei româneşti 
până la concluzia ei finală: suveranitate proprie şi independență 
față de coroana ungară. Faptul că regele cu un deceniu înainte 
de a se produce descălecatul lui Bogdan în Moldova, încă la 
1349 îl numeşte pe Bogdan „nostro et regni nostri infidelis no- 
torius” constitue o recunoaştere oficială acestui caracter al re- 
voluţiei lui Bogdan, iar descălecatul acestuia în Moldova este 
afirmarea fără echivoc a tendinței spre suveranitate și inde- 
pendență, care dacă n'a putut fi realizată în Maramureș, a dus-o 
în schimb la o izbândă totală în „marca” moldovenească a re- 
gatului ungar. 

Dar ceeace interesează în problema cercetată în acest stu- 
diu, este dacă tendinţa spre suveranitate și independenţă a fost 
proprie autonomiilor românești, mai precis voevodatului, în 
Ungaria, sau numai afirmarea ambițioasă a unui incorigibil 
revoluţionar, cum era Bogdan? 

Tendinţele pentru conservarea autonomiilor locale sunt des- 
tul de numeroase în Ungaria și Transilvania în cursul veacurilor 
XIII—XIV. La periferiile regatului — în momentele când auto- 
ritatea regală era în decadență — s'au dat lupte pentru suvera- 
nitate proprie și independenţă. 

Am arătat mai înainte exemplele cu „regatul“ lui Matei 
Csák și stăpânirea lui Iacob Kopasz. Soarta, pe care au avut-o 

acești oligarhi şi stăpânirile lor nu erau de natură a încuraja 
o încercare similară în Maramureş. 

Indemnul pentru afirmarea şi cucerirea cu armele a suve- 
ranităţii depline și a independenţei, nu le-a putut primi Bogdan 
decât dela exemplul lui Basarab, care prin biruinţa dela Po- 
sada, din anul 1330, a cucerit independenţa Țării Românești. Dar 
şi această independenţă își trage originea tot dintr'un alt des- 
călecat voevodal, provenit din Țara Făgărașului, cu patru decenii 
mai înainte. Şi aici, în Țara Oltului, a existat o rezistență îm- 
potriva tendinţelor de înfiltrare a unor demnitari streini ca 
proprietari și prin ei a prezenţei permanente şi pe teren a pu- 
terii regale pe pământul autonomiei românești; și aici, această 
„Țară“ românească, caută a fi pusă sub controlul unui comite 
vecin, tot atâtea motive cari determină pe enigmaticul voevod 
local ca, la sfârșitul rezistenţei, să treacă munţii descălecând 
în Muntenia, pentru a realiza acolo, ceeace nu putuse păstra și 
desăvârși în Făgăraş: suveranitatea deplină şi independenţa 
față de regatul ungar!%). Acţiunea lui Bogdan în Maramureș 
şi în Moldova apare în chip firesc ca o reeditare a acţiunei iden- 
tice a enigmaticului voevod făgărășan cu trei sferturi de veac 
mai nainte"). Bogdan — poate să fi știut de ea — prin vreo 
tradiție. Sigur este însă numai că el a cunoscut biruința dela 
Posada, care indica unicul mijloc cu ajutorul căruia suverani- 
tatea și independența pot fi câştigate. 

Ținând seamă de antecedenţele acestor două descălecate 
şi de scopurile realizate prin ele, credem a nu săvârși o abatere 
dela adevărul istoric, afirmând că fendința voevodatului ro- 
mânesc în Ungaria a fost păstrarea autonomiei cu cele mai 
largi atribuțiuni de suveranitate cu putinţă, iar când împrejură- 


166) Cum am amintit despre descălecatul Țării Româneşti vom publica 
un stndiu aparte. Cf. şi Gh. I. Brătianu, Tradiţia istorică și descă'ecatul Țării 
Românești în lumina nouălor cercetări. Analele Acad. Române, Mem. Secţ. 
Ist. Seria III. Tom. XXV. Mem. 1. 

167) Cf. comunicarea făcută de Gh. I. Brătianu la Academie despre Tra- 
diția istorică a descălecatului Moldovei în lumina noilor cercetări, în ziarul 
Curentul din 13 Iulie 1944. 

rile au înlesnit-o, cu dorința de totală independenţă faţă de co- 
roana ungară. 

E adevărat că manifestarea acestei tendințe nu se poate 
vedea decât în mod sporadic şi în forme de compromis în anu- 
mite regiuni, ca în Hunedoara și Banat, iar în comitatele no- 
bilitare de loc, sau prea puţin. Aceasta se datorește însă fap- 
tului că în aceste părţi puterea regală și a nobilimei au fost în 
măsură a-și exercita cu succes mijloacele de constrângere pen- 
tru a supune sau a încadra autonomiile românești în ordinea 
feudală. In acele părți însă, unde puterea regală şi cea nobili- 
tară nu erau încă deplin consolidate, cum a fost la sfârșitul sec. 
XIII în Ţara Oltului, iar în sec. XIV în Maramureș, această ten- 
dință s'a manifestat cu atâta vigoare, încât prin descălecat au 
dat ființă celor două state românești. 


Dar în afară de cele semnalate mai sus, merită a fi sub- 
liniat un alt aspect al tendinței spre suveranitate în Maramu- 
reș, tendință mărturisită chiar și de voevozii cari au acceptat 
încadrarea lor în ierarhia statului ungar. 


Se cunoaște anume actul din 13 August 1391, prin care 
Baliţă şi Dragu închinaseră mânăstirea Sf. Arhanghel Mihai 
din Perii Maramureșului Patriarhului din Constantinopol. Ce 
scopuri au urmărit frații Baliță şi Dragu cu acest act? 


Versiunea greacă a documentului, socotită ca mai apropiată 
de originalul necunoscut, dă preţioase informaţiuni. La cererea 
lui Dragu (în document Dragoș), care călătorise în acest scop la 
Constantinopol, Patriarhul ia sub ocrotirea lui mănăstirea din 
Peri — moștenire familiară a lui Baliţă și Dragu —, o ridică 
la rangul de stavropighie, iar egumenul mânăstirii, Pahomie, 
îi acondă rangul de exarh al Românilor din comitatele Maramu- 
reș, Crasna, Solnocul de Mijloc, Ugocea, din unele părți din 
Sătmar și de pe domeniile cetăților Ciceu și Unguraș, cu drept 
de judecată în chestiunile bisericeşti şi de supraveghere a ju- 
decăților făcute de preoții în subordine, precum și de sfințire 
de biserici etc. potrivit canoanelor. După moartea lui Pahomie, 

dreptul de alegere al succesorului său revine lui Baliţă și Dragu, 
împreună cu călugării mânăstirei!'“*). 

Deosebit de semnificativ în acest act este faptul că, deși 
atât Maramureșul, cât şi Moldova, făceau parte din Mitropolia 
din Halici'*), Pahomie, ca exarh al Românilor din Maramureş 
și Transilvania de Nord, nu era supus jurisdicției acestui mitro- 
polit, ci direct patriharhiei din Constantinopol. Momentul poli- 
tic, când Dragu obţine actul de mai sus, are și el importanţă. 
Ofensiva catolică în Moldova, deslănțuită de Poloni, obţinu re- 
zultate însemnate. La 1371 se întemeiase episcopia catolică de 
Siret şi în acelaș an episcopatul Milcoviei primi un nou titular. 
Reacţiunea ortodoxă se manifestă prin întemeierea unui episco- 
pat al Moldovei și sfințirea de episcop a lui Iosif de către mi- 
tropolitul din Halici, înainte de 1391, poate chiar înainte de 1387. 
Se stăruia apoi la Constantinopol pentru recunoaşterea unui 
mitropolit al Moldovei. „Obţinerea unui asemenea prelat, însem- 
na și consacrarea religioasă a independenţei Statului'1"%), 
Abia cu mitropolie proprie, suveranitatea Moldovei era deplină. 
Negocierile în acest scop cu patriarhul din Constantinopol în- 
cepură înainte de 1393 şi au fost duse la bun sfârșit abia în 
1401, 

In cadrul acestor frământări pentru independenţă biseri- 
cească, actul din 13 August, 1391 obţinut de Dragu dela patriarhul 
din Constantinopol, arată că el ascunde tendinţe similare pen- 
tru Transilvania de Nord. De fapt, prin constituirea unui exar hat 
al Românilor din Transilvania septemirională, dependent numai 
de Palriarhia din Constantinopol şi prin dreptul rezervat 
lui Baliţă și Dragu, ca împreună cu călugării mânăstirei din 
Peri să aleagă pe urmaşii lui Pahonie, cei doi frați își asigurau 





168) Hurmuzaki—lorga, Documente privitoare la istoria Românilor, vol. 
XIV, p. 13—15. Cf. şi E. Lukinich, o. c., p. 418 421. 

169) C. Marinescu, Înființarea Mitropoliilor în Țara Românească și Mul- 
dova. Acad. Rom. Mem. Secţ. Ist. Seria III, Tom. II. Mem. 6 .Bucuresti, 1024, 
p. 1l squ. 

170) C. Marinescu, o. c., p. 16. 

dreptul de patronat bisericesc asupra Românilor din Transilva- 
nia de Nord, drept care este o atribuţie a suveranității, 

In aceeași lună August a anului 1391, Patriarhul încredin- 
ţeaza pe ieromonahul Simeon cu administrarea Bisericii din 
Halici, până ce aceasta va primi dela Patriarhie un nou arhie- 
reu, lar dacă Simeon ar fi murit între timp „să aibă voie dom- 
nii de acolo, voevodul Baliţă și fratele său Dragu, a alege pe 
altul ca dichiu al Bisericii (din Halici) şi să o ţie și acela, cum 
ar fi ţinut-o și ieromonahul Simeon"), 

Acest document aruncă o nouă lumină asupra scopurilor 
urmărite de Dragu și Baliţă prin vizita celui dintâi la Constanti- 
nopol. Haliciul trecuse din mână în mână între puterile rivale 
cari îl revendicau: Ungaria, Polonia şi ducii lituani. La 1390 
fusese smuls de regina polonă Hedviga din stăpânirea cumna- 
tului său Sigismund, regele Ungariei, care, ocupat fiind încă ani 
de-arândul cu expediţii militare în Sud, nu a reacţionat. 

Obţinerea dreptului de patronat asupra Bisericii din Ha- 
lici — fiindcă aceasta reiese din documentul citat — într'o vre- 
me când acest drept îl revendica regele polon Vladislav Iagello, 
iar mitropolitul Moscovei râvnea să supună jurisdicției sale și 
această Biserică'*”), apoi înființarea unui exarhat, care să cu- 
prindă pe ortodocșii din Maramureș, Ugocea, Bereg, Sătmar, 
Ciceu și Bistrița și punerea acestui exarhat sub dreptul de pa- 
tronat al fraților Baliţă și Dragu, arată că Patriarhul își făcuse 
idei mari despre acești voevozi şi lega nădejdi de proiectele lor, 
In cele două acte patriarhicești, Baliţă și Dragu nu sunt presen- 
taţi ca demnitari din regatul ungar (comiţi), ci ca voevozi „de 
preabun neam"; în Halici ca „domni“, deşi această calitate nu 
o aveau nici ca proprietari, nici ca stăpânitori. Fără îndoială că 
Dragu n'a uitat să arate Patriarhului descendența lor din „os de 
Domn", și calitatea lui Baliţă de fost voevod al Moldovei, din a 
cărei stăpânire pe nedrept a fost alungat, tot atâtea calităţi și 
merite, cari îl îndreptăţeau să domnească și în viitor, 








111) Hurmuzaki—lorga, Documente privitoare la istoria Românilor, vol. 
XIV, p. 15. 
112) C. Marinescu, o. c., p. 16. 

Inaintea regelui, fireşte, rostul călatoriei la Constantino- 
pol trebuia altfel prezentat. Dreptul de patronat asupra Biseri- 
cii din Halici al celor doi voevozi maramureșeni, prin calitatea 
acestora de supuși ai regelui, continua să extinda pe cale religi- 
oasă drepturile coroanei ungare asupra acestor regiuni, contes- 
tate cu arma în mână și de Polonia și de ducii Lituaniei. Iar în- 
ființarea unui exarhat al Românilor din Transilvania de Nord 
şi judeţele vecine ungare, independent de mitropolia dela Halici 
şi în directă subordonare față de Patriarhia din Constantinopol, 
dovedea acestor Români că ei își pot realiza autonomia biseri- 
cească sub patronatul unor voevozi de-ai lor, și în cadrul regatu- 
lui ungar, chiar cu aprobarea regelui catolic, înainte ca Românii 
din Moldova Bogdan-Mușatinilor, cari de mult se străduiau pen- 
tru aceasta, să fi putut realiza o asemenea independenţă biseri- 
cească, 

Dar oricâte planuri își vor fi făurit cei doi voevozi mara- 
mureşeni în urma călătoriei lui Dragu la Constantinopol, asupra 
dăinuirei dreptului lor de patronat în Halici — date fiind marile 
rivalități cari se încrucișau în această regiune — credem că nu 
şi-au făcut iluzii. Ca rezultat pozitiv al acestei călătorii, rămânea 
tot exarhatul Românilor din Transilvania de Nord şi județele 
ungare învecinate, al cărui drept de patronat dădea lui Baliţă, 
şi Dragu putinţa de a exercita asupra acestor Români o parte de 
suveranitate — cea religioasă —, singura pe care o socoteau 
realizabilă în cadrul regatului ungar. 


Au fost, sau nu, realizate aceste intenții ale voevozilor ma- 
ramureşeni, nu putem preciza''*), Documentele patriarhicești nu 


113) Documentul Patriarhului Antonie a fost confirmat în traducere la- 
tină la 14 Mai 1494 de regele Vladislav al Ungariei (Magazinu Istoricu penrru 
Dacia. Tom. III. Bucureşti, 1846, p. 172 squ.). De vreme ce cu acest prilej fu- 
sese prezentat originalul grecesc („graecis litcris“) spre confirmare, carce fu 
găsit întreg și autentic, versiunea latină pare să fi fost făcută numai acum, 
pentru a putca fi înserată în documentul de confirmare. Această traducere 
se deosebește de originalul grecesc în două puncte esenţiale şi anume alc- 
gerea succesorului lui Pahomie nu se face numai de Baliţă şi Dragu „cu voia 
călugărilor din mânăstire“? cum spune originalul grecesc (Cf. Hurmuzaki — 

lasă însă nici o îndoială că Baliţă şi Dragu au râvnit și încercat 
realizarea unei atari suveranități asupra Românilor din Tran- 
silvania de Nord și din judeţele invecinate. 

Dovada existenţei unor asemenea tendințe tocmai la Ba- 
lită și Dragu, beneficiarii fără limită ai celei mai largi generozi- 
tăți regale, este în adevăr foarte semnificativă, 

Oricum ar fi incercat ei să justifice dreptul de patronat 
asupra exarhatului proiectat, prin faptul că au obţinut acest 
drept fără prealabilul consimțământ al suveranului, încălcau 
dreptul de patronat suprem al acestuia'"'), Din acest motiv, ți- 
nând seama că la 1391 dorința lui Baliţă și Dragu de a exercita 
un atribut al suveranităţii — patronatul religios asupra unor mas- 
se româneşti al căror teritoriu depășea proprietăţile celor doi 








Iorga, Documente, XIV, p. 15), ci, pe lângă aceștia şi de „omnibus hominibus, 
parvis ct magnis in dictis residentiis pertinentihus“, deci şi de toţi Românii 
din exarhat. Pahomie apoi nu este amintit cu titlul de „exarh“, ci cu unul 
mai modest de „prior et abbas“ al mânăstirei din Peri. In versiunea latină 
este deci vădită tendința de restrângere şi diminuare a celor obiinute de cei 
doi voevozi maramureşeni prin călătoria lui Dragu la Constantinopol. Era, 
oare, această restrângere și diminuare corespunzătoare situaţiei dela 1194 a 
egumenului mânăstirei din Peri, sau era o tendinţă mai veche, poate chiar 
dela sfârşitul secolului XIV, a cercurilor catolice din Ungaria, faţă de exar- 
hatul românesc şi de drep'ul de patronat a lui Baliţă şi Dragu? Nu este exclus! 
La 1494 situaţia egumenului mânăstirei din Peri, faţă de cea pe care a avu- 
t-o Pahomie, era total schimbată. Anume regele Vladislav, la cererea egu- 
menului Ilariu, reconfirmă actul patriarhicesc din 1391 numai vu condiţia 
ca „acel frate Ilariu şi următorii lui să dea episcopulu din Muncaciu cuve- 
nita reverinţă, iar arhiepiscopului din Transilvania, celui de acum și celor vii- 
tori, ca superiori ai săi, să le arate cuvenita supunere şi aseulture“. (Maga- 
zinul Istoric pentru Dacia, Tom. III, p. 178). Indepeudcnţa bisericească a 
exarhatului românesc deei, fie că n'a fost dela început admisă «le errcurile 
catolice ungare, fie că fusese treptat desfiinţată. Despite procesul de juris- 
dictie dintre episcopia din Muneaciu şi stavropighia din Peri, început la sfâr- 
șitul sec. XV şi continuat în veacul următor, vezi Hodinha A.A munkácsi 
görög-katolikus püspökség története. (Istoria episcopiei greco catolice din 
Muncaciu). Budapest, 1909. 

174) Pentru dreptul de patronat al regilor unguri vezi: Déák Iános, 
A kegyuri jog Magyarországon a Reformátioig. (Dreptul de patronat în Ungaria 
până la Keformă). Kolozsvár, 1916; cf. capitolul III, p. 43 şi urm. 

voevozi — trecea dincolo de limitele îngăduite de drepturile 
regelui ungar; că temelia acestei râvnite suveranitaţi au aşe- 
zat-o în mănăstirea din Perii Maramureșului ca ctitorie familiară 
a Dragoșşeștilor; că legitimitatea dorinței lor de a exercita o 
asemenea suveranitate o întemeiau nu pe calitatea lor de proprie- 
tari, sau de demnitari ai regatului, investiţi de rege cu asemenea 
atribuţiuni, ci pe calitatea lor de voevozi, toate acestea ne în- 
dreptăţesc a crede că cei doi frați socoteau voevodatul ca o 
instituție superioară demnității de comite, chiar dacă această 
demnitate o deţineau pentru 3—4 judeţe ungare, ca pe o dom- 
nie cu îndreptăţite veleități de suveranitate deplină. 

Aspiraţiunile celor doi voevozi maramureșeni — în condi- 
țiunile în cari ei se aflau și în cari şi le-au manifestat — dove- 
desc tendinţe identice cu cele pentru cari a luptat și a izbândit 
Bogdan. Acțiunea lui Baliţă şi Dragu din vara anului 1391 la 
Constantinopol vine să confirme şi ea, că tendințele voevodatu- 
lui românesc au fost totdeauna autonomia dusă până la suvera- 
nitate deplină 


V. VOEVODATUL TRANSILVAN IN RAPORT CU CELELALTE 
VOEVODATE ROMÂNEŞTI. 


După ce s'a lămurit în cele de mai sus originea şi evolu- 
ţia voevodatului transilvan, apoi raporturile voevodatului ma- 
ramureșan cu regalitatea ungară, precum și caracterul și ten- 
dinţele instituţiei voevodale la Românii din Transilvania și Un- 
garia, suntem, acum, mai în măsură a cerceta ființa voevoda- 
tului transilvan în raport cu celelalte voevodate românești. 

S'a afirmat de istoricii streini, că voevodatul transilvan nu 
are nimic comun cu instituţia românească purtătoare a acele- 
iaşi denumiri și aceasta din pricina că — după cum susţine isto- 
riografia maghiară — despre nici una din organizaţiunile politice 
aflate de Unguri cu prilejul venirei lor în Transilvania, nu se 
poate dovedi că ar fi cuprins în ea element românesc. 

Această aserţiune este voit eronată. Se ştie, anume, că sin- 

Surele informaţiuni despre situația etnică și politică a Transil- 
vaniei, din vremea pătrunderii Ungurilor, sunt cele cuprinse în 
cronica notarului anonim. Nu mai reluăm aici discuţia asupra 
timpului când şi-a scris Anonimus cronica și a valorii infor- 
maţiunilor lui!'5), Ele vorbesc însă precis despre Românii şi 
Slavii din aceste regiuni, cât şi despre „Gelou dux Blaco- 
rum"1*%), Acum, chiar dacă Anonimus ar fi inventat pe Gelou 
ca erou eponim, un fapt rămâne totuşi de necontestat, anume 
ca Românii şi Slavii din Transilvania aveau o organizaţiune po- 
litică-militară. Că Românii aveau rolul conducător, nu mai în- 
cape nici o îndoială, de vreme ce Anonimus arată pe ipoteticul 
Gelou ca fiind „quidam Blacus", deci Român. 

Acceptând teza istoriografiei maghiare, că Anonimus se 
referă la situația etnică a Transilvaniei de pe vremea lui, pe 
care o transpune în epoca descălecării Ungurilor în Panonia, 
resultă că enismaticul notar avea cunoștință fie prin informa- 
tori, fie prin tradiție, de existența unei organizaţiuni politice 
româno-slave, în fruntea căreia stătea un conducător român, în- 
nainte ca această organizaţiune să fi ajuns a fi supusă autorităţii 
regale ungare. 

Fără îndoială că în persoana lui Gelou avem atestată exis- 
tența instituției voevodatului transilvan, în faza ei româno-slavă, 
încă nesupusă autorităţii coroanei ungare. Faptul că acest Ge- 
lou ru este amintit cu termenul de voevod, ci cu cel de „dux, 
nu poate fi invocat drept argument împotriva existenţei voevo- 
datului. Anonimus pentru toate căpeteniile militare, ungare, 
slave, sau de orice alt neam, nu foloseşte de cât termenul de 
„dux. Acest termen e folosit şi ca echivalent latin al celui slav 
de voevoda"). Ținând acum seama de faptul că termenul de 
voevoda intrase în limba diplomatică ungară la 1176, când 


115) I. Woga, Le Roumain de Transylvanie au Moyen Åge., p. 119—124. 

170) St. L. Eudlicher, Rerum hungaricarum monumenta Arpadiana. Leip- 
zig 1931, p. 24—26. 

177) Voevozii Rutenilor = „duces Ruthenorum“; voevodul Chievulni = 
„dux de Kyeu“; „duces Ruthenorum, scilicet de Kyeu et Susdal“; (Endlicher, 
o. c. p. 9—11); „magnus dux Bulgariae“, (Idem, p. 13). 

avem amintit pe Leustachius cu acest titlu, resultă că Anoni- 
mus scria despre existența voevodatului românesc din Transil- 
vania într'o vreme anterioară anului 1176, deci se referea la 
realităţi, dacă nu din epoca descălecatului unguresc, cel mai 
târziu la cele din prima jumătate a sec. XII"), deci în epoca, 
în care regii Ungariei au fost nevoiţi să renunțe la încercarea 
de a organiza o marcă după model apusean în frunte cu un 
„princeps ultrasilvanus“ şi să accepte ființa voevodatului tran- 
silvan ca pe o instituţie străveche, ce nu putea fi desrădăcinată 
din realităţile geografice şi etnice ale acestei țări. 

In temeiul acestor fapte, se poate afirma cu certitudine că 
voevodatul transilvan nu numai că a avut în compoziţia lui ele- 
ment etnic românesc, dar el a fost o organizațiune politică româ- 
no-slavă, identică cu celelalte voevodate românești, fiind ates- 
tată de izvoarele istorice cu două veacuri înaintea celei din Țara 
Românească și cu trei veacuri înaintea celei din Moldova. 


O altă teză a istoriografiei streine, este — după cum sa 
arătat — cea susținută de G. E. Miller, care consideră pe voe- 
vozii Transilvani ca „guvernatori... numiţi de rege, purtători 
ai titlului de voevod”. Despre acești „guvernatori susţine au- 
torul că nu se pot compara cu voevozii ţărilor române, deoarece 
„Voevozii Munteniei şi ai Moldovei erau domnitori indepen- 
denţi, în timp ce voevozii Transilvaniei, ca locţiitori ai regelui, 
au fost numiţi sau destituiţi de rege”. 

Această comparaţie poartă pecetea metodei cunoscute a 
d-lui G. E. Miller, de a judeca anumite instituţiuni sau stări 
juridice nu prin caracterul lor specific originar, ci prin situația 
de drept în care acestea au ajuns a fi forțate să se încadreze!'?), 


178) I, Moga, o. c., p. 123—125. 

179) Dintre numeroasele lucrări ale autorului, străbătute de acest spi- 
rit şi elaborate cu această metodă, semnalăm cunoscutul studiu: „Die unsprüng- 
liche Rechtslage der Rumänen in Siebenbiirger Sachsenlande“. Hermannstadt, 
1912, care a stârnit o vie polemică (cf. studiul d-lui S. Dragomir în „Con- 
tribuţiuni istorice privituare la trecutm Românilor de pe pământul crăiesc“. 


Sibiu, 1913). 

Fără îndoială, nimeni nu contestă că voevodatul Transil- 
vaniei a ajuns sub autoritatea regalității ungare și ca atare voe- 
vozii erau numiţi sau destituiţi de rege, guvernând în numele 
acestora. Dar aceasta este situaţia juridică în care a fost adus 
voevodatul transilvan, drept resultat al permanentei străduințe 
a regalității de a încadra și supune această instituţie ierarhiei re- 
satului ungar. Situaţia aceasta însă nu constitue caracteristica 
intrinsecă, ființa voevodatului transilvan. 


Pentru cunoașterea acestei caracteristici nu se poate face 
paralelă de cât între instituţiuni de origine identică, supuse ace- 
luiaș regim politic. Termenul de comparaţie pentru voevoda- 
tul transilvan, nu poate fi de cât voevodatul maramureșan. Deo- 
sebirea între aceste două voevodate nu se manifestă în caracte- 
rul lor originar, ci în spaţiul geografic diferit asupra căruia se 
întindea jurisdicția voevodală, precum și în faptul că în timp 
ce în Transilvania regele își exercita autoritatea în mod direct 
asupra voevodatului, în Maramureș o făcea și indirect, prin mij- 
locirea reprezentantului său local, comitele. 


Ținând seamă de aceste deosebiri, neesenţiale în ce pri- 
vește natura intrinsecă a celor două instituţii, în temeiul da- 
telor analizate în cap. II—IV al acestui studiu, se pot constata 
următoarele: 


a) Regele a manifestat faţă de voevodatul transilvan o vä- 
dită neîncredere, îngrădindu-i sfera de autoritate judecătorească, 
scoțând pe Saşi şi Secui și chiar pe indivizi izolați de sub ju- 
risdicţia voevodului și punându-i în directă dependenţă faţă de 
el. Deasemenea a adus și improprietărit în Transilvania oameni 
verificaţi în statornica lor credinţă faţă de rege, pentru a-i avea 
sprijin şi frână împotriva puterii voevadale. Aceeași neîncre- 
dere a dovedit-o regele și față de voevodatul maramureșan. 
Drept sprijin al autorităţii lui în această regiune a aşezat co- 
loniști streini în valea Tisei și a urmărit stăruitor captarea de 
români izolaţi în serviciul regalității, pentru a-i scoate de sub 
autcritatea voevodală, pe care urmărea să o desființeze și pe 
care a reușit să o supună controlului exercitat de comite, 

b) Voevozii Transilvaniei, cari nu au înțeles sa rămâna 
simpli „suvernatori"' — cum îi dorea regele, — și-au manifestat 
în mod categoric dorința de a-și apăra deplina jurisdicție asu- 
pra tuturor locuitorilor, nesocotind privilegiile regale acordate 
indivizilor și colectivităţilor scoase de sub autoritatea voevo- 
dală, şi impunând — cum a făcut Toma Szecheny la 1324 — 
regelui să restitue drepiul voevodului de a judeca în toate pri- 
cinile „precum judecau vechii voevozi din vremea înaintaşilor 
noștri, iluștri regi ai Ungariei”. Pentru aceleaşi drepturi ale voe- 
vodului, de a judeca „în toate cauzele ivite între Români“, atât 
în cele aparținătoare justiției majore, cât și în cele ale justiţiei 
minore, s'au străduit și Românii din Bereg şi le-au apărat și 
voevozii maramureșeni, această deplină jurisdicție constituind 
însași ființa autonomiei românești întruchipată de voevod. 

ci Voevozii reprezentativi ai Transilvaniei au închegat un 
regnum transilvanum ca expresie a autonomiei, cu jurisdiţie şi 
legislație proprie şi cu tendinţă spre suveranitate și indepen- 
dență faţă de coroana ungară. La fel autonomia românească din 
Maramureș, apărată de voevczi împotriva tendinţelor regale de 
a o desfiinţa, și-a afirmat — prin mișcarea revoluţionară a lui 
Bogdan — voinţa de suveranitate şi independenţă faţă de regatul 
ungar, pe care dacă n'a putut-o: realiza în Maramureş, a dus-o 
la depiină biruință în Moldova, 

d) Acest paralelism între lupta peniru apărarea aceloraşi 
atribuțiuni şi afirmarea aceloraşi tendințe politice ale voevozilor 
maramureşeni şi transilvani, precum și atitudinea regalității ła- 
ță de cele două voevodate, impun în mod logic conclusia că re- 
galitatea ungară s'a găsit față în faţă cu două organizaţiuni cu 
caracter intrinsec identic. 

Firește, există și deosebiri între cele două voevodate. Ace- 
ste deosebiri nu constau însă — repetăm — în caracterul insti- 
tuţiei, ci în spațiile geografice diferite asupra cărora își exerci- 
tau atribuţiunile, în forma cum regele iși exercita autoritatea asu- 
pra lor și — adăugăm — în deosebirea factorilor etnici și po- 
litici, cari determinau evoluţia celor două autonomii. Astfel, în 
timp ce voevodatul maramureșan cuprindea o autonomie exclusiv 

românească, reglementată prin dreptul românesc (jus valachi- 
cum), ostil dreptului feudal representat de comite și de colo- 
niști streini privilegiați, voevodatul Transilvaniei și-a organi- 
zat în cursul timpului autonomia tocmai pe temeiul dreptului 
feudal, cuprinzând în ea „naţiunile” politice privilegiate: nobi- 
limea, Sașii și Secuii, precum și orașele cu drepturi munici- 
paie, 

Cele două voevodate au ajuns deci să fie de structură 
diferită, dar — după cum sa văzut — de caracter și tendinţe 
identice, Deosebirea de structură a determinat și soarta diferită 
pe care au avut-o cele două voevodate. Anume, în timp ce în 
Maramureș voevodatul în luptă cu ordinea feudală, a fost în- 
tâi subordonat comitatului, pentru ca mai târziu să fie desfiin- 
tat, în Transilvania, sprijinindu-se tocmai pe ordinea feudală, 
voevodul, — deși numit de rege și guvernând în numele aces- 
tuia —, în calitatea lui de șef al puterii judecătoreşti, conducă- 
tor al celei legislative și şef al administraţiei și al armatei, se 
afirmă tot mai mult ca un adevărat domnitor, 

In legătură cu această situaţie a voevodului transilvan, me- 
rită a fi subliniat faptul că autonomia transilvană întemeiată 
pe ordinea feudală, s'a constituit potrivnic scopurilor urmărite 
de regalitale, sub presiunea nevoilor interne. prin voevodat 
şi sub conducerea lui, identificându-se cu aspirațiunile politice ale 
acestuia. 

Anume, după scoaterea colectivităţilor etnice privilegiate, 
Sașii și Secuii, de sub autoritatea voevodală și așezarea lor sub 
directul control al regelui prin comes Saxcnum și comes Sicu- 
lorum, a urmat, prin dispoziţiunile dietei din 1290 dela Buda, 
extinse şi asupra Transilvaniei, scoalerea și a nobilimei transil- 
vane de sub autoritatea voevodală, pentru a distruge acel reg- 
num transilvanum al lui Roland Borş, care constituia un început 
de realizare politică a autonomiei în forma unui stat transilvan. 
Carol Robert — cum am văzut — a fost nevoit să restitue de- 
plina jurisdicție a voevodului transilvan. Urmașul său, Ludovic, 
a întărit autonomia naţională a Sașilor şi a Secuilor și prin 
drepturile municipale acordate diferitelor orașe săsești, ca şi 

prin cele acordate comitatelor nobilitare, a contribuit în 
mod esenţial la organizarea „naţiunilor” politice privilegiate 
din Transilvania. Aceste naţiuni însă au sfârșit prin a se înche- 
ga în autonomia transilvană cu dietă și legislaţie proprie''5), 
autonomie făurită sub autoritatea voevodală, identificânu-se cu 
aspiraţiile ei politice spre suveranitate şi independență. Aceste 
tendințe le mărturisește Martinuzzi într'o scrisoare din 1542, 
prin cuvintele: „din vechime se frământă Transilvănenii să se 
desfacă de acest regat al Ungariei, ca, după exemplul Moldovei 
și Munteniei, să se supună Turcului"). Acest proces, ce merge 
spre făurirea statului transilvan, deosebit și chiar potrivnic celui 
ungar, are în miezul său forța de închegare a instituţiei voevo- 
dale, ca factor reprezetativ al autonomiei transilvane. 

In lumina acestor constatări, încercarea dlui G. E. Miller 
de a reduce rolul voevozilor transilvani la acela de „guvernatori” 
numiți și destituiți de rege, este prea simplistă, ţinând seama 
numai de forme și nu de conţinut, și dovedește o vădită inten- 
ție de a ignora ființa și tendinţele acestui voevodat. 

Deasemenea, discriminarea pe care o face acelaș autor în- 
tre caracterul voevodatului transilvan și cel al voevodatelor mun- 
tean și moldovean, este arbitrară, de oare ce fixează ca ter- 
meni ai comparaţiei numai situaţia de drept diferită, în care au 
ajuns aceste instituţii, cu scopul de a exclude elmentul esen- 
ţial: caracterul intrinsec și tendințele identice ale acestor voe- 
vodate. 

In adevăr, voevozii din Țara Românească și din Moldova 
erau domnitori independenți, și — adăogăm —, aleși de statu- 
rile conducătoare ale țării în această demnitate, în timp ce voe- 
vozii Transilvaniei, până la o anumită vreme, erau numiţi, sau 
destituiți de rege. Dar istoricul sas amintit ia termen de com- 
paraţie situaţia la care s'au ridicat voevodatele Țării Româneşti 
şi al Moldovei după ce — pe de o parte, prin descălecatul voe- 


180) I, Lupaş, Realităţi istorice în voevodatul Transilvaniei din sec. 
XII—XVI. București, 1938, p. 63 şi urm. 
181) I. Lupaș, o. c., p. 82. 

vodal dela sfârşitul sec. XIII, şi prin lupta lui Basarab dela 1330, 
pentru eliberarea de sub autoritatea coroanei ungare, de altă 
parte prin descălecatul lui Bogdan în Moldova, urmat de aceeași 
îndepărtare a autorităţii coroanei ungare, — cele două ţări ro- 
mâne și-au putut realiza independenţa politică, iar voevozii lor 
au ajuns să-și exercite toate atribuțiunile unor domnitori nea- 
târnaţi, în timp ce pentru voevozii Transilvaniei, G. E. Miller 
ia ca termen de comparaţie situaţia acestora dinainte de a se 
putea elibera de sub autoritatea regelui, 


Fireşte, această trunchere voită în evoluţia voevodatului 
transilvănean, autorul amintit n'ar putea-o justifica, de cât cu 
teza, că odată ce Transilvania s'a smuls de sub autoritatea co- 
roanei ungare, ea nu mai era voevodat, ci principat. Acest 
principat însă este resultatul evoluţiei fireşti a voevodatului și 
prin el a autonomiei transilvane; este fructul tendinţelor mai 
vechi ale acestuia spre suveranitate. Faptul a fost recunoscut 
şi de autori maghiari, de exemplu Endes M., care, ca jurist, în 
monografia sa despre autonomia transivană, deși are vădita 
tendinţă de a susţine punctul de vedere al integrităţii de drept 
a regatului ungar împreună cu Transilvania, aşa cum face și 
G. E. Miller — recunoaște totuşi că, încă înainte de înfiinţa- 
rea principatului „Transilvania s'a străduit ca, după exemplul 
Țării Româneşti, să se organizeze ca stat suveran''"%*?). 

La această suveranitate însă voevodatul transilvan n'a pr- 
tut ajunge, de cât după sdrobirea forţelor regatului ungar de 
către Turci, în bătălia dela Mohăcs. Abia după această prăbu- 
şire, în decurs de patru decenii şi jumătate, voevodatul transil- 
van a reușit la 1571 să fie organizat în stat cu deplină suvera- 
nitate, cu constituţie proprie, având în frunte un principe ales, 
asemenea domnitorilor din ţările române. 

Renunţarea la titlul de voevod nu sa făcut din pricina că 
instituția voevodală n'ar fi putut reprezenla această suverani- 
tate, — domnii Țării Româneşti și ai Moldovei, ca suverani, 
continuau să poarte titlul de voevod —, ci datorită situaţiei 


152) Endes M., o. c., p. 152. 

subordonate în care fusese ţinută din punct de vedere de drept 
instituția voevodală în ierarhia regatului ungar, Păstrarea ti- 
tlului de voevod ar fi putut da prilejul în viitor ca, în temeiul 
drepturilor coroanei ungare, voevodatul Transilvaniei să poală 
fi revendicat pentru o reincadrare în corpul regatului ungar, 
Din acest motiv, peniru a se sublinia și mai mult ruperea defi- 
nitivă de coroana ungară, sa renunţat la titlul de ovevod, ca- 
re în Transilvania nu mai corespundea cu situaţia de drept a 
ţării și s'a adoptat titlul considerat superior, de principe. Acea- 
sta fiind realitatea istorică, afirmaţia amintitului jurist ma- 
ghiar Endes M., că „Principatul Transilvaniei nu este continua- 
rea autorităţii voevodale. ci a celei a regalității ungare''*), 
este în vădită contrazicere cu evoluţia voevodatului și a princi- 
patului transilvan, 


VI. INCHEIERE. 


Oprind, deocamdată, la aceste date, cercetările și consi- 
deraţiunile noastre asupra voevodatului transilvan, — cerce- 
tări, pe cari nădăjduim să le putem relua curând, cu posibilități 
mai complete de investigaţie a amănuntelor —, credem a pu- 
tea formula resumativ următoarele concluziuni: 

1. Voevodatul transilvan, asemenea celorlalte voevodate 
româneşti, iși trage originea din instituția voevodală româno- 
slavă autohtonă, cuprinzând o ordine ji ridică și socială: cu to- 
tul deosebită de cea a Ungurilor descălecătoni și de organiza. 
țiunile de tip apusean *ntroduse de primii regi ai Ungariei în 
aceste părți. 

2. Cu toate că acest voevodat a ajuns să fie constrâns a se 
încadra în ierarhia feudală a regatului ungar, voevozii frnsil- 
vani au căutat să-și salveze atribuțiunile lor originare, în spe- 
cial deplinele puteri judecătorești, asemenea altor voevozi ro- 
mâni supuși aceleiași politici regale feudale, iar ca instituţie 


183) Endes M., o. c., p. 180. 

conducătoare politică, voevodatul — prin representanţii săi mai 
de seamă — s'a afirmat ca factor principal de închegare a sta- 
tului transilvan autonom, cu tendințe de suveranitate deplină 
și de independență față de coroana ungară. 

3. Această tendință spre suveranitate și independență este 
proprie şi celorlalte voevodate româneşti, Muntenia și Moldova, 
cari, cu veacuri înaintea voevodatului transilvan, au reuşit să 
o ducă la o deplină realizare. Acest din urmă voevodat, are deci 
acelaş obiectiv ca şi cel muntean şi moldovean, anume elibera- 
rea de sub autoritatea coroanei ungare, ca mijloc de realizare 
a suveraniiății depline şi prin aceasta se încadrează în mod fi- 
resc în destinul comun al formațiunilor politice izvorite din 
instituția vvevodatului băştinaș românesc. 


Constatările de mai sus, — deşi mai au nevoie de unele 
verificări şi cercetări de amănunt — credem că şi după între- 
girea acestor investigaţii, nu vor suferi modificări esenţiale. 
Ele sunt în desacord cu tezele susținute de istoricii streini şi în 
unele privinţe întregesc concluziunile la cari a ajuns, în decursul 
cercetărilor sale, dl. I. Lupaș, în publicaţiunile semnalate în pre- 
zentul studiu. 

